China In Javvah Fonuvaali Rocket Eh Atlantic Kandah Vettijje - Vaguthu\nކޮވިޑް-19: އަދަދުތައް މަދު ނުވޭ، ކަންބޮޑުވުން އިތުރު ވަނީ -9މިނެޓް ކުރިން\nޗައިނާއިން ޖައްވަށް ފޮނުވާލި ބިޔަ ރޮކެޓެއް އެޓްލާންޓިކް ކަނޑަށް ވެއްޓިއްޖެ އެވެ.\nމި ރޮކެޓަކީ ޗައިނާގެ ޖައްވީ އިދާރާގެ އަމަލީ މަސައްކަތް ފެށުމަށް ތައްޔާރުވުމުގެ ގޮތުން، އެ އިދާރާއަށް ބޭނުންވާ ތަކެތި ޖައްވަށް ގެންދިއުމަށް ކުރިޔަށްގެންދާ މިޝަނެއްގައި ޓެސްޓަކަށް ފޮނުވާލާފައިވާ ރޮކެޓެއް ކަމަށް އެޤައުމުގެ އިދާރާތަކުން ބުނެއެވެ.\nމިދިޔަ ހަފްތާގެ ތެރޭގައި ޗައިނާއިން ޖައްވަށް ފޮނުވާލި މި ރޮކެޓް ވެއްޓެން ދިމާވި ސަބަބެއް އަދި އެނގިފައި ނުވާއިރު، މި ރޮކެޓް ވެއްޓިފައި ވަނީ ދުނިޔެ ވަށައިގެން ދައުރުވަމުން ދަނިކޮށް ކަމަށް ވެއެވެ. މި ރޮކެޓް ދުނިޔޭގެ ވައިގެ ފަށަލައަށް ވަތްވަގުތު، އެހެން ރޮކެޓްތަކާއި ޚިލާފަށް ގޮވައި ކުދިކުދިވެފައި ނުވާކަމަށް އޮފިޝަލުން ބުނެއެވެ.\nމި ރޮކެޓް އެޓްލާންޓިކް ކަނޑަށް ވެއްޓުމާއި ގުޅިގެން ޖައްވީ ކަންކަން ދިރާސާ ކުރާ ބައެއް ފަރާތްތަކުން ކަންބޮޑުވުން ފާޅުކޮށްފައި ވާއިރު، އެފަރާތްތަކުން ބުނެފައި ވަނީ މީހުން ދިރިއުޅޭ ސަރަޙައްދަކަށް ރޮކެޓް ވެއްޓުނު ނަމަ ބޮޑެތި ގެއްލުންތަކެއް ވާނެ ކަމަށާއި، މިފަދަ ބިޔަ ރޮކެޓެއް ބިމަށް ވެއްޓޭނީ ގަޑިއަކި އެތައްހާސް މޭލު ބާރުމިނުގައި ކަމަށެވެ.\nޗައިނާއިން ޖައްވަށް ފޮނުވާލި މި ޓެސްޓް ރޮކެޓް އެޓްލާންޓިކް ކަނޑަށް ވެއްޓިފައި ވާއިރު، މީގެ ކުރިން ޗައިނާއިން ބޭނުންކުރަމުން ދިޔަ ޖައްވީ އިދާރާއެއް ކަމަށްވާ "ޓިއަންގޮން-1 ވެސް ވަނީ 2018 ވަނަ އަހަރު ކަނޑަށް ވެއްޓިފައެވެ.


ޑޮލަރުގެ ކަޅު ބާޒާރުގެ ބާރު ކަނޑުވާލަން ވެއްޖެ!\nމިއީ ވަރަށް ސާފުކޮށް ފެންނަން އޮތް މައްސަލައެކެވެ. ރާއްޖެ އަށް ބޭނުންވާ ވަރަށް ޑޮލަރު ލިބެ އެވެ. މިދިޔަ އަހަރުގެ ހިސާބުތަކަށް ބަލާއިރު އުފެއްދުންތެރިކަމުން ރާއްޖެ އަށް 3.7 ބިލިއަން ޑޮލަރު ވަނީ ލިބިފަ އެވެ. އެކަމަކު މީރާގެ ތަފާސްހިސާބުތަކުން ދައްކަނީ ސަރުކާރަށް އޭގެ ތެރެއިން ލިބިފައި ވަނީ އެންމެ 654 މިލިއަން ޑޮލަރު ކަމެވެ. އެއީ ރާއްޖެ...\nރާއްޖެ އިން ކޮވިޑް-19ގެ ފުރަތަމަ ކޭސް މިދިޔަ ފެބުރުއަރީ މަހު ފެނުނު ކުރެއްދޫ ރިސޯޓުގެ އިހުމާލު ދައުލަތުގެ މުއައްސަސާތަކުން "ހަނދާން ނެތިއްޖެ" އެވެ. ބަލީގެ އަލާމާތްތައް ހުރި ކަން ސިއްރުކޮށް، އިޓަލީގެ ޓޫރިސްޓު ފުރުވާލީ އެވެ. ކޮވިޑަށް ޝައްކުވާ ނަމަ އަމަލުކުރަން ޖެހޭ ގޮތް ކިޔައިދީފައި އޮއްވައި ރިސޯޓުން ހެދީ ބޮޑު ގޯހެކެވެ؛ ރާއްޖެ، އެ...\nބ. އަތޮޅު ކުންފުނަދޫގައި ރިސޯޓެއް ހިންގައި، އެ ރިސޯޓް ހުއްޓިފައި އެތައް އަހަރެއް ވީ ފަހުން، އެ ރަށުގައި އާ ރިސޯޓެއް އެޅުމުގެ ޚިޔާލު ގެންނެވީ އިނގިރޭސި ވިލާތުގެ ވިޔަފާރިވެރިޔާ ސޯނޫ ޝިވްދަސާނީ އާއި އޭނާގެ އަނބިކަނބަލުން އީވާ އެވެ. އެ ދެ ބޭފުޅުންގެ ނަމާ ގުޅުވައި، އެ ރިސޯޓަށް ސޮނެވާފުށި ކިޔާފައިވާ އިރު، އެއީ އީވާ ވިދާޅުވެފައިވާ...\nރަޝިޔާގެ ޓޫރިސްޓުންގެ އަދަދު ހީކުރި ވަރަށް ވުރެ މައްޗަށް ހިނގައްޖެ އެވެ؛ މިއީ ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވި ގޮތުން ނަމަ، "އެ މާކެޓްގައި ހައިރާން ކުރުވާ ވަރުގެ ނަތީޖާއެއް ނުކުމެދާނެ" ކަމެކެވެ.\nSeptember 01, 2020 26\nމަސްވެރިކަން ވެސް، ބިލިއަން ޑޮލަރަށް ނާރަންވީ ކީއްވެ؟\nކޮރޯނާވައިރަސްއާ އެކު ރާއްޖޭގެ ޓޫރިޒަމް ފުނޑިގެން ދިއުމުން، ސިޔާސީ މީހުންނާއި އާންމުން ދައްކަން ފެށީ މަސްވެރިކަމާއި ދަނޑުވެރިކަން، ރާއްޖޭގެ އިގުތިސާދުގެ މައި އިންޑަސްޓްރީތަކަށް ހެދުމުގެ ވާހަކަ އެވެ. އެކަމަކު ހަގީގަތަކީ އެއީ އަދި އެހާ ފަސޭއިން، އެހާ ކުރު މުއްދަތެއްގައި ހާސިލް ކުރެވެން ނެތް އުއްމީދުތަކަކަށް ވުމެވެ. އަދި...\nރާއްޖޭގެ ބޯޑަރު ބަންދު ކޮށްފައި އޮންނަތާ ތިން މަސް ވުމަށް ފަހު އަންނަ މަހުގެ ތެރޭގައި ބޯޑަރު އަލުން ހުޅުވާލާ ވާހަކަތައް ވަނީ ދެކެވެން ފަށައިފަ އެވެ. ރައީސް އިބްރާހިމް މުހަންމަދު ސޯލިހު ވެސް އެކަން ވަނީ އިއުލާންކުރައްވައިފަ އެވެ. އެކަމަކު ޓޫރިސްޓުން ގެންނަ އެޖެންސީތަކުގެ ޝައްކުތަކެއް އެބަހުއްޓެވެ. އެ މީހުން ބުނާ ގޮތުން އެއީ...\nދުނިޔެއަށް ދިމާވެފައިވާ ކޮވިޑް-19 ގެ ބަލިމަޑުކަމުގެ ސަބަބުން ރާއްޖޭގެ ޓޫރިޒަމް މިވަނީ ވަގުތީ ގޮތުން ހުއްޓާލައިފަ އެވެ. އަލުން ޓޫރިސްޓުންނަށް ރާއްޖެ ހުޅުވާލުމުގެ ހަރަކާތެއްގެ ގޮތުގައި އެމްއެމްޕީއާރުސީން ރޭ ކުރިއަށްގެންދިޔަ "ދަ ސަން ވިލް ޝައިން އެގެއިން"ގައި ރާއްޖޭގެ ހިތްގައިމު މަންޒަރުތަކާއި ރާއްޖެ އަންނަން ބޭނުންވެފައި ތިބި...


Zuvaanun thakeh ge massakathun Anaa ah bodu ehee eh\nޒުވާނުންތަކެއްގެ މަސައްކަތުން އަނާއަށް ބޮޑު އެހީއެއް\nޒުވާނުން އެއްކުރި ފައިސާ، އަނާގެ އާއިލާއަށް ހަދިޔާ ކުރަނީ --\nސިކުނޑިއަށް ލޭ އެޅި ފުރާނަ ނުރައްކަލަކަށް ހުށަހެޅިފައިވާ ނ. ވެލިދޫ ޑިއަރެސްޓް ވިލާ، 12 އަހަރުގެ އައިމިނަތު އަނާ އިބްރާހިމަށް އެހީ ހޯދުމަށް ޒުވާނުންތަކެއް އިސްނަގައިގެން ވަރަށް ކާމިޔާބު ހަރަކާތެއް ކުރިއަށް ގެންގޮސްފި އެވެ.\nއަނާއަށް އެހީ ހޯދުމަށް މި ޒުވާނުން ވަނީ މާލޭގެ އެކި ސަރަހައްދުތަކުގައި ފަންޑް ފޮށި ހިފައިގެން ފަންޑް ރައިޒިން ހަރަކާތްތަކެއް ކުރިއަށް ގެންގޮސްފަ އެވެ. ރަސްފަންނު، އާޓިފިޝަލް ބީޗް، ރާޅުގަނޑު، ކާނިވަލް ސަރަހައްދު، ހުޅުމާލެ ޓާމިނަލް، ރާވެރިބޭ މައިޒާން، ވިލިމާލެ ޓާމިނަލްގެ އިތުރުން ޕެޓްރޯލް ޝެޑްތަކުގައި މި ހަރަކާތް ކުރިއަށް ގެންގޮސްފައިވެ އެވެ.\nދެ ހަފުތާ ބަންދު މަސައްކަތްކޮށްގެން މި ޒުވާނުން ވަނީ އަނާއަށް ޖުމްލަ 192,825 ރުފިޔާ އާއި 404 ޑޮލަރު ހޯދައިދީފަ އެވެ.\nއަނާއަށް އެހީތެރިކަން ހޯދުމުގެ މަސައްކަތުގައި ހަރަކާތްތެރިވަމުން މި ޒުވާނުން ވަނީ މީހުންނަށް އެހީ ހޯދުމަށް އަމިއްލަ ފައުންޑޭޝަނެއް ހެދުމަށް ނިންމާފަ އެވެ.\nޑޮކްޓަރުން ބުނެފައިވަނީ އަނާއަށް ސްޓްރޯކެއް ޖެހި ސިކުނޑިއަށް ލޭ އެޅިފައިވާ ކަމަށެވެ. އަދިވެސް އަނާ އެއްކޮށް ހޭނާރަ އެވެ. އޮތީ ކޮމާއެއްގަ އެވެ. އަނާއަށް ސްޓްރޯކެއް ޖެހުނުތާ މިހާރު މަހެއް ވަނީ އެވެ.\nއަނާގެ ބައްޕަ އިބްރާހިމް މުހައްމަދު ބުނީ، އެ އާއިލާއަށް ދިމާވި ކުއްލި މި ހާލަތުގައި ގިނަ ބައެއްގެ އެހީތެރިކަން ލިބިގެން ދިޔަ ކަމަށާއި އެ އެންމެންނަށް ވަރަށް ބޮޑަށް ޝުކުރު އަދާކުރާ ކަމަށެވެ. މާލީ ގޮތުން ކުރިން ގިނަ ގޮންޖެހުންތަކަކާ ކުރިމަތިވެފައިވަނިކޮށް ދީލަތި ގިނަ ބަޔެއްގެ އެހީތެރިކަމާއެކު މިހާރު އެފަދަ އެއްވެސް ކަމެއް ނެތް ކަމަށް އިބްރާހިމް ބުންޏެވެ.\nއިބްރާހިމް ބުނީ، އަންނަ ހޮނިހިރު ދުވަހު އަނާއަށް އިތުރު ފަރުވާދިނުމަށް އިންޑިއާއަށް ފުރާނެ ކަމަށެވެ. އިންޑިއާއަށް ދެވޭވަރުގެ ތަނަވަސްކަން މިހާރު ހުރި ނަމަވެސް ގިނަ ދުވަސްތަކަކަގެ އެ ގައުމުގައި މަޑުކުރަން ޖެހިއްޖެނަމަ އޭނާއަށް ދަތިތަކަކާ ކުރިމަތިލާން ޖެހިދާނެ ކަމަށް ވެސް ބުންޏެވެ.


vnews - Gaumee team ge coach akah Segrt\nގައުމީ ޓީމުގެ ކޯޗަކަށް ސެގަޓް\nއަފްޣާނިސްތާނުގެ ގައުމީ ފުޓްބޯޅަ ޓީމުގެ ކުރީގެ ކޯޗު ޕީޓާ ސެގަޓް ----\nރާއްޖޭގެ ގައުމީ ފުޓްބޯޅަ ޓީމުގެ ކޯޗުގެ މަގާމަށް ހަމަޖެއްސި އަފްޣާނިސްތާނުގެ ގައުމީ ފުޓްބޯޅަ ޓީމުގެ ކުރީގެ ކޯޗު ޕީޓާ ސެގަޓް މިއަދު ރާއްޖެ އަތުވެއްޖެއެވެ.\nގައުމީ ޓީމުގެ ކޯޗުގެ މަގާމަށް ސެގަޓް ހަމަޖެއްސިކަން ވީސްޕޯޓްސްއަށް ވަނީ ޔަގީންވެފައެވެ. ކުރިއަށް އޮތް ދެ ދުވަހެއްގެ ތެރޭ ގައުމީ ޓީމާއި ސެގަޓް ހަވާލުވާއިރު، މިއަދު ހަވީރު އެސްޓީއޯ މާލޭ ލީގުގައި މާޒިޔާ ސްޕޯޓްސް އެންޑް ރެކްރިއޭޝަނާއި ކްލަބު ވެލެންސިއާ ބައްދަލުކުރި މެޗު ސެގަޓް ވަނީ ގައުމީ ފުޓްބޯޅަ ދަނޑުގައި އިނދެ މެޗު ބަލާފައެވެ.\nކްރޮއޭޝިއާއަށް އުފަން ސެގަޓް ވަނީ އިންޑޮނޭޝިއާ އާއި އޮސްޓްރޭލިއާގެ ކްލަބުތަކަށް ކޯޗުކަން ކޮށްދީފައެވެ. އަދި 2015 ވަނަ އަހަރުން ފެށިގެން މިދިޔަ އަހަރާ ހަމައަށް އޭނާ ހަވާލުވެ ހުރީ އަފްޣާނިސްތާނުގެ ގައުމީ ޓީމާއެވެ. ސެގަޓާއެކު އަފްޣާނުންވަނީ އޭޝިއަން ކަޕްގެ ކޮލިފިކޭޝަންގެ ފަހު ބުރަށް ދަތުރުކޮށް 2015 ވަނަ އަހަރުގެ ސާފް ޗެމްޕިއަންޝިޕް ފައިނަލަށްވެސް ދަތުރުކޮށްފައެވެ.\nގައުމީ ޓީމަށް އައު ކޯޗެއް ގެނައިރު، އެމަގާމުގައި އެންމެ ފަހުން ހުރީ އޮސްޓްރޭލިއާގެ ޑަރެން ސްޓެވާޓެވެ. ސްޓެވާޓުގެ އިރުދާޝުގެ ދަޝުން އޭއެފްސީ އޭޝިއަން ކަޕް ކޮލިފައިންގައި ރާއްޖެ މިހާތަނަށް ކުޅުނު މެޗުތަކުގެ ތެރެއިން މޮޅުވެފައިވަނީ ބޫޓާން އަތުން އެކަންޏެވެ. އޮމާނާ ފަލަސްތީނާ ދެކޮޅަށް ކުޅުނު ދެ މެޗުންވެސް ގައުމީ ޓީމު ވަނީ ބަލިވެފައެވެ. އަދި ފަހުން އޮމާން އަދި ފަލަަސްތީން އަތުން ގައުމީ ޓީމު ބަލިވީ ތަފާތު ބޮޑު ނަތީޖާތަކަކުންނެވެ. ނަތީޖާތައް ދަށްވުމުގެ އިތުރުން ގަައުމީ ޓީމުގެ ސްކޮޑު އެކުލަވާލުމުގައި ވެސް ފާޑުކިއުން އޭނާއަށް އޭރު އަމާޒުވިއެވެ.


SunOnline: PPM aai PNC 75,000 rufiya in joorimanaa koffi\nޕީޕީއެމްއާއި ޕީއެންސީ 75،000 ރުފިޔާ އިން ޖޫރިމަނާ ކޮށްފި\nއައިޝަތު ފަރީޙާ 31 Aug 2020, 14:50\nޕީޕީއެމް-ޕީއެންސީން ބޭއްވި ސައިކަލުބުރުގެ ތެރެއިން -- ފޮޓޯ/ ޕީޕީއެމް\nއެޗްޕީއޭއިން ކަނޑައަޅާފައިވާ ގައިޑްލައިންތަކާ ތަކުރާރުކޮށް ހިލާފުވެފައި ވާތީ އިލެކްޝަންސް ކޮމިޝަނުން ޕީޕީއެމްއާއި ޕީއެންސީ 75،000 ރުފިޔާއިން ޖޫރިމަނާ ކޮށްފިއެވެ.\nއިލެކްޝަންސް ކޮމިޝަނުން މިއަދު ބުނީ މި ދެ ޕާޓީއިން އެޗްޕީއޭގެ ގައިޑްލައިންއާ ތަކުރާރުކޮށް ހިލާފުވެފައިވާ ކަމަށެވެ.\nމި ދެ ޕާޓީ ޖޫރިމަނާކށްފައިވަނީ ސިޔާސީ ޕާޓީގެ ގާނޫނާއި އެއްވެ އުޅުމުގެ ގާނޫނާއި އާންމު ސިއްހަތު ރައްކަތެރިކުރުމުގެ ގާނޫނުގެ ދަށުން އެޗްޕީއޭއިން ކަނޑައަޅާފައިވާ ގައިޑްލައިން އާއި ހިލާފުވުމުން ކަމަށް އިލެކްޝަންސް އިން ބުންޏެވެ.\nއިދިކޮޅު ޕީޕީއެމް/ޕީއެންސީ ކޯލިޝަނުން ވަނީ މިދިޔަ ހުކުރުދުވަހު މާލޭގައި ސައިކަލު ބުރެއް ބާއްވައިފައެވެ. އެ ސައިކަލު ބުރުގައި ގިނަ އަދަދެއްގެ ބަޔަކު ބައިވެރިވިއިރު، ފުލުހުން ދަނީ އެކަން އިންތިޒާމު ކުރުމުގައި އުޅުއްވި ބޭފުޅުން ފުލުހަށް ހާޒިރުކޮށް ޖޫރިމަނާ ކުރަމުންނެވެ.\nއެގޮތުން ޕީއެންސީގެ ރައީސް އަބްދުއްރަހީމް އަބްދުﷲއާއި އެ ޕާޓީގެ ނައިބު ރައީސް އިބްރާހިމް ޝުޖާއުގެ އިތުރުން ނައިފަރު ދާއިރާގެ މެންބަރު އަދި ޕީޕީއެމްގެ ނައިބު ރައީސް އަހުމަދު ޝިޔާމް ފުލުހަށް ހާޒިރުކޮށް، އެއިން ކޮންމެ ބޭފުޅަކު 1،000 ރުފިޔާ އިން ޖޫރިމަނާކޮށްފައި ވެއެވެ.\nއެބޭފުޅުން ޖޫރިމަނާކޮށްފައިވަނީ ފަސް މީހުންނަށް ވުރެން ގިނައިން އެއްކޮށް ހުރުމުންނެވެ. އެޗްޕީއޭގެ ގައިޑްލައިން ބުނާގޮތުން ފަސް މީހުންނަށްވުރެ ގިނަ މީހުން އެކީ އެއްފަހަރާ ބޭރަށް ނިކުމެ އެއްވެ އުޅުމަކީ މަނާ ކަމެކެވެ.\nމީގެ އިތުރުން އެ މުޒާހަރާގައި ބައިވެރިވި ޕީޕީއެމް/ޕީއެންސީ ކޯލިޝަނުގެ ސްޕެޝަލް އެޑްވައިޒަރު، ކުރީގެ ރައީސް މުހައްމަދު ވަހީދު ހަސަންވެސް ވަނީ ފުލުހަށް ހާޒިރުކޮށްފައެވެ. ފުލުހަށް ހާޒިރުކުރެއްވުމުން ރައީސް ވަހީދު ހަނު ހުންނެވީއެވެ. އަދި އެ މައްސަލަ އިތުރަށް ކުރިއަށް ގެންދާނީ ވަކީލެއް ހަމަޖެއްސެވުމަށްފަހުގައި ކަމަށް އެމަނިކުފާނު ވިދާޅުވި އެވެ.


Miee siyaasee covid!\nމިހާރު މިއީ ކޮވިޑް-19 އެއް ނޫން، މިއީ ސިޔާސީ ކޮވިޑް!\n03 އޭޕްރީލް 2021 - 09:50:53\nކޮވިޑް-19 އިން ރައްކާތެރިވުމަށާއި، ކޮވިޑް ފެތުރުން ހުއްޓުވުމުގެ ގޮތުން ހެލްތު ޕްރޮޓެކްޝަން އޭޖެންސީން އަޅާފައިވާ ފިޔަވަޅުތަކަށް މިފަހަކަށް އައިސް އާންމުންގެ ފާޑުކިއުންތައް އިންތިހާއަށް އަމާޒުވަމުން އަންނައިރު ގިނަ ފަރާތްތަކުން ކުރަމުން އަންނަ ތުހުމަތަކީ އެޗްޕީއޭ ސިޔާސީ ނުފޫޒުން ފޯވެފައިވާ ކަމުގެ ތުހުމަތެވެ. ކަން މިހެން ވާންވީ ސަބަބު ތަކެއްވެސް އެބަހުއްޓެވެ.\nއެންމެ ފުރަތަމަ ދިވެހިންނާއި ކޮވިޑް އައިސް ބައްދަލުކުރިއިރު ދިވެހިންނަކީ ކޮވިޑް މިއީ ހަގީގަތުގައިވެސް ނުރައްކާތެރި ބައްޔެއްގެ ގޮތުގައި ގަބޫލުކުރި ބައެކެވެ. ބަލީގެ ހަގީގަތް ވަރަށް އަވަހަށް ދިވެހިން ދަސްކުރިއެވެ. އޭގެ ހެތްކަކީ އޭރު ކާފިއު ގަޑީގައި ބޭރުގައި އުޅޭތީ މީހުން ޖޫރިމަނާ ކުރާކަށްވެސް ނުޖެހެއެވެ. މާސްކު ނާޅައިގެން ޖޫރިމަނާ ކުރާކަށްވެސް ނުޖެހެއެވެ. އާންމު ދިރިއުޅުމުގެ އެތައް ކަމަކުން މަހުރޫމު ވެގެން ދިވެހިން ތިބީ ގޭގައެވެ. ނަމަވެސް މިހާރު ފެންނަ މަންޒަރަކީ ބަލީގެ ސީރިއަސްކަން ހަނދާންނެތި، އަދި ސީރިއަސްކަން ގަބޫލުވެސް ނުކުރެވި ބަސްނާހާ މަންޒަރެވެ. މިހެން ވާންޖެހުނު ސަބަބުތަކަކީ ކޮބައިތޯއެވެ.\nކޮވިޑުގެ ކަންކަމުގައި ބަހުސްކުރާ ކޮންމެ މީހަކުވެސް ދައްކާ އެއްވާހަކަ ތަކެއް އެބައޮތެވެ. އެއީ މައިގަނޑު ގޮތެއްގައި އެޗްޕީއޭ ބަދުނާމުކޮށް ދައްކާ ވާހަކައެވެ. އެޗްޕީއޭ ސިޔާސީ ނުފޫޒުން ފޯވެފައިވާ ވާހަކައެވެ. ހާލަތާއި ނުބައްދަލު ފިޔަވަޅު އަޅާ ވާހަކައެވެ. ބަލީގެ ސީރިއަސްކަން ރައްޔިތުންނަށް ކިޔައި ދިނުމަށްފަހު ރައްކާތެރިވާން އަޅާ ފިޔަވަޅުތައް ދިމާނުވާ ވާހަކައެވެ. ފިޔަވަޅުތަކުގެ ދެކޮޅު ނުޖެހޭ ވާހަކައެވެ. ހަމަ ގައުމުވެސް މުތުލަގަށް ބުނަން އެނގޭ އެއްވާހަކައަކީ، އެންމެން އެއްގޮތަކަށް އެޗްޕީއޭ އަށް މި ތުހުމަތުތައް ކުރާނީ ކޮންމެވެސް ގޮތަކުން ގޯސްތަކެއް ހަގީގަތުގައިވެސް ހުރުމުންކަމެވެ.\nއެންމެ ފުރަތަމަ ކޮވިޑްގެ ނުރައްކާތެރިކަމާހުރެ އަޅާފައިވާ ފައިވާ ފިޔަވަޅުތަކާއި ރައްޔިތުން އުޅެމުން އައި ހާލު ހިތައް ގެންނަވާށެވެ. ވަޒީފާއަށް ދިއުން މަނާވެ ވަޒީފާތައް ގެއްލުނެވެ. ސްކޫލަށް ދިއުން މަނާވެ ދަރުވަރުންގެ ތައުލީމީ ކަންކަން ހުއްޓުނެވެ. މިހެންގޮސް ޒަރޫރީ އެތައް ކަމަކުން މަހުރޫމު ވިއެވެ. އޭރު މޮނީޓަރީންގެ ހާލަތުގައި އޮތީ ދެތިން ރިސޯޓެވެ. މާލެއިން ދުވާލަކަށް ފެންނަ ކޭސްތަކުގެ އަދަދު 50 އިން ދަށެވެ. އެއީ ރައްޔިތުން ކޮވިޑުގެ ކަންކަމުގައި ބަސްއެހި އިރެވެ.\nނަމަވެސް ދުވަސްތައް ފާއިތުވަމުންގޮސް، ހާލަތު ބަދަލުވަމުން އައިސް، އަޅާފައިވާ ފިޔަވަޅުތަކަށް ބަދަލު ގެންނަމުން އައިސް މިއަދުގެ ހާލަތަށް ބަލާލަމާތޯއެވެ. އެޗްޕީއޭއިން ކޮވިޑާއިއެކު ހެދި ހާއްސަ އެއްބަސްވުމެއްގެ ދަށުން ކަންވެސް ނޭނގެއެވެ. ކޮވިޑް ނެތް ތައްތަނަށް ބޭބޭފުޅުން "ޒަރޫރީ" ބޭނުންތަކަށް ދިއުމަށް ހާއްސަ ހުއްދައެއް ދޭން ފެށިއެވެ. ހާއްސަ ހުއްދައިގެ ދަށުން ރައްރަށައްދާ ހާއްސަ ބޭފުޅުން ކުރާހާވެސް ޒަރޫރީ ކަމަކީ، ހަފްލާއެއް ބާއްވާފައި ބިންގަލެއް ބެހެއްޓުމާއި ރިބަން ކެނޑުމާއި، ދެން އަތްޖެހުމެވެ. ވަރަށް ޒަރޫރީ ދެއްތޯ!\nދެން އައިސް މާލޭގައި ބަލީގެ ހާލަތު ތަންކޮޅެއް ރަނގަޅުވެ، ޕޮޒިޓިވްވާ ރޭޓި ދަށްވެލިއެވެ. އޭރު 5000 އެއްސާ ސާމްޕަލްގެ ތެރެއިން ޕޮޒިޓިވް ވަމުން ދިޔައީ 100 އެއްހާ މީހުންނެވެ. އެހެނެއްކަމަކު ފިޔަވަޅުތައް އިހުނަށްވުރެ ކޮށްފައި އޮތީ ހަރުކަށްޓެވެ. ރޮއެ އާދޭސް ކޮށްކޮށް ތިއްބާ ކުރަންފެށީ މަތިމައްޗަށް ޖޫރިމަނާއެވެ. ރިބަން ކެނޑުން ޒަރޫރީ ކަމަށްވީ ވީއިރު މިސްކިތްތަކުގެ ވުޞޫކުރާ ފެން އިސްކޫރުތަކުން ފެން ހުރީ ކަނޑާލާފައެވެ. މިވާކަވެސް ދެއްކީމާ ދެން ގޯސްވާނީހަމަ އަޅުގަނޑުތާއެވެ. އެހެނެއްކަމަކު މިއީ އެބުނާ ހާލަތާ ނުބައްދަލު ފިޔަވަޅު އެޅުން ނޫންތޯއެވެ.\nދެން ކުރިމަތިލާން މިޖެހުނީ އިންތިހާބަކާއެވެ. އޭރުވެސް ކޮވިޑުގެ ހާލަތު ހައްތަހާ ދިޔައީ ގޯސްވަމުންނެވެ. ގިނަ ރައްތަކެއް އޮތީ މޮނީޓަރީންނަށް ލެވިފައެވެ. މާލޭގައިވެސް އޮތް ކޮމިއުނިޓީ ސްޕްރޭޑްގައި ދުވާލަކަށް 100 އިން މަތިން މީހުން ދިޔައީ ޕޮޒިޓިވް ވަމުންނެވެ. ކޮންމެއަކަށް އެއްކަލަ އެޗްޕީއޭއިން އަނެއްކާވެސް ކޮވިޑާއި އެކު އެއްބަސްވުމެއް ހެދީކަންނޭނެގެއެވެ. ކުއްލިއަކަށް އިއުލާން ކޮށްލީ ކެމްޕެއިން ކުރަން ރައްރަށައް ދާ މީހުންނަށް ކޮވިޑް ޖެހުން މަނާވާ ކަހަލަ ގައިޑްލައިންއެއް ހަދަން އުޅޭ ވާހަކައެވެ. ކޮންމެއަކަށް އެ އުސޫލު އެންމެ 24 ގަޑީރުގެ ތެރޭގައި އުވާލީ ބަލިމަޑުކަމެއްގެ ސަބަބުންނެއް ނޫނެވެ. އާންމު ރައްޔިތުންގެ ކަންބޮޑުވުން އިންތިހާއަށް ހުރުމުންނެވެ.\nދެންއަދި މިކޮށްލީ މާ މޮޅު ކަމެކެވެ. ރާއްޖޭގައި މިހާތަނަށް ރިކޯޑް އަދަދަކަށް މީހުން ޕޮޒިޓިވްވެ، އަތޮޅުތެރެއިން މިހާތަނަށް ރިކޯޑު މިންވަރަކަށް ރައްތަށް މޮނީޓަރީންނަށް ލާންޖެހި، ރިކޯޑް އަދަދަކަށް ދުވާލެއްގެ މައްޗަށް އަތޮޅުތެރެއިން މީހުން ޕޮޒިޓިވްވެ، އަތޮޅުތެރޭގެ ރައްތަކުން ނަގާ ސާމްޕަލްތަކުގެ ނަތީޖާ ނުލިބި5ދުވަސްވެ، ރާއްޖޭގައި އެކްޓިވް ކޭސްތަކުގެ އަދަދު 3000 އިން މަތީގައި އޮއްވާ ކުއްލިއަކަށް އެޗްޕީއޭއިން ދިނީ ރޯދަ ހަދިޔާއެކެވެ. ކާފިއު އުވާލައި، ހަފްލާތައް ބާއްވަން ހުއްދަދީ، ބޭނުން ގަޑިއަކު ބޭނުން ހާއިރެއް ވާންދެން ބޭރުގައި އުޅެވޭނެ މިންވަރަށް ލުއިތައް ދިނީއެވެ. އިސްވެ ދިޔަ ޖުމްލަތަކުގައި ނެތް ވާހަކައެއް ފާހަގަކޮށްލާނަމެވެ. މި ލުއިތައް ކުއްލިއަކަށް މިދިނީ ކައުންސިލް އިންތިހާބަށް އެންމެ7ދުވަހަށް ވެފައި އޮއްވައެވެ.\nދުވާލަކަށް 300 މީހުން ޕޮޒިޓިވް ވެ ރިކޯޑް ހެދިއިރު އެ ދެއްވި ލުއިތަކާއިއެކު ދެންހަމަ އިންތިހާބަށް ތައްޔާރުވާން ކަންކަން މަތީގައި ބޭނުން ވަރަކަށް ދިދަފަތި ދަމާފައި ކެމްޕެއިން ހަފްލާތައް ބާއްވަންވީއެވެ. ގައިދުރުކޮށް ގޮނޑިޖަހާލާފައި މާސްކު އަޅާލީމައި ނިމުނީއެވެ. ނަމަކަށެވެ. މިއޮތީ އެއްކަލައިރު ކެމްޕެއިން ކުރަން ދޭންއުޅުނު ހާއްސަ ހުއްދަ އެހެން ގޮތަކަށް ދެވިފައި ނޫންތޯއެވެ. ދެންވެސް ގޯސްވާނީ ހަމަ މިވާހަކަ ދައްކާ މީހާއެވެ.\nއެކަމަކު މިފަހަރު ސޮރީއެވެ. މި ހުރިހާ ސަކަރާތެއް ޖެހީމާ މިހާރު ރައްޔިތުން އެޗްޕީއޭއަށް ކުރަމުން އައި އިތުބާރު އެއްކޮށް ގެއްލިއްޖެއެވެ. މިއަދު ގިނަ ރައްޔިތުން ކޮވިޑް ރާއްޖޭގައި އޮތް އެއްޗެށް ކަމަށްވެސް ގަބޫލެއް ނުކުރެއެވެ. އެކަމަކު ނަންގަންނަމުތޯއެވެ. އަހަރެންގެ ނަޒަރުގައި ކޮވިޑް ރާއްޖޭގައި އެބަ އޮތެވެ. އެކަމަކު އެއީ ކޮވިޑް-19 އެއް ނޫނެވެ. ރާއްޖޭގައި މިހާރު އޮތީ ސިޔާސީ ކޮވިޑެވެ.


ސްރީލަންކާގެ މިނިސްޓަރ އޮފް ޔޫތް އެންޑް ސްޕޯޓްސް ރައީސުލްޖުމްހޫރިއްޔާގެ އަރިހަށް އިޙްތިރާމްގެ ޒިޔާރަތެއް ކުރައްވައިފި - The President's Office\nސްރީލަންކާގެ މިނިސްޓަރ އޮފް ޔޫތް އެންޑް ސްޕޯޓްސް ރައީސުލްޖުމްހޫރިއްޔާގެ އަރިހަށް އިޙްތިރާމްގެ ޒިޔާރަތެއް ކުރައްވައިފި\n10 އޮކްޓޫބަރު 2021، ރިފަރެންސް: 2021-430\nސްރީލަންކާގެ މިނިސްޓަރ އޮފް ޔޫތް އެންޑް ސްޕޯޓްސް، މިނިސްޓަރ އޮފް ޑިވެލޮޕްމަންޓް، ކޯޑިނޭޝަން އެންޑް މޮނިޓަރިންގ އަދި ސްޓޭޓް މިނިސްޓަރ އޮފް ޑިޖިޓަލް ޓެކްނޮލޮޖީ އެންޑް އެންޓަރޕްރައިސް ޑިވެލޮޕްމަންޓް، ހިޒް އެކްސެލެންސީ ނަމާލް ރާޖަޕަކްސަ، ރައީސުލްޖުމްހޫރިއްޔާ ހިޒް އެކްސެލެންސީ އިބްރާހީމް މުޙައްމަދު ޞާލިޙްގެ އަރިހަށް އިޙްތިރާމްގެ ޒިޔާރަތެއް ކުރައްވައިފިއެވެ. މި ބައްދަލުކުރެއްވުން ބާއްވާފައި ވަނީ މިއަދު ހެނދުނު ރައީސުލްޖުމްހޫރިއްޔާގެ އޮފީހުގައެވެ.\nމިބައްދަލުކުރެއްވުމުގައި މިނިސްޓަރ ވަނީ ރައީސުލްޖުމްހޫރިއްޔާ ބައްދަލުކޮށްލެއްވުމުން ޝުކުރު އަދާކުރައްވައި ދެ ޤައުމުގެ މެދު އޮންނަ ޒަމާންވީ ގާތް ގުޅުން ފާހަގަކުރައްވާފައެވެ. ރައީސުލްޖުމްހޫރިއްޔާ ވަނީ ސްރީލަންކާގެ ކޮވިޑް-19 ގެ ޙާލަތާ ގުޅޭގޮތުން ވާހަކަފުޅު ދައްކަވާފައެވެ. އަދި ރާއްޖޭގެ ކޮވިޑްގެ ހާލަތާބެހޭގޮތުން ވާހަކަފުޅު ދައްކަވަމުން އެމަނިކުފާނު ވަނީ މިދިޔަ އަހަރުގެ ޖުލައި މަހު ރާއްޖޭގެ ބޯޑަރު އަލުން ހުޅުވާލުމާއެކު ފަތުރުވެރިކަން ރަނގަޅުވަމުން އަންނަކަން ފާހަގަކުރައްވާފައެވެ. ސްރީލަންކާގެ މިނިސްޓަރ ދެއްކެވި ވާހަކަފުޅުގައި ދިވެހިރާއްޖޭގެ ފަތުރުވެރިކަން ރަނގަޅުވުމުން އަވަށްޓެރި ޤައުމުތަކަށް ވެސް އޭގެ ފައިދާކުރާކަން ފާހަގަކުރެއްވިއެވެ. އަދި ސްރީލަންކާގެ ބޯޑަރުތައް ހުޅުވާލުމަށް ކުރަމުންގެންދާ މަސައްކަތްތަކުގެ މަޢުލޫމާތު މިނިސްޓަރ ރައީސުލްޖުމްހުރިއްޔާއާ ޙިއްޞާކުރެއްވިއެވެ. މީގެ އިތުރުން، ސްރީލަންކާގެ ދެކުނުގައި އަލަށް ހުޅުވުމަށް ހަމަޖެހިފައިވާ އެއަރޕޯޓްގެ މަސައްކަތް ނިމުމުން ދިވެހިރާއްޖެއާއި ސްރީލަންކާއާއި ދެމެދު ދަތުރުތައް އިތުރުވާނެކަންވެސް ސްރީލަންކާގެ މިނިސްޓަރ ފާހަގަކުރެއްވިއެވެ.\nދެ ޤައުމުގެ މެދުގައިވާ ދޭދޭ ގުޅުންތައް އިތުރަށް ބަދަހިކުރުމާއި ގުޅޭގޮތުން މަޝްވަރާކުރައްވަމުން ދެ ބޭފުޅުން ވަނީ ސާފް ޗެމްޕިއަންޝިޕް 2021 ގައި، މިއަދު މެންދުރުފަހުން ކުޅެން ހަމަޖެހިފައިވާ ދިވެހިރާއްޖެއާ ސްރީލަންކާގެ މެޗާއި މެދު ޝައުގުވެރިކަން ފާޅުކުރައްވާފައެވެ. މިނިސްޓަރ ވަނީ މިފަހަރުގެ ސާފް ޗެންޕިއަންޝިޕް ދިވެހިރާއްޖޭގައި ބާއްވާތީ އެކަމާ އުފާކުރައްވާ ކަމަށް ވިދާޅުވެ، ދެޤައުމުގެ ދެމެދުގައި ކުޅިވަރުގެ ދާއިރާއިން އެއްބާރުލުން އިތުރުކުރުމާއި ގުޅޭގޮތުން ވާހަކަފުޅު ދައްކަވާފައެވެ. ޙާއްޞަކޮށް ފުޓްބޯޅަ އަދި ކްރިކެޓް ކުރިއެރުވުމަށް ކުރެވިދާނެ ކަންކަމާގުޅޭގޮތުން ދެބޭފުޅުން މަޝްވަރާކުރެއްވިއެވެ .މީގެ އިތުރުން، މިއަހަރު ފަހުކޮޅު ގްލަސްގޯގައި ބޭއްވުމަށް ހަމަޖެހިފައިވާ ކޮޕް-26 ކޮންފަރެންސާ ގުޅޭގޮތުން ވެސް ދެބޭފުޅުން ވަނީ ވާހަކަފުޅު ދައްކަވާފައެވެ.


ޖުމްލަ 31552 އިޢުލާން\nސްޓޭޓް ޓްރޭޑިންގ އޯގަނައިޒޭޝަން ޕލކ . 14 ދުވަސް ކުރިން\nތާރީޚު: 20 ޖުލައި 2020\nސުންގަޑި: 12 އޮގަސްޓް 2020 1100\nތިލަދުންމަތީ ދެކުނުބުރީ ފިނޭ ކައުންސިލްގެ އިދާރާ . 14 ދުވަސް ކުރިން\nރައްޔިތުންގެ ގެސްޓްހައުސް މައްޗަށް ވެއްޓިފައިވާ ނިކަގަސް ނަގައި، އެސަރަހައްދުގައި ހުރި ނިކަގަހުން އެ ސަރަހައްދުގައިވާ ގެތަކަށް ގެއްލުންވާގޮތައް ހުރި ގޮފިތައް ކަނޑާ ސާފުކޮށްދޭނެ ފަރާތެއް ހޯދުމަށް\nމޯލްޑިވްސް އިމިގްރޭޝަން . 14 ދުވަސް ކުރިން\nސުންގަޑި: 06 އޮގަސްޓް 2020 1200\nMinistry of Environment . 14 days ago\nConsultancy services for Web Development, E- Library and Data Monitoring (GCF Project)\nDeadline: 11 August 2020 1100\nHousing Development Corporation . 14 days ago\nމިނިސްޓްރީ އޮފް އެންވަޔަރަންމަންޓް . 14 ދުވަސް ކުރިން\nމިނިސްޓްރީ އޮފް ފިޝަރީޒް، މެރީން ރިސޯސަސް އެންޑް އެގްރިކަލްޗަރ . 14 ދުވަސް ކުރިން\nހދ. އަތޮޅު ތަޢުލީމީ މަރުކަޒު . 14 ދުވަސް ކުރިން\nމި މަރުކަޒުގެ ދަރިވަރުންގެ ސެކަންޑް ޔުނީފޯމް ފަހައިދޭނެ ފަރާތެއް ހޯދުން\nތާރީޚު: 20 ނޮވެންބަރު 2019\nމިނިސްޓްރީ އޮފް ނޭޝަނަލް ޕްލޭނިންގ، ހައުސިންގ އެންޑް އިންފްރާސްޓްރަކްޗަރ . 15 ދުވަސް ކުރިން\nފައިނޭންޝިއަލް އޯޑިޓަރ - ޕްރޮޕޯސަލް ހުށަހެޅުވުމުގެ ދައުވަތު\nތާރީޚު: 19 ޖުލައި 2020\nMinistry of National Planning, Housing and Infrastructure . 15 days ago\nFinancial Auditor - Outer Island Water Supply and Sewerage Facilities Project - OFID Phase I\nDeadline: 09 August 2020 1300


Bon Harukoh Thayyaareethah Vee Hulhumale Flat Ehge Thiriga! - Vaguthu\nގޮއްވާލުމަށް ސައިކަލުގައި ބޮން ހަރުކުރި ސަރަހައްދު. --- ފޮޓޯ: ފުލުހުން\nރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު އަވަހާރަކޮށްލުމަށް ތައްޔާރުކުރި ބޮން ސައިކަލްގައި ހަރުކޮށް އެކަމުގެ ތައްޔާރީތައް ވަމުން ދިޔައީ ހުޅުމާލޭ ފްލެޓެއްގެ ތިރީގައި ކަން ފުލުހުންގެ ތަހުގީގަށް ހޯދިއްޖެއެވެ.\nމެއި މަހުގެ ހަ ވަނަ ދުވަހުގެރޭ ނަޝީދަށް ދިން ނިރުބަވެރި ހަމަލާއާ ގުޅޭ އެންމެ ފަހުގެ މައުލޫމާތު ހާމަކުރުމަށް އިސްކަންދަރު ކޮށީގައި ރޭ ބޭއްވި ނޫސްވެރިންގެ ބައްދަލުވުމުގައި އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒް ވިދާޅުވީ ނަޝީދަށް ހަމަލާ ދިނުމަށް އެކި ފަހަރު މަތިން މަސައްކަތްކޮށްފައިވާ އިރު، ބޮން ގޮއްވާލި ސައިކަލް ގަނެފައި ވަނީ 2019 ވަނަ އަހަރުގެ ތެރޭގައި ކަމަށެވެ.\nއޭގެ ފަހުން، ހަތަރު ދުވަހެއްގެ މަތިން ޔާގޫތުގޭ ކައިރީގައި ސައިކަލް ބަހައްޓައި އައިއީޑީއެއް ހަރުކޮށްގެން ގޮއްވާލަން މަސައްކަތްކޮށްފައި ހުރި ކަން ވެސް ތަހުގީގަށް އެނގިފައިވާ ކަމަށް ރިޔާޒް ވިދާޅުވިއެވެ. އަދި ޖާނުން ފިދާވެގެން ހަމަލާދޭން އުޅުނު ކަން ވެސް ފާހަގަވި ކަމަށް އޭނާ ވިދާޅުވިއެވެ.\n"އެތަނުގައި ސައިކަލް ބަހައްޓައިގެން ރައީސް ނަޝީދަށް ހަމަލާދެވޭ ގޮތް ނުވުމާއި އެތަނުގައި ބަހައްޓައިގެން އެކަން ކުރުމަށް ދަތިތަކެއް ކުރިމަތިވެދާނެ ކަމަށް ބެލެވޭތީ ސައިކަލް އެތަނުން ނަގާފައި އައިއީޑީ ޑިސްޕޯސް ކުރި ކަން ތަހުގީގަށް ލިބުނު މައުލޫމާތުތަކުން އަޅުގަނޑުމެންނަށް ފާހަގަ ކުރެވުނު،" ނަޝީދަށް ހަމަލާ ދިނުމަށް އެކި ފަހަރުމަތިން މަސައްކަތް ކުރި ގޮތް ތަފްސީލްކޮށް ދެއްވަމުން ރިޔާޒް ވިދާޅުވިއެވެ.\nނަޝީދަށް އަމާޒުކޮށް ބޮން ގޮއްވާލި ކަމަށް ތުހުމަތު ކުރާ މީހާ އަދުހަމް،\nއޭގެ ފަހުން، ނަޝީދު ކަސްރަތުގައި އުޅުއްވަނިކޮށް މެރީ ބްރައުން ކައިރީ ހުންނަ ޕާކިން ޒޯންގައި ސައިކަލް ބަހައްޓައިގެން ބޮން ގޮއްވާލަން އުޅުނު ނަމަވެސް އެކަން ވެސް ކާމިޔާބުވާ ގޮތް ނުވުމުން އެ ވިސްނުން ދޫކޮށްލި ކަމަށް ވެސް ރިޔާޒް ވިދާޅުވިއެވެ. އެމީހުންގެ ވިސްނުން ބަދަލު ކުރުމަށް ފަހު، އެންމެ ފަހުން ނިންމީ، މަޖީދީ މަގާއި ނީލޯފަރު މަގު ގުޅޭ ކަންމަތީގައި ސައިކަލް ބަހައްޓާށެވެ.\nރިޔާޒް ވިދާޅުވި ގޮތުގައި މެއި ހަ ވަނަ ދުވަހު ބޮން ގޮއްވާލަން މަޝްވަރާތައް ފެށީ މި އަހަރުގެ މާޗް މަހުގެ ފަހުކޮޅެވެ. އެގޮތުން ހުޅުމާލޭގެ ހުރި ގަރާޖަކުން ސައިކަލް ސާވިސް ކުރުމަށް ފަހު، ބޮން ގޮއްވާލަން ތައްޔާރު ކުރި ކަމަށް އޭނާ ވިދާޅުވިއެވެ. އެ މަސައްކަތް ކުރުމާ ގުޅޭ މުއާމަލާތްތަކާއި ފައިސާގެ ކަންކަން ތަހުގީގަށް ހޯދިފައިވާ ކަމަށް ވެސް ރިޔާޒް ވިދާޅުވިއެވެ.\nއަދުހަމް ދިރިއުޅުނު ގެ. އޭނާ އުޅެނީ މައިންބަފައިންނާއެކު. --- ވަގުތު އިމޭޖަސް\nރިޔާޒް ވިދާޅުވީ ސައިކަލުގައި އައިއީޑީ ހަރުކުރީ ހުޅުމާލޭ 106 ނަމްބަރު ފްލެޓްގެ ތިރީގައި ސައިކަލް ބަހައްޓައިގެން މޭ މަހުގެ ތިން ވަނަ ދުވަހުގެ ރޭ 8:30 ކަންހާއިރު ކަމަށެވެ. އެ ސަރަހައްދަކީ މި ބޮން ގޮއްވާލި ވ. ތިނަދޫ، ހިޔާ، އަދުހަމް އަހުމަދު ރަޝީދު ދިރިއުޅޭ ގެއާ ކައިރި ސަރަހައްދެކެވެ. މި ބޮމުގެ ހަމަލާ އަށް ފަހު، އަދުހަމް ހައްޔަރު ކޮށްފައި ވަނީ ހުޅުމާލޭ 95 ވަނަ ފްލެޓުންނެވެ.\nރިޔާޒް ވިދާޅުވި ގޮތުގައި އެ ތަނަށް ސައިކަލް ހިފައިގެން އައީ ގއ. ކޮނޑޭ، ފޮޅޭމާ ތަހުމީން އަހުމަދެވެ. އަދި ސައިކަލްގައި ބޮން ހަރު ކުރުމަށްޓަކައި އެތަނަށް އައީ ނ. މަނަދޫ ނޫރީގޭ އަލީ ހައިޝަމް ކަން ތަހުގީގަށް ފާހަގަވެފައިވާ ކަމަށް ރިޔާޒް ވިދާޅުވިއެވެ.\n"ބޮން ހަރުކުރުމުގެ މަސައްކަތް އެ ތަނުގައި ކުރި އިރު އެތަނުގެ ވަށައިގެން މި ހަމަލާގައި ބައިވެރިވާ އެހެން އެންމެން ކަހަލަ ގޮތަކަށް މިތަނުގައި ތިބި ކަން އަޅުގަނޑުމެންނަށް ފާހަގަ ކުރެވޭ،" ރިޔާޒް ވިދާޅުވިއެވެ.\nއެސިސްޓެންޓް ކޮމިޝަނަރ އޮފް ޕޮލިސް މުހައްމަދު ރިޔާޒް\nބޮން ހަރުކޮށް ތައްޔާރީތައްވި ސަރަހައްދަކީ ރިޔާޒް ވިދާޅުވި ގޮތުގައި އާއްމުކޮށް ކުޑަކުދިންނާއި އެ ފްލެޓްތަކުގައި ދިރިއުޅޭ އާއިލާތަކުގެ މީހުން ނުކުމެ ހާއްސަކޮށް ރޭގަނޑުގެ އެ ގަޑިތަކުގައި މިސަރަހައްދުގައި ހުންނަ ޖޯލިތަކާ ތަންތަނުގައި ތިބޭ ސަރަހައްދެކެވެ. އެ ސަރަހައްދުގައި އެކުރި ކަމަކީ ނުރައްކާތެރި ހާދިސާއެއް ހިނގައިފާނެ ހާލަތެއްގައި ވަރަށް ގިނަ ބައެއްގެ ފުރާނައަށް ނުރައްކާވުމުގެ ފުރުސަތު އޮތް ކަމެއް ކަމަށާއި އޭގެ ސަބަބުން އަދި އެސަރަހައްދުގައި އުޅޭ މީހުންގެ މުދަލަށް ވެސް ވަރަށް ބޮޑު ގެއްލުމެއް ލިބިގެން ގޮސްދާނެ ކަމަށް އޭނާ ވިދާޅުވިއެވެ.\nމި ހަމަލާއާ ގުޅިގެން ޖުމްލަ 10 މީހަކު ފުލުހުންގެ ބެލުމުގެ ދަށުގައި ތިބިއިރު އޭގެ ތެރެއިން ހަތަރު މީހެއްގެ މައްޗަށް ދައުވާކުރުމަށް މިހާރު ވަނީ ފޮނުވައިފައެވެ. އެއީ، ހަމަލާއާ ގުޅިގެން އެންމެ ފުރަތަމަ ހައްޔަރުކުރި އަހުމަދު އަދުހަމް އާއި މއ. ފޭރުގޭ މުޖާޒް އަހުމަދާއި ތަހުމީން އާއި ލ. ގަން ދުންފިނިއުފާ އަހްމަދު ފާތިހުގެ މައްޗަށެވެ.\nމި މައްސަލައިގައި މ. ކުދެހިގޭ، އިސްހާގާއި ގއ. ވިލިނގިލީ ހުދުރުމާގޭ، ފަހުމީ އަލީ އާއި އއ. މާޅޮސް އަސަރީގޭ މުހައްމަދު ނާޒިމާއި ހއ. ހޯރަފުށީ އަލަނާސިގޭ މުހައްމަދު ތަސްލީމާއި ހއ. މޮޅަދޫ ބަހާރުގޭ އަބްދުﷲ އަލިމަނިކު ވެސް ހުރީ ހައްޔަރުކޮށްފައެވެ. މި ހަމަލާ ރޭވުމުގައި އެންމެ އިސް މީހަކީ ފުލުހުން ތުހުމަތު ކުރާ ގޮތުގައި ތަސްލީމެވެ.\nޖުލައި 25, 2021 11:50\nޔާ ﷲ މި ގައުމަށް ގަދަ ފަދަވެގެންވާ ކޯފާއެއް ފޮނުވަންވީ\nއޭރުން އެނގޭނެ ގަދަ ފަރަތެއް\nޖުލައި 25, 2021 12:38\n3 ނޮވެމްބަރު ދައްކައިގެން މަޢުމޫމު ސިންޕަތީ ހޯދި ގޮތަށް ބޮމެއް ދައިކައިގެން އަބަދު އެވާހަކައިން ސުރުހީ ހަދައިގެން ބޮޑުވަޒީރުކަމަށް އަންނަން އުޅުނަކީ މޮޔަ އަދި އައުޓްޑޭޓެޑް ވިސްނުމެއް؟؟\nޖުލައި 25, 2021 14:02\nތިބޭފުޅާ ވެސް ސިންޕަތީ ހޯދަންވީ މަދި..ރި އެއް ގެ ފިޔައެއްގެ ބު ރަދަނެ އް ނެތް ބޭ ފުޅަކު ސިންފަތީ ހޯދާނެ ފޮމިއުލާ އެއް ހޯދަންޖެހޭ\nޖުލައި 25, 2021 12:16\nލޮލް. ދައްކާ ވާހަކަ އެހެންވިއްޔާ ތިޔަ ބޮމުން މުޅި މަޖީދީ މަގު ފުނޑާނުލީ ކީތްވެޔޯ؟ އަމިއްލައަށް ސިމްޕަތީ ހޯދަން ކުޅެފަ އޮތް ޑްރާމާއެއް. ހަރުކަށި ގިކުރަކީ 60 ދުވަހުން ބްރޭކް ކުރެވޭނެ ފިކުރެއް ނޫން\nޖުލައި 25, 2021 13:00\nއަފްރާސީމް އަލީ އަވަހާރަކޮސްލީއިރު މާލޭ މަގުމަތީ ކެމެރާއެއް ނެތް\nކުދަ ކުއްޖާ ރަހީނުކޮށްގެން ގޮސް މަރާލާ ފޭސް2 އަށް އެއްލާލިއިރު ކެމެރާއެއް މާލޭގަވެސް އަދި ހުޅުމާލޭގަވެސް ނެތް.\nނަސީދު އަށް ބޮންގޮއްވީރު މުޅި މާލޭގައި ކެމެރާ އަދި ހުޅު،މާލޭ ގައި އެއްކޮށް ކެމެރާ\nހުސްދޮގު ފުލުހުންނަށް މިހުރިހާ ވާހަކައެއް ކިޔާދިނީ ތުުުހުމަތު ކުރެވޭ ފަރާތުން ހިތުން ރުހުމުންތަ؟ އަހަރެން ގަބޫލެއް ނުކުރަން އަދަބު ނުދީ މިވަރުގެ މައުލޫމާތު ދޭނެ ކަމަކަށް މިހެން ބުނަންޖެހޭ ސަބަބު ޖިނާޢީ އިޖްރާތުގެ ޤާނޫނުގައި އެއޮތީ ފެންނަން ހަނު ހުރުމުގެ ހައްގު ލިބިގެން ވާކަން ދެން އޮތީ ފުލުހުންނަކީ ތިހާވަރަށް ގަދަ ބައެއްނަމަ ބޮން ގޮއްވުމުގެ ކުރިން އެގޭނެ ފުކެއް ބޮޑުވަރު\nޖުލައި 25, 2021 14:06\nދިވެހިން ނަކީ މޮޅު ބައެކެވެ. ފިޔައެއް ހޯދަން އިންޑިޔާ އަށް ބަ ރޯ ސާ ވިޔަަ ސް ބޮން ހެދުމުގެ އުކުޅުތައް ހޯދުމަށް އެމެ ރިކާ ވެސް މިގައުމަށް ބަ ރޯ ސާ ވާން ޖެހޭނެއެވެ........ ރރރ\nހެޔޮނުވާނެ. އެއީ ބޮމެއްނަމަ ނަޝީދު ނޫން މީހަކަށް ސީރިއަސް އަނިޔާއެއް ލިބިފައި ނެތީ ކީއްވެގެންތޯ ބަލާށެވެ. ތޮއްޖެހިފައި އޮތް މާލޭގެ މަގުތަކުން ވެހިކަލަކަށްވެސް ގެއްލުމެއް ނުވެއެވެ.\nޖުލައި 25, 2021 18:22


Hiyaanaathun gellunu faisaa aai mudhaa hoadhumuge dhauvaa eh adhi nulibey: AG | Mihaaru\nހިޔާނާތުން ގެއްލުނު ފައިސާ އާއި މުދާ ހޯދުމުގެ ދައުވާއެއް އަދި ނުލިބޭ: އޭޖީ\nއެޓާނީ ޖެނެރަލް ރިފްއަތު "މިހާރު"އާ ވާހަކަ ދައްކަވަނީ: އެމްއެމްޕީއާރުސީގެ ހިޔާނާތާ ގުޅޭ މަދަނީ މައްސަލައެއްގައި ދައުވާކުރަން އަދި ނުފޮނުވާ ކަަމަށް ވިދާޅުވި. -- ފޮޓޯ: ނިޝާން އަލީ/ މިހާރު\n14 އޮކްޓޯބަރ 2021 - 15:01\nޓޫރިޒަމަށް ރަށްތަކާއި ފަޅުތަކާއި ފަރުތައް ދޫކޮށްގެން އެމްއެމްޕީއާރުސީއަށް ވަންނަން ޖެހޭ ފައިސާ އިން ހިންގި ބޮޑު ހިޔާނާތާ ގުޅިގެން ހިންގާ ތަހުގީގުން މައްސަލައެއް ނިމި ގެއްލުނު ފައިސާ އާއި މުދާ ހޯދައިދިނުމުގެ ދައުވާއެއް އުފުލައިދޭން މިހާތަނަށް ފޮނުވާފައި ނުވާ ކަމަށް އެޓާނީ ޖެނެރަލް އިބްރާހިމް ރިފްއަތު ވިދާޅުވި އެވެ.\nރާއްޖޭގައި ހިންގި އެންމެ ބޮޑު ހިޔާނާތުގެ ތަހުގީގު މި ވެރިކަމުގައި ހިންގަން ފެށީ ތަހުގީގީ އިދާރާތައް ގުޅިގެންނެވެ. އޭގެ ތެެރއިން ޖިނާއީ މައްސަލަތަކެއް ނިމި ޝަރީއަތް ހިނގާއިރު، ފެންމަތިވި އެއް ކަމަކީ ފައިސާ ލޯންޑާކުރި ކުންފުނި އެސްއޯއެފަށް ދައުވާ ނުކުރަން ކުރީގެ ޕްރޮސިކިއުޓަ ޖެނެރަލް ނިންމާފައި ވުމެވެ.\nއެއާއެކު، ދައުލަތަށް ގެއްލުނު ފައިސާ އާއި މުދާ އެސްއޯއެފްގެ އަތުންނާއި ވައްކަމުގެ އެހެން ބައިވެރިންގެ އަތުން ހޯދިދާނެ ކަމާ މެދު ދަނީ ސުވާލު އުފައްދަމުންނެވެ.\nއެެމްއެމްޕީއާރުސީގެ ހިޔާނާތުގައި ދައުލަތަށް ގެއްލުނު ފައިސާ ހޯދަން ކުރާ މަސައްކަތްތަކާ ގުޅޭ ގޮތުން "މިހާރު"ން ސުވާލު ދެންނެވުމުން އޭޖީ ވިދާޅުވީ އެ މައްސަލަތަކުގައި އެ އޮފީހުގެ މަސައްކަތްތައް ފެށޭނީ ރިޔާސީ ކޮމިޝަނުން މައްސަލަތައް ހުށަހެޅުމުން ކަމަށެވެ. އެ މައްސަލަތައް ބަލައި ފިޔަވަޅު އެޅުމުގެ އިޖުރާއަތުތައް ރިޔާސީ ކޮމިޝަންތަކާ ބެހޭ ގާނޫނުގައި ސާފުކޮށްދީފައި އެބައޮތް ކަން ފާހަގަކުރެއްވި އެވެ.\nއޭޖީ އިޝާރާތް ކުރެއްވީ އެމްއެމްޕީއާރުސީއާ ގުޅޭ ޖިނާއީ އަދި މަދަނީ މައްސަލަތަކުގައި ރިޔާސީ ކޮމިޝަނުން އަމަލުކުރާނެ ގޮތް ކަނޑައަޅާފައިވާ ގާނޫނުގެ ނުވަ ވަނަ މާއްދާއަށެވެ.\nއެ މާއްދާގައި ށ. ގައި ބުނެފައި ވަނީ ރިޔާސީ ކޮމިޝަނުން ތަހުގީގުކުރާ މައްސަލަތަކުގެ މަދަނީ ގެއްލުމުގެ ބަދަލު ހޯދުމާއި މުދަލާއި ފައިސާ އަނބުރާ ހޯދުމުގެ ކަންކަން ހިމެނޭ ނަމަ އެފަދަ މައްސަލަތަކުގައި އަޅަން ޖެހޭ ފިޔަވަޅު އެޅުމާއި ދައުވާ ކުރުމަށްޓަކައި ރައީސުލްޖުމްހޫރިއްޔާގެ ލަފާގެ މަތިން އެޓާނީ ޖެނެރަލްގެ އޮފީހަށް ފޮނުވުމުގެ އިހްތިޔާރު ކޮމިޝަނަށް ލިބިގެންވެ އެވެ.\n"ކޮމިޝަންގެ ތަހުގީގަށް ހޯދޭ ކަންތައްތަކުގެ މައްޗަށް އެ ބޭފުޅުން ނިންމަވާ ނިންމެވުމަކާ އެކީގައި ރައީސްގެ ލަފާ ހޯއްދަވާފައި ދެން މި އަންނަނީ އަޅުގަނޑުމެންނާ ހަމައަށް. އެހެންވީމަ އެގޮތަށް މައްސަލައެއް އައީމަ ދައުވާ ކުރުމުގެ މަރުހަލާ ފެށިގެން ދަނީ،" އޭޖީ ވިދާޅުވި އެވެ.\n"މިހާތަނަކަށެއް އެސެޓް ރިކަވަރީ ކޮމިޝަންގެ ފަރާތުން އެމްއެމްޕީއާރުސީ މައްސަލައާ ގުޅިގެން އަޅުގަނޑުމެންނާ ހަމައަށް އެފަދަ ނިންމުމެއް ނިންމަވާފައި ފޮނުވާފައެއް ނެތް."\nއޭޖީ "މިހާރު"އާ ވާހަކަ ދައްކަވަނީ: އެމްއެމްޕީއާރުސީއާ ގުޅޭ ގޮތުން ހައި ކޯޓަށް ހުށަހެޅި ދައުވާތައް އަނބުރާ ގެނައީ ތަހުގީގު އިތުރަށް ފުރިހަމަކުރަން ކަމަށް ވިދާޅުވި. -- ފޮޓޯ: ނިޝާން އަލީ/ މިހާރު\nދައުވާއެއް އަދި ނުލިބުނަސް އެސެޓް ރިކަވަރީ ކޮމިޝަނުން ކުރަމުން އަންނަނީ، އޭޖީ ވިދާޅުވި ގޮތުގައި، ވަރަށް ބުރަ އަދި ގޮންޖެހުން ބޮޑު މަސައްކަތެއް ކަން ވެސް އެނގިވަޑައިގަންނަވަ އެވެ. ރަށްތަކާއި ފަޅުތައް ދޫކޮށްގެން ހިޔާނާތް ހިންގާފައިވާ މުއްދަތާއި މި ސަރުކާރުގައި ރައީސް އިބްރާހިމް މުހައްމަދު ސޯލިހް އެކުލަވާލެއްވި ކޮމިޝަނަކުން އެކަން ބަލާއިރު ލިޔެކިޔުންތަކާއި ހަގީގަތް ހޯދަން ދަތިވާނެ ކަމަަށް ވެސް ވިދާޅުވި އެވެ.\nއޭނާ ވިދާޅުވީ އެމްއެމްޕީއާރުސީގެ ހިޔާނާތް ހިންގާފައިވާ ގޮތާއި ފައިދާ ލިބިފައިވާ ގޮތް މިހާތަނަށް ފެންނަން ހުރި ގޮތަށް ބަލާއިރު ވެސް އެންމެ އިދާރާއެއްގައި ހުރި ލިޔެކިޔުމަށް ވެސް ތަހުގީގު ނުނިންމޭނެ ކަމަށެވެ. އިދާރާތައް ގުޅިގެން ތަހުގީގު ހިންގަމުން އަންނަ އިރު ލަސްތަކެއް އުޅެނީ ތަހުގީގު ފުރިހަމަކޮށްފައި ފޮނުވުމަށް ކަމަށް އޭޖީ ދެކެވަޑައިގަންނަވަ އެވެ.\n"މިސާލަކަށް ލިޔެކިއުމަށް ބަލާއިރު ފޮރެންސިކް އޮޑިޓް ވެސް ހަދަން ޖެހޭ. ލިޔެކިޔުމުން އެކަންކަން ސާބިތުކުރެވޭ މިންވަރަށް ކޯޓުގައި ވެސް ޖެހޭނެ ހާމަކުރަން. އޭގެ އިތުރަށް މި މައުލޫމާތު ހުންނަ ޑިވައިސްތަކުން އެ ހޯދުން، އުނދަގޫ ކަމެއް،"\n"ބަލަން ޖެހޭ ބެލުންތައް ބަލާފައި ތަހުގީގު ފުރިހަމަކޮށްފައި ވީހާވެސް ރަނގަޅަކަށް އެކަން ކުރިއަށް ގެންދިއުމުގެ ނިޔަތުގައި ލަސްވާ ލަސްވުމެއް ކަމަށް އަޅުގަނޑު މިދެކެނީ،" އޭޖީ ވިދާޅުވި އެވެ.\nރިފްއަތު ވިދާޅުވި ގޮތުގައި އެމްއެމްޕީއާރުސީގެ ޖިނާއީ މައްސަލަތައް ޕްރޮސިކިއުޓަ ޖެނެރަލް ކޯޓަށް ހުށަހަޅުއްވާ އިރު ކުށްކޮށްގެން ހޯދި ފައިސާ އާއި މުދާ ދައުލަތަށް އަނބުރާ ހޯދުމުގެ ބައި ކުރިއަށް ގެންދަން ހުށަހެޅުމަކީ މައްސަލައެއް ނޫން ކަމަށް ޕީޖީ ދެކިވަޑައިގަންނަވާ ކަމަށެވެ. އެހެންވީމާ ޖިނާއީ މައްސަލައިގެ ތެރެއިން މުދަލާއި ފައިސާ ހޯދަން ވެސް ޕީޖީ އެދިވަޑައިގަންނަވާ ކަން ރިފްއަތު ފާހަގަކުރެއްވި އެވެ.\n"އެހެންވިއްޔާ އަޅުގަނޑުމެން ދައުލަތަށް ލިބޭ އެއްޗެއް ހޯދަން ވަކިން މަދަނީ މައްސަލައެއްގެ ގޮތުގައި ކޯޓަށް ދިއުމުގެ ބޭނުމެއް ނެތް،" އޭޖީ ވިދާޅުވި އެވެ.\nއޭނާ ވިދާޅުވީ އެމްއެމްޕީއާރުސީގެ ހިޔާނާތުގެ ތަހުގީގުގައި ގުޅިގެން ހިންގާ ތަހުގީގުން ކުރިއެރުންތަކެއް ލިބޭ ކަމަށެވެ.\nއެސްއޯއެފުން ދައްކަން ހުކުމްކުރި 160 މިލިއަނަށްވީ ގޮތް\nރިޔާސީ ކޮމިޝަނުން އެއްވެސް މަދަނީ މައްސަލައެއްގައި ދައުވާކުރަން މިހާތަނަށް ނޭދުނަސް ސިވިލް ކޯޓުން ސެމްޓެމްބަރު، 17، 2017 ގައި ވަނީ އެމްއެމްޕީއާރުސީއަށް 160 މިލިއަން ރުފިޔާ ދައްކަން އެސްއޯއެފަށް ހުކުމްކޮށްފަ އެވެ. ހުކުމް ކުރާ ދުވަހުން ފެށިގެން ފައިސާ ދައްކަން އޮތީ ހަ މަހެވެ. އެކަމަކު ހުކުމާ އެއްގޮތަށް މި ފައިސާ ހޯދައިފައެއް ނުވެ އެވެ.\nމިކަމާ ގުޅޭ ގޮތުން އޭޖީ ފާހަގަކުރެއްވި ގޮތުގައި އެމްއެމްޕީއާރުސީ އާއި އެސްއޯއެފަކީ ވަކި ކުންފުންޏެއް ކަމަށާއި މުއާމަލާތް ހިނގާފައި ވަނީ އެ ދެ ކުންފުނި ދޭތެރޭގައި ކަމަށެވެ. މިއީ ދައުލަތަށް ދައުވާ ރައްދުވާ ގޮތަކަށް ހިންގި މައްސަލައެއް ނޫން ކަމަަށް ވިދާޅުވި އެވެ.\nހުކުމުގައިވާ ގޮތުން އެސްއޯއެފުން ފައިސާ ދައްކަން ޖެހެނީ އެމްއެމްޕީއާރުސީއަށް ކަަމަށް ވިދާޅުވި އެވެ. ފައިސާ ދައްކައި ހަލާސްކޮށްފައި ނުވާ ނަމަ ހުކުމް ތަންފީޒުކުރުމުގެ ބައި ކުރިއަށް ގެންދަން ޖެހެނީ އެމްއެމްޕީއާރުސީންނެވެ.\nއޭޖީ ރިފްއަތު "މިހާރު"އަށް ވާހަކަ ދައްކަވަނީ. -- ފޮޓޯ: ނިޝާން އަލީ/މިހާރު\nނޫން ނަމަ ކޯޓުގެ އަމިއްލަ އިސް ނެގުމަށް ވެސް ހުކުމް ތަންފީޒުކުރުން ކުރިއަށް ގެންދެވިދާނެ ކަން އޭޖީ ރިފްއަތު ފާހަގަކުރެއްވި އެވެ.\n"މި އޮފީހުން އެ މައްސަލައިގައި ދަންނަވާނެ ވަކި އެއްޗެއް ނެތް، އެއީ ދައުލަތުގެ ދައުރެއް އެކަމުގައި އޮތް ކަމެއް ނޫން، އެއީ ވަކި ކުންފުންޏަކަށް ދައުވާ ލިބޭ ގޮތަށް ހިނގައިދިޔަ މައްސަލައެއް،" އޭޖީ ވިދާޅުވި އެވެ.\n"އެމްއެމްޕީއާރުސީއާ ގުޅޭ ދައުވާތައް އަނބުރާ ގެނައީ ފުރިހަމަކުރަން"\nއެމްއެމްޕީއާރުސީއާ ގުޅޭ ގޮތުން ސިވިލް ކޯޓަށް ކުރިން ހުށަހަޅާފައި ހުރި ދައުވާތައް މި ސަރުކާރުގައި ވަނީ އަނބުރާ ގެނެސްފަ އެވެ.\nއޭގެ ސަބަބެއް ކަމަށް އޭޖީ ވިދާޅުވީ މައްސަލަތަކުގެ ތަހުގީގު ފުރިހަމަނުކޮށް އޭރު ހުށަހަޅާފައި ވުމެވެ. އޭގެއިން ނުކުންނާނެ ނަތީޖާ އަކީ އެކަށީގެންވާ ގޮތެއްގައި ހެއްކާއި ގަރީނާ ނެތިއްޖެ ނަމަ މައްސަލަ ސާބިތު ނުވުމުގެ ފުރުސަތު އޮތުން ކަމަށް ރިފްއަތު ވިދާޅުވި އެވެ.\n"އޭގެތެރެއިން ދެ މައްސަލައެއް ދައުލަތާ ދެކޮޅަށް ނިމިގެން ދިޔަ. އެ މައްސަލަ ހައި ކޯޓުގައި އިސްތއުނާފްކޮށްފައިވާނެ،" އޭޖީ ވިދާޅުވި އެވެ.\nރިފްއަތު ވިދާޅުވި ގޮތުގައި އެސެޓް ރިކަވަރީ ކޮމިޝަނުން މައްސަލަތައް ރަނގަޅަށް ތަހުގީގު ކުރަމުން އަންނާތީ އެ ތަހުގީގުގެ އަލީގައި އިތުރު ހޯދުންތަކެއް ހޯދައި ކާމިޔާބުވާނެ ކަމުގެ ވެސް ފުރުސަތު ބޮޑުވެގެންދާނެ އެވެ.\n"އެއާއެކު ވެސް ކުރިން ދެންނެވިހެން އަދި އަޅުގަނޑުމެންނާ ހަމައަށް އެއްވެސް މައްސަލައެއް މަދަނީ ދައުވާކުރަން ހުށަހަޅާފައެއް ނެތް،" އޭޖީ ވިދާޅުވި އެވެ.\nދިވެހި ސަރުކާރު ސިވިލް ކޯޓް އެންޓި ކޮރަޕްޝަން ކޮމިޝަން އެމްއެމްޕީއާރުސީ އެޓާނީ ޖެނެރަލް އެޓާނީ ޖެނެރަލްގެ އޮފީސް އެމްއެމްޕީއާރްސީގެ ކޮރަޕްޝަން ކޮމިޝަން އޮން ސްޓޭޓް އެސެޓްސް ރިކަވަރީ\nތިފައިސާ މިސަރުކާރުން ހޯދުމަކީ ނުވާނެ ކަމެއް.. ރައްޔިތުންގެ ލޮލުގައި އަދުން އަޅުވައި ފައިސާ ހޯދައި ކުއްވެރިންނަށް އަދަބުދޭނެ ކަމުގެ ވައުދާއިއެކު ވެރިކަމަށްއައި ފަހުން އެގުނީ އަދި މީގެ ގިނަ ފައިސާ މިހުރީ ލިބޭގޮތަކަށް ނޫންކަން. އެފައިސާތައް ބަލަން ނުކެރޭ ހިސާބުގައިކަން، އެހެންވެ އިއުތިރާފުގެ އެއްބަސްވުންތައް ހަދާ އެމީހުންގެ މައްޗަށް ދައުވާނުކޮށް ކަންބަޅިއެއް ކަތިލާފައި ނިންމާލަނީ.. އެންމެނަށްވެސް ކަންބަޅިމަސް މީރުވާނެތާ\nރައީސް ޔާމީންގެ މައްސަލަ ނޫނީ ތަހުގީގުކޮށް ނިމޭނެ ހަމަ އެއްވެސް މައްސަލައެއް ތިކަމުގެ ތެރޭ ނޯންނާނެ. އެމްއެމްޕީއާރްސީގެ މައްސަލައިގެ ހެކި ހޯދަން އެހާ ބުރަޔޯ. އެކަމު އަވަސް ކުރަން ބޭނުންވާ ކަންކަން އަވަސްކޮށްލާފަ ނިންމާލައިފި. އެކަމާ ގުޅިގެން މީހެއްގެ އިއުތިރާފްވެސް ހޯދިއްޖެ. އަދި އެމީހާއާއެކު އެއްބަސްވުމެއްވެސް ހަދައިފި. އެކަމުވެސް އެހާ ގިނަ ދުވަސް ނަގާނެޔޯ އެކަން ކުރަން. 2023 ނިމެންދެން ނުނިމޭނެއޭ ހަމައެކަނި ނުބުނާކަން.


Raees Yaamin " Huhtuvaa " Harakaai Varugadha Kurunuge Massakai Fashaifi - Vaguthu\nރައީސް ޔާމީން 'ހުއްޓުވާ' ހަރަކާތް ވަރުގަދަ ކުރުމުގެ މައްސަކަތް ފަށައިފި\nއިދިިިކޮޅު ފަރާތް ތަކުން ޔާމީން ހުއްޓުވުމަށް ކުރިޔަށްގެންދާ ހަރަކާތް އިތުރަށް ވަރުގަދަ ކުރުމަށް ގދ.ފިޔޯރީ އެމްޑީޕީ ގޮފިން މަސައްކަތް ފަށައިފިއެވެ.\nއިދިކޮޅު އެމްޑީޕީ ފިޔޯރީގެ ގޮފި ކަމަށްވާ "ގުޑިސަންފާ" ގޮފިން ވަނީ އެ ރަށުގައި ހުންނަ އެމްޑީޕީ ހަރުގޭގައި އިދިކޮޅު ހަރަކާތަށް ތާއިދުކުރައްވާ އެ ރަށު ރައްޔިތުންނާއެކު ހާއްސަ ބައްދަލުވުމެއް ބާއްވާފައެވެ.\n"ގުޑިސަންފާ" ގޮފިން ބުނެފައިވާ ގޮތުގައި މި ބައްދަލުވުމާއެކު ރައީސް ޔާމީންގެ ސަރުކާރު 'ހުއްޓުވުމަށް' ފިޔޯރީގައި ގިނަ ހަރަކާތްތަކެއް ކުރިޔަށްއޮތް ތަނުގައި ހިންގާނެއެވެ.\nމި ބައްދަލުވުމަކީ އިދިކޮޅު ފަރާތް ތަކުން ރައީސް ޔާމީން 'ހުއްޓުވުމަށް' ކުރިޔަށް ގެންދާ މަސައްކަތުގައި ފިޔޯރީގެ ބައިވެރިވުން އިތުރުކޮށް ފިޔޯރީގައި ރައީސް ޔާމީނަށް ތާއިދު ނެތްކަން ހާމަކޮށްދިނުމަށް ހިންގާނެ ހަރަކާތްތަކާ ގުޅޭގޮތުން ހިޔާލު ހޯދުމަށް ބޭއްވި ބައްދަލުވުމެއް ކަމަށެވެ.\nއިދިކޮޅު ފަރާތް ތަކުން ސަރުކާރު ވައްޓާލަން ހަރަކާތް ތަށް ވަރުގަދަ ކުރަމުންދާއިރު ދިގު މެދުކެނޑުމަކަށް ފަހު ގުޅިފައިވާ އިދިކޮޅު ފަރާތަކުން ޖުމުހޫރީ ޕާޓީގެ މައި ޖަގަހަ މ. ކުނޫޒުގައި ބޭއްވި ޖަލްސާ ގައި ވާހަކަ ދައްކަވަމުން އެމްޑީޕީގެ ނައިބު ރައީސް ޝިފާޒު ވިދާޅުވީ ބޮޑު މުޒާހަރާ އަކަށް ތައްޔާރު ވުމަށާއި އެދުވަހު ރައީސް ޔާމީން ކުޑަ ކަކޫ ޖައްސުވާނެ ކަމަށެވެ.\nއިދިކޮޅުން ފަރާތް ތަކުން މިދިޔަ ފެބުރުއަރީ 16 ވަނަ ދުވަހު މުޅި ރާއްޖެއިން މީހުން ގެނެސްގެން "ހުއްޓުވާ" ނަމުގައި ބޮޑު އެއްވުމެއް މާލޭގައި ކުރިއަށް ގެންދިޔަ އިރު އިދިކޮޅު ފަރާތްތަކުން ބުނަމުން ގެންދިޔައީ ގެޔަށް ވަންނާނީ ރައީސް ޔާމީން ހުއްޓުވާފައި ކަމަށެވެ. ނަމަވެސް އެރޭގެ މުޒާހަރާ ވަނީ ވަރަށް ފަސޭހައިން ރޫޅިގެން ގޮސްފައެވެ.\nސަރުކާރު ހުއްޓުވާ ސަރުކާރު ވައްޓާލުމަށްޓަކައި އިދިކޮޅު ފަރާތްތަކުން ފެބްރުއަރީ 16 ވަނަ ދުވަހު ކުރިއަށް ގެންދިޔަ މުޒާހަރާ އަށް ފަހު ޖެހިގެން އައި ދެރޭ ވެސް މުޒާހަރާ ކުރިއަށް ދާނެ ކަމަށް އިދިކޮޅު ފަރާތްތަކުން އިއުލާން ކުރި ނަމަވެސް ރޭ އެއްވެސް ވަރަކަށް މުޒާހަރާ ކުރިއަކަށް ނުދެއެވެ. އެރޭގެ މުޒާހަރާ އަށް އިދިކޮޅަށް ނިސްބަތްވާ ރައްޔިތުންގެ މަޖިލީހުގެ މެންބަރަކު ވެސް ވަޑައެއް ނުގަންނަވައެވެ.\nއޭޕްރީލް 14, 2018 10:17\nގދ . ފިޔޯރީން ތިޔަ ހަރަކާތް ނުފަށާއިގެން މި ސަރުކާރު ނުވެއްޓި މިއޮތީ. ލޮލް\nއޭޕްރީލް 14, 2018 10:19\nބޮޑޭ ކުރީގަ ހުރެގެން ރައްޔަތުން ގުބޯ ހައްދަނީ! ޕާޓީތަކަށް ލާރިދިނުން މަޑުޖައްސާލަންވީ! ޢަދި ސްޕްރީމް ކޯޓުން އެމްޑީޕީ އުވާލަންވީ!\nއޭޕްރީލް 14, 2018 10:44\nގުޑި ސަންޕަ އޮޅާލަން ވީނުން މޮޔަގުނބޯ\nއޭޕްރީލް 14, 2018 10:54\nލާދީނީފިކުރު މިރާްޖެއިން ހުފެލުމުގެ ހަރަކާތެއް ހިންގުން މާބުއްދުވެރިވެރިވާނެ. ޚާއްޞަކޮށް ފިޔޯރީއިން.\nއޭޕްރީލް 14, 2018 12:03\nތިޔާ ފިޔޯރީގައި ތިބި ތެޔޮ ބިޑި ބޯ ދަ ލާދީނިއަނޭ މެން ކުރާ ކަމެއް އިތުރަށް ތެޔޮ ބިޑި ބޯން ވެގެން. ދެން ރަންރީނދޫ ޓްވިޓަރޭ މެން އައްޑޫ މަގުން ތެޔޮ ބިޑި ފޮނުވާނެ އެމެންނަށް ތިޔާއީ މަމެންނަށް ނޭގޭ ކަމެއް ނޫނޭ. ދަ ގަމާރުން އޮފް ދަ ރާއްޖެތެރެ އޭ މަމެން ބުނަން ނެތީމު ދޯ.\nބުނަންތަ ރަގަޅު ވާކައެއް. ދުވެދުވެ އޮތް ބަހެއްގެ ނަގުލަކު ނުހިފޭނެ. ވީމާ ތިކަން ކަލޭމެން ހުއްޓާލުން ބުއްދިވެރި.


Euro 2020 ge vaki vaki award thah libunu kulhuntherin - vNews.mv\nމުބާރާތުގެ އިންޑިވިޖުއަލް މަގާމުތައް ލިބުނު ކުޅުންތެރިން\nޔޫރޯ 2020 ގެ ވަކިވަކި އެވޯޑްތައް ލިބުނު ކުޅުންތެރިން\nއައްފާން މުހައްމަދު 12 July 2021, 04:50\nޔޫރަޕު ފުޓުބޯޅައިގެ އެންމެ ޝަރަފުވެރި މުބާރާތް ކަމުގައިވާ ޔޫރަޕިއަން ޗެމްޕިއަންޝިޕް ނުވަތަ ޔޫރޯގެ 2020 ވަނަ އަހަރުގެ މުބާރާތް ނިމިގެންދިޔައިރު މުބާރާތް ކާމިޔާބުކުރީ ވަރުގަދަ އިޓަލީ އެވެ.\nއިޓަލީ މިފަހަރުގެ މުބާރާތް ކާމިޔާބުކުރީ ސައްތައިން ސައްތަ ރެކޯޑަކާއި އެކު، ހުރިހާ މެޗަކުން މޮޅުވެގެންނެވެ.\nފައިނަލް މެޗުގައި އިޓަލީން އިނގިރޭސިވިލާތުގެ މައްޗަށް ކުރިހޯދީ 2-3 ގެ ނަތީޖާއަކުންނެވެ. މިއީ މިމުބާރާތުގެ ފައިނަލުގައި އިންގްލެންޑުން ކުޅުނު ފުރަތަމަ ފަހަރެވެ. އަދި މިއީ މި މުބާރާތް އިޓަލީން ކާމިޔާބު ކުރި ދެވަނަ ފަހަރެވެ. އެންމެފަހުން މި މުބާރާތް އިޓަލީން ކާމިޔާބު ކޮށްފައިވަނީ 1968 ވަނަ އަހަރުގައެވެ.\nމުބާރާތުގައި ގިނަ ލަނޑުތަކެއް ފެނިގެން ގޮސްފައިވާއިރު މުޅި މުބާރާތުގައި ޕެނަލްޓީ ޝޫޓް އައުޓްގައި ޖެހި ލަނޑުތައް ފިޔަވާ، 141 ލަނޑު ވަނީ ފެނިގެން ގޮސްފައެވެ. ހަމައެކަނި ގްރޫޕް ސްޓޭޖުގައިވެސް 94 މެޗު ވަނީ ފެނިގެންގޮސްފައެވެ.\nމުބާރާތުގެ އެންމެ މޮޅު ކުޅުންތެރިޔާ:\nމުބާރާތުގެ އެންމެ މޮޅު ކުޅުންތެރިޔާ- ފޮޓޯ:- ގެޓީ އިމޭޖަސް\nޔޫރޯ 2020 ގެ އެންމެ މޮޅު ކުޅުންތެރިއަކަށް ހޮވިފައިވަނީ އިޓަލީގެ ޒުވާން ކީޕަރު ޖިއާންލުއިޖީ ޑޮނަރުންމާ އެވެ. އުމުރުން 22 އަހަރުގެ ޑޮނަރުންމާ އަށް މިމަގާމު ލިބުނުއިރު އޭނާ އަކީ މިވަގުތު އެއްވެސް ކުލަބަކަށް ނިސްބަތްނުވާ ފްރީ އެޖެންޓެކެވެ. އެހެންނަމަވެސް ރިޕޯޓްތައް ބުނާގޮތުން ޕީއެސްޖީ އާއި ޑޮނަރުންމާ އާއި ދެމެދު ވަނީ އަނގަބަހުން އެއްބަސްވުމަކަށް އާދެވިފައެވެ.\nމުބާރާތުގައި އިޓަލީން ކުޅުނު ހުރިހާ މެޗެއްގައިވެސް ފުރަތަމަ 11 ގަ ހިމެނިގެން ޑޮނަރުންމާ ވަނީ ފާހަގަކޮށްލެވޭ ވަރުގެ މޮޅު ކުޅުމެއް ދައްކާފައެވެ. އެގޮތުން މި މުބާރާތުގައި އިޓަލީން ކުޅުނު7މެޗުގައި ކުޅުމުގެ ތެރެއިން ބައިކޮޅަށް ވަދެފައިވަނީ4ލަނޑެވެ. ގްރޫޕް ސްޓޭޖުގެ ހުރިހާ މެޗެއްވެސް އިޓަލީން ނިންމާލީ ބައިކޮޅަށް ލަނޑެއް ނުވައްދައެވެ.\nމީގެއިތުރުން އިޓަލީން މުބާރާތުގެ ސެމީ ފައިނަލާއި ފައިނަލުގައި ޕެނަލްޓީ ޖަހަން ޖެހުނުއިރު، ޕެނަލްޓީ ޝޫޓް އައުޓުގައިވެސް ޑޮނަރުންމާ ވަނީ ގިނަ ސޭވްތަކެއް ކޮށްފައެވެ. ފައިނަލް މެޗުގައި އޭނާ ވަނީ ދެ ޕެނަލްޓީ މަތަކޮށްފައެވެ.\nޔޫރޯ 2020 ގެ ރަން ބޫޓު:\nމުބާރާތުގެ ރަން ބޫޓުގެ ހައްގުވެރި ކުޅުންތެރިޔާ:- ފޮޓޯ:- ގެޓީ އިމޭޖަސް\nމި މުބާރާތުގައި އެންމެ ގިނަ ލަނޑު ޖަހައިގެން ޝަރަފުވެރި ރަން ބޫޓު ހާސިލް ކޮށްފައިވަނީ ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ އެވެ. ރޮނާލްޑޯ ވަނީ މި މުބާރާތުގައި ޕޯޗުގަލް އިން ކުޅުނު4މެޗުން5ލަނޑު ކާމިޔާބު ކޮށްފައެވެ. އެހެންންމަވެސް މި ފަސްލަނޑު އޭނާ ކާމިޔާބުކުރީ ގްރޫޕް ސްޓޭޖުގައި ކުޅުނު މެޗުތަކުންނެވެ.\nގްރޫޕް އޮފް ޑެތުގެ ގޮތުގައި ނިސްބަތްކުރެވުނު މުބާރާތުގެ ގްރޫޕް އެފްގައި ހިމެނެނީ ޕޯޗުގަލް އާއި ފްރާންސްގެ އިތުރުން ޖަރުމަނު އަދި ހަންގޭރީ އެވެ. ރޮނާލްޑޯ ވަނީ ފްރާންސް އާއި ހަންގޭރީ އާއި ދެކޮޅަށް ޕޯޗުގަލް ކުޅުނު މެޗުތަކުގައި ކޮންމެ ޓީމެއް ކޮޅަށް ދެލަނޑު ކާމިޔާބު ކޮށްފައެވެ. އަދި ޖަރުމަނު އަތުން ބަލިވި މެޗުގައިވެސް އޭނާ ވަނީ ލަނޑެއް ޖަހާފައެވެ.\nމުބާރާތުގެ ގޯލްޑަން ބޫޓު ރޮނާލްޑޯ ހޯދިއިރު އޭނާ ލަނޑުޖެހިވަރަށް ޗެކް ރިޕަބްލިކްގެ ފޯވާޑް، ޕެޓްރިކް ޝިކް ވެސް ވަނީ ލަނޑު ޖަހާފައެވެ. ގޯލްޑަން ބޫޓު ރޮނާލްޑޯ އަށް ލިބެނީ ދެ ކުޅުންތެރިން ޖަހާފައިވާ ލަނޑުތަކުގެ އަދަދު އެއްވަރުވުމުން ކޮށްފައިވާ އެސިސްޓް ތަކަށް ބަލައިގެންނެވެ.\nއެހެންނަމަވެސް ހަގީގަތުގައި މުބާރާތުގައި ފެނިގެންދިޔަ އެންމެ ގިނަ ލަނޑުތަކަކީ ބައިކޮޅަށް ވަތް ލަނޑުތައް ނުވަތަ އޯން ގޯލް ތަކެވެ. ޖުމްލަ 11 އޯން ގޯލް މުބާރާތުގައި ފެނިގެން ގޮސްފައިވާއިރު މިއީ މުބާރާތުގެ ތާރީހުގައިވެސް އެންމެ ގިނަ އޯން ގޯލް ފެނިގެންދިޔަ މުބާރާތެވެ.\nމުބާރާތުގެ އެންމެ މޮޅު ޒުވާން ކުޅުންތެރިޔާ:\nމުބާރާތުގެ އެންމެ މޮޅު ޒުވާން ކުޅުންތެރިޔާ:- ފޮޓޯ:- ގެޓީ އިމޭޖަސް\nޔޫރޯ 2020 ގެ އެންމެ މޮޅު ޒުވާން ކުޅުންތެރިއަކަށް ހޮވިފައިވަނީ ސްޕެއިންގެ މިޑްފީލްޑަރު ޕެޑްރީ ގޮންޒާލޭސް ލޮޕޭޒް (ޕެޑްރީ) އެވެ. އުމުރުން އެންމެ 18 އަހަރުގެ ޕެޑްރީ ވަނީ މުބާރާތުގެ ސެމީ ފައިނަލުން ސްޕެއިން ކެޓުމާ ހަމައަށް އެޓީމުން ދެއްކި މޮޅު ކުޅުމުގައި އިސް ދައުރެއް އަދާކޮށްފައެވެ.\nއުންމީދީ މިޑްފީލްޑަރު މި މުބާރާތުގައި ޖުމްލަ6މެޗު ކުޅެފައިވާއިރު 629 މިނެޓު ވަނީ ދަނޑު މަތީގައި ހޭދަކޮށްފައެވެ. އަދި މުޅި މުބާރާތުގައި އޭނާ ވަނީ 76.1 ކިލޯ މީޓަރުގެ ސަރަހައްދެއް ކަވަރު ކޮށްފައެވެ. އަދި ޕާސް ކޮމްޕްލީޝަން އިންސައްތަ އަށް ބަލާލާއިރު ޖުމްލް 92.3 އިންސައްތަ ވަނީ ހަމަކޮށްފައެވެ.\nސެމީ ފައިނަލުގައި ސްޕެއިން އިޓަލީ އަތުން ޕެނަލްޓީ ޖަހައިގެން ބަލިވިއިރު އޭނާ ވަނީ އެމެޗުގެ 120 މިނެޓުގައި ކުޅެ 66 ޕާހުގެ ތެރެއިން 65 ޕާސް ފުރިހަމަ ކޮށްފައެވެ.\n2016 ވަނަ އަހަރުގެ ޔޫރޯ ޕޯޗުގަލް އިން ކާމިޔާބު ކުރިއިރު އެމުބާރާތުގެ އެންމެ މޮޅު ޒުވާން ކުޅުންތެރިއަކަށް ހޮވުނީ ޕޯޗުގަލްގެ ރެނާޓޯ ސަންޗޭޒް އެވެ.\nފައިނަލް މެޗުގެ މޮޅު ކުޅުންތެރިޔާ:\nފައިނަލް މެޗުގެ މޮޅު ކުޅުންތެރިޔާ:- ފޮޓޯ:- ގެޓީ އިމޭޖަސް\nމުބާރާތުގެ އެންމެ މުހިންމު މެޗު ކަމަށްވާ ފައިނަލް މެޗުގެ މޮޅު ކުޅުންތެރިއަކަށް ހޮވިފައިވަނީ އިޓަލީގެ ތަޖުރިބާކާރު ޑިފެންޑަރު ލިއޮނާޑޯ ބޮނޫޗީ އެވެ.\nމުޅި މުބާރާތުގައިވެސް އިޓަލީ ކޮޅަށް ވަދެފައިވަނީ ހަތަރު ލަނޑެވެ. އެހެންކަމުން މި މުބާރާތުގެ އެންމެ ވަރުގަދަ ޑިފެންސް ލައިނެއް އޮތް ޓީމަކީ އިޓަލީ ކަމަށްވެސް ބެލެވިދާނެއެވެ. ފައިނަލް މެޗުގެ މޮޅު ކުޅުންތެރިޔާ އަކަށް ބޮނޫޗީ ހޮވުނުއިރު މެޗުގައި އިޓަލީ އަށް ޕެނަލްޓީ ޝޫޓް އައުޓަށް ދިއުމުގެ ފުރުސަތު ލިބުނީ އޭނާގެ ސަބަބުންނެވެ.\nއެގޮތުން މެޗުގެ ނަތީޖާ ހަމަހަމަ ކޮށްދިން ލަނޑު އިޓަލީ އަށް ކާމިޔާބު ކޮށްދިން ކުޅުންތެރިއަކީ ބޮނޫޗީ އެވެ. މި ލަނޑުގެ އިތުރުން އިޓަލީގެ ފަހަތް ބެލެހެއްޓުމުގައި ބޮނޫޗީ ވަނީ ވަރަށް ފުރިހަމަ މަސައްކަތްތަކެއް މިމެޗުގައިވެސް ކޮށްފައެވެ.\nޔޫރޯގެ ތާރީހުގައިވެސް ދެވަނަ ފަހަރަށް އިޓަލީން މުބާރާތް ކާމިޔާބު ކޮށްފައިވާއިރު މިއީ ބައިނަލްއަގްވާމީ ފުޓުބޯޅައިގައި އެ ގައުމުގެ ވިދުން ދަށްވުމަށްފަހު އަލުން ފުޓުބޯޅައިގެ ރަސްކަން ކުރުމަށްޓަކައި އެޅުނު ރަނގަޅު ފިޔަވަޅަކަށް ވާނެއެވެ. މުބާރާތް ކާމިޔާބު ކުރުމުގެ އިތުރުން އިޓަލީން ވަނީ ޝަރަފުވެރި ރެކޯޑަކާއި ގާތްކޮށްފައެވެ.\nއެއީ އެންމެފަހުން އިޓަލީން ކުޅުނު ބައިނަލްއަގްވާމީ 34 މެޗުގައިވެސް ބަލިނުވުމުގެ ރެކޯޑެވެ. އިޓަލީ އެންމެފަހުން ބަލިވެފައިވަނީ 2018 ވަނަ އަހަރުގެ ސެޕްޓެމްބަރު މަހުގެ 10 ވަނަ ދުވަހު ޔޫއެފާ ނޭޝަންސް ލީގުގެ ގްރޫޕް ސްޓޭޖުގައި ޕޯޗުގަލް އަތުންނެވެ.\nއެހެންކަމުން ޖުމްލަ 34 މެޗުން ބަލިނުވެ އިޓަލީން ވަނީ ބައިނަލްއަގްވާމީ ފުޓުބޯޅައިގައި ދެވަނަ އަށް އެންމެ ގިނަ މެޗުން ބަލިނުވުމުގެ ރެކޯޑް ހަދާފައެވެ. އެންމެ ގިނަ މެޗުން ބަލިނުވުމުގެ ރެކޯޑް އޮތީ ބްރެޒިލް އާއި ސްޕެއިންގެ އަތުގައެވެ. އެއީ ޖުމްލަ 35 މެޗެވެ. ބްރެޒިލް މި ރެކޯޑް ހަދާފައިވަނީ 1993-1996 ވަނަ އަހަރާއި ދެމެދެވެ. ސްޕެއިން މި ރެކޯޑް ހެދީ 2007-2009 ވަނަ އަހަރާއި ދެމެދެވެ.\nއެހެންކަމުން ޔޫރަޕުގެ ޗެމްޕިއަން އިޓަލީގެ އަޒުމަކަށް ވާނީ ކުރިއަށް އޮތް ދެމެޗުގައިވެސް ބަލިނުވެ މި ޝަރަފު ހޯދުމެވެ.\nމިއަހަރު މި ބޭއްވުނު ޔޫރޯ މުބާރާތަކީ 2020 ވަނަ އަހަރުގެ މުބާރާތެވެ. ކޮންމެ4އަހަރަކުން އެއް އަހަރު ބާއްވާ ޔޫރަޕުގެ އެންމެ ބޮޑު ފުޓުބޯޅަ މުބާރާތް މިދިޔަ އަހަރު ނުބޭއްވުނީ ދުނިޔެއަށް ކުރިމަތިވި ކޮވިޑުގެ ބިރުވެރިކަމާއި އެކުއެވެ.\nދެން އެންމެ އަވަހަށް ޔޫރޯ މުބާރާތެއް ބާއްވާނީ 2024 ވަނަ އަހަރުއެވެ. މި މުބާރާތް ހޯސްޓް ކުރާނީ ތިން ފަހަރަށް މި މުބާރާތް ކާމިޔާބު ކޮށްފައިވާ ޖަރުމަނެވެ. ޖަރުމަނުގައި 2024 ވަނަ އަހަރު ބާއްވަން ތާވަލުކޮށްފައިވާ މުބާރާތް ކުޅުމަށް ހަމަޖެހިފައިވަނީ އެއަހަރުގެ ޖޫން މަހުގެ 14 އިން ޖުލައި މަހުގެ 14 ވަނަ ދުވަހުގެ ނިޔަލަށެވެ.


Green Streets ge coach akah Nishtar hamajassaifi | Mihaaru\nކޯޗު އަލީ ނިސްތާރު: އޭނާ ވަނީ ގްރީން ސްޓްރީޓްސްގެ ކޯޗުކަމާ ހަވާލުވެފައި.-- ފޮޓޯ: ނިޝާން އަލީ/ މިހާރު\nގްރީން ސްޓްރީޓްސްގެ ކޯޗަކަށް ނިސްތާރު ހަމަޖައްސައިފި\n13 ފެބުރުއަރީ 2020 - 22:06\nހުސްވެފައިވާ ކްލަބް ގްރީން ސްޓްރީޓްސްގެ ކޯޗުގެ މަގާމަށް މި ސީޒަނުގައި ށ. ފޯކައިދޫ ފުޓްބޯޅަ ޓީމަށް އިރުޝާދުދިން ކޯޗު އަލީ ނިސްތާރު މުހައްމަދު ހަމަޖައްސައިފި އެވެ.\nގްރީން ސްޓްރީޓްސްގެ ކޯޗުގެ މަގާމު ހުސްވީ މިދިޔަ ދެ އަހަރު އެ ޓީމަށް އިރުޝާދުދިން ކޯޗު އަލީ ސުޒޭނާ އެކު ހަދާފައިވާ އެއްބަސްވުން އެ ޓީމުން އުވާލުމުންނެވެ. ސުޒޭން ވަނީ ގްރީން ސްޓްރީޓްސްގެ ކޯޗުކަން ދޫކޮށް ގައުމީ ފުޓްބޯޅަ ޓީމުގެ އެސިސްޓަންޓް ކޯޗުކަމާ ހަވާލުވެފަ އެވެ.\nނިސްތާރާ ގްރީން ސްޓްރީޓްސްގެ ކޯޗުކަން ހަވާލުކުރުން އޮތީ މިރޭ ބޭއްވި ކްލަބްގެ އިވެންޓެއްގަ އެވެ. ގްރީން ސްޓްރީޓްސް އަކީ ނިސްތާރު ފުރަތަމަ ޑިވިޝަނުގައި ހެޑް ކޯޗެއްގެ ގޮތުގައި މަސައްކަތްކުރާނެ ތިން ވަނަ ޓީމެވެ. ފޯކައިދޫގެ އިތުރުން ނިސްތާރު ވަނީ އއ. މާޅޮސް ޓީމަށް ވެސް ޕްރިމިއާ ލީގުގައި ކޯޗުކޮށްދީފަ އެވެ. ނިސްތާރު ވަނީ ފޯކައިދޫ އާއި މާޅޮހުގައި ހުރެ ގްރީން ސްޓްރީޓްސްގެ މައްޗަށް ކުރިހޯދައިފަ އެވެ.\nކޯޗިން ކެރިއަރުގެ ކުރީކޮޅުގައި ނިސްތާރު ވަނީ އެސިސްޓަންޓް ކޯޗެއްގެ ގޮތުގައި ތަޖުރިބާކާރު ދެ ކޯޗުން ކަމަށްވާ މުހައްމަދު ޝާޒްލީ (ޝާޒް) އާއި އިހުސާން އަބްދުލް ގަނީ (ސާންތީ)އާ އެކު މަސައްކަތްކޮށްފަ އެވެ. ނިސްތާރު އެންމެ ފުރަތަމަ ހެޑް ކޯޗެއްގެ ގޮތުގައި ނުކުމެ މާޅޮހަށް ލީގުގެ ހަތް ވަނަ ހޯދައިދީފަ އެވެ. އަދި މިދިޔަ ދެ އަހަރު ފޯކައިދޫ އަށް ކޯޗުކޮށްދިންއިރު މި ސީޒަނުގައި އެ ޓީމާ އެކު ކަނޑައެޅި ގަދަ ހައެއްގެ ޓާގެޓް ހާސިލްކުރި އެވެ.\nނިސްތާރު، ފޯކައިދޫގެ ކޯޗުކަމުން ވަކިވުމުން އެ ޓީމާ ހަވާލުވީ އެ ޓީމުގެ އެސިސްޓަންޓް ކޯޗެއްގެ ގޮތުގައި މަސައްކަތްކުރަމުން އައި އިސްމާއިލް އާސިފް (އާސިއްޕެ) އެވެ.\nގްރީން ސްޓްރީޓްސްއާ އެކު ނިސްތާރަށް މި ސީޒަނުގައި އޮތް ދެ މުބާރާތަކީ އެފްއޭ ކަޕާއި ޕްރެޒިޑެންޓްސް ކަޕް އެވެ. އެފްއޭ ކަޕްގައި އަންނަ މަހު ހަ ވަނަ ދުވަހު ގްރީން ސްޓްރީޓްސް ނުކުންނާނީ ލީގުގެ ޗެމްޕިއަން މާޒިޔާއާ ދެކޮޅަށެވެ. އަދި ޕްރެޒިޑެންޓްސް ކަޕްގެ ދެ ވަނަ ސެމީގައި އަންނަ މަހު ތިން ވަނަ ދުވަހު ގްރީން ސްޓްރީޓްސް ކުޅޭނީ މި މުބާރާތުގެ 2016 ވަނަ އަހަރުގެ ރަނަރަޕް ޓީސީ ސްޕޯޓްސް ކްލަބާ ދެކޮޅަށެވެ.\nފުރަތަމަ ޑިވިޝަނުގައި 2017 ވަނަ އަހަރު ވާދަކުރަން ފެށި ގްރީން ސްޓްރީޓްސް އަށް އެ އަހަރު އިރުޝާދުދިނީ އެ ޓީމު ފުރަތަމަ ޑިވިޝަނަށް ޕްރޮމޯޓްކޮށްދިން ކޯޗު ސޮބާހު މުހައްމަދު (ސޮބާ) އެވެ. އެ ސީޒަނުގެ ވަކި ހިސާބަކުން ސޮބާ ޓީމާ ވަކިވިއިރު، މިދިޔަ ދެ އަހަރެއްހާ ދުވަހު ގްރީން ސްޓްރީޓްސް އަށް ކޯޗުކޮށްދިނީ ސުޒޭން އެެވެ. މި ސީޒަނާ ވަރުގަދަ ސްުކޮޑަކާ އެކު ކުރިމަތިލި ގްރީން ސްޓްރީޓްސް އަށް މާލީ މައްސަލަތަކެއް ދިމާވެ ޖެހުނީ ޓީމުގައި ތިބި މުހިއްމު ކުޅުންތެރިންތަކެއް މިދިޔަ މަހުގެ ޓްރާންސްފާގައި ދޫކޮށްލާށެވެ.


ޔޫއެން ބިލްޑިންގ ކައިރީ މުޒާހަރާ ކުރި ދުވަހުގައި އަޅުގަނޑުގެ ޝުޢޫރު | Dhiislam | Dhiislam\nޔޫއެން ބިލްޑިންގ ކައިރީ މުޒާހަރާ ކުރި ދުވަހުގައި އަޅުގަނޑުގެ ޝުޢޫރު\nއައްޝައިޚް މުޙައްމަދު ޠައްޔިބު ބިން ޢަބްދުލް ޙަކީމް ސެޕްޓެމްބަރ 17, 2012\nރާއްޖޭގައި ހުންނަ އދ ގެ މައި އިދާރާގެ ކުރިމަތީ މުޒާހަރާ ގައި ޝެއިޚް ތޮއްޔިބު ވާހަކަ ދައްކަވަނީ | ދިއިސްލާމް ފޮޓޯ: އިބްރާހިމް އަސްވާގު\nރަސޫލާ صلي الله عليه وسلم އަށް ފުރައްސާރަކޮށް ނެރުނު ފިލްމާއި ގުޅިގެން އަޑުއިވިގެންދާ ކޮންމެ އަޑަކުން އީމާނުގެ އަހުލުވެރީންގެ ހިތްތަކުގަ ޣީރަތްތެރިކަން އުފެދިގެން ދެއެވެ. ރުޅިވެރިކަމާއި ނަފްރަތު އުފެދިގެން ދާނެއެވެ. އެހެނީ އެކަލޭގެފާނަށް ލޯބިކުރުމަކީ ތިމާގެ ޢަޤީދާއާއި ގުޅިލާމެހިފައިކާމެކެވެ. އެމީހެއްގެ އިސްލާމްވަންތަކަން އެމީހެއްގެ ކިބައިގައި އޮންނާނީ ޙައްޤު ގޮތުގައި އެކަލޭގެ ފާނަށް ލޯބިކޮށްގެންނެވެ. އަދި މި ދީނުގެ ހުޅުކޮޅު ނިއްވާލަން އަޅުގަނޑުމެންގެ ތެރޭގައި މަސައްކަތް ކުރަމުންދާ ޢަދާވާތްތެރިންނާއި ބޭރުގައި އުޅޭ އިސްލާމްދީނުގެ ދީނުގެ ޢަދާވާތްތެރިންނަށް އެފުރުސަތު ނުދޭނަކަން ހާމަކޮށް މިމަތިވެރި ޝިއާރުގެ ދަށުން ރާއްޖޭގައި ދީނަށް ލޯބިކުރާ ޒުވާނުންކޮޅެއް އިސްނަގައިގެން އެއްވުމެއް އިންތިޒާމު ކުރިއެވެ.\nއެގޮތުން އެދުވަހުގެ މެންދުރު ކުރިން އަޅުގަނޑު މާލެ ކައިރީ ރަށެއްގައި ހުއްޓާ މިއެއްވުން އިންތިޒާމު ކުރުމުގައި އިސްކޮށް އުޅުނު ކުއްޖެއްގެ ފަރާތުން މެސެޖް ލިބުމުން އެކަމުގައި ބައިވެރިވާނެކަން ހާމަކުރީމެވެ. އަދި ރަށެއްގައި ހުރުމުން "ދެވޭތޯބަލާނަން" މި ގޮތަށްވެސް އިޝާރާތްކޮށްލީމެވެ. ކަން ދިމާކުރި ގޮތުން މުޒާހަރާ ކުރާތަނަށް އާދެވުނީ ފެށުނުތާ ވަޤުތުތަކެއް ދިޔަފަހުންނެވެ.\nއަޅުގަނޑަށް ދެވުނު ގަޑީގައި ޒުވާނުންގެތެރޭގައި ކޮންމެވެސް ވަރެއްގެ ދެބަސްވުންތަކެއް ހިނގާކަމަށް ކުއްޖަކު ޚަބަރު ދިނެވެ. އަދި އަޅުގަނޑު އެތެރެއަށް ވަނުން ބުއްދިވެރި ނޫންކަމުގައި އެތާގައި ތިބި ބައެއް އަޚުން ލަފާދިނެވެ. ނަމަވެސް އެއިވުނު ޚަބަރުތައް އަމިއްލައަށް ޔަޤީންކޮށްލުމަށް ސަފުތަކުގެ ތެރެއަށް ޖެހިލީމެވެ. އެހިނދު އެންމެ ފުރަތަމަވެސް އަޑުއިވިގެން ދިޔައީ އިސްލާމިކް މިނިސްޓަރުގެ އިސްތިއުފާއަށް ގޮވި އަޑެވެ. ދެން ރައީސުލް ޖުމްހޫރިއްޔާގެ އިސްތިއުފާއަށް ގޮވާއަޑެވެ. ދީން ޙިމާޔަތްކުރާ ޝޭޚުން ކޮބައިހެއްޔެވެ. މިއީ އަޅުގަނޑަށް ސީދާ އަޑު އިވުނު ބައެއް ބަސްތަކެވެ. ބައެއް އަޚުން އެތަނުން ޚަބަރު ދިންގޮތުގައި ދިވެހި ފުލުހުންނަކީ ޠާޣޫތުންނޭ ކިޔާފަވެސް ބަޔަކު އަޑުގަދަ ކުރަމުން ދެއެވެ.\nއެވަޤުތު އަޅުގަނޑަށް ޤަބޫލު ކުރެވުނުގޮތުގައި އެމުޒާހަރާގެ މަޤްޞަދާއި މަންޒަރު އެވަނީ ގެއްލިފައެވެ. ރަސޫލާ صلى الله عليه وسلم ގެ ނަންފުޅު ދިފާޢު ކުރުމުގައި އަޚްލާޤީގޮތުން ބަލާއިރުވެސް އެއީ އެކަށީގެންވާކަމެއް ނޫނެވެ. އެތާގައި ތިލާވަތު ކުރެވެންވާނީ މާތް ﷲ ގެ ކަލާމް ފުޅެވެ. މަތިވެރި ކުރެވެންވާނީ ރަސޫލާ صلى الله عليه وسلم ގެ ނަންފުޅެވެ. ސިޔާސީގޮތުން ބަޔަކަށް މަންފާވާނެ އެއްވެސް ޢަމަލެއް އެތާގައި ހިނގައިގެން ނުވާނެއެވެ. އެތާގައި ވަށައިގެންތިބި މީހުންގެ މޫނަށް ބަލާލީމެވެ. ރަނގަޅު މަޤްޞަދުގައި ހެޔޮ ވާހަކައާއި ނަޞޭޙަތް ލިބިގަންނަން އެދިގެން ތިބި ހެޔޮ ލަފާ މޫނުތައް ފެނިގެން ދިޔައެވެ. ބައެއް ބޭފުޅުންނަށް މާޔޫސްކަން ވެރިވެފައިވާ މަންޒަރު ފެނުނެވެ.\nހަމަ އެވަޤުތު އެމުޒާހަރާގައި އިސްކޮށް އުޅުނު ކުއްޖަކު ފޯނު ކުރިއެވެ. އަދި އެއްވެފައިތިބި ޒުވާނުންނަށް ކޮންމެވެސް ނަޞޭހަތެއް ދިނުމަށް އެދުނެވެ. އަދި ކުދިންގެތެރޭގައި ޚިޔާލު ތަފާތުވެފައިވާތީވެ ފަހަރެއްގައި ކޮންމެވެސްވަރެއްގެ އިރުޝާދެއް ދެވިއްޖެކަމުގައިވާނަމަ ޞުލްޙަވެރިކަން އިސްކުރެވި އެންމެންނަކީ އެއްމަޤްޞަދެއްގައި މަސައްކަތްކުރާ ބަޔަކަށް ވެގެންގޮސް އުފެދިފައިވާ ޚިޔާލު ތަފާތުވުންތައް ކުޑަކުރެވިދާނެކަމަށް ބުނުމުން އަޅުގަނޑަށްވެސް އެކަން ޤަބޫލު ކުރެވުނެވެ.\nއެހެންކަމުން ކުޑަ ހިއްވަރަކާއެކު މައިދާނުގެ އެންމެ އެތެރެއަށް ޖެހިލީމެވެ. އާދެ! އެފިޔަވަޅުމަތީ އަޅުގަނޑުގެ އެންމެ ފުރަތަމަ ވާޖިބެއްގެގޮތުގައި ދެކުނީ އަޅުގަނޑުމެންގެ ތޭރަގައި އެވަޤުތު އޮތް ބައިބައިވުން ކުޑަ ކުރުމަށެވެ. އެހެންކަމުން މިފަދަ ކޮންމެކަމަކީ މާތް ﷲގެ ރުއްސެވުން ޙާޞިލްވާ ގޮތަށް ކުރެވޭ ކަމެއްގެގޮތުގައި ހެދުމަށް އެދުނީމެވެ. އަދި އެއަށްފަހު މާތްނަބިއްޔާ ދެއްކެވި ނަމޫނާގައި ހިފުމަށް ގޮވާލީމެވެ. އެގޮތުން އެކަލޭގެފާނާ އެކަލޭގެފާނާއެކުވާ ބޭކަލުންނީ ކާފިރުންނާމެދު ހަރުކަށި މުއުމިނުންގެ މެދުގައި އެއްބަޔަކު އަނެއްބަޔަކަށް އޯގާތެރި ބައެއްގެގޮތުގައި ވާކަން ހާމަކުރުމުގެ ގޮތުން ކީރިތި ޤުރުއާނުގެ އާޔަތެއްގެ މާނަ ކިޔާލިތަނާ އެތާގައި އިން އަޚަކު ރުޅިވެރިކަމާއެކު ތެދުވެ އަޑުގަދަ ކުރަން ފެށިއެވެ. ދެން އެޒުވާނާގެ ފަހަތުން ތަބާވެގެން އެހެން ބައެއް އަޚުން އަޑުގަދަކުރުމުގެ ސަބަބުން މުޅި މައިދާން ހަލަބޮލި ވިއެވެ.\nއަޅުގަނޑާ ދިމާލަށް އެކި އެއްޗެހި އުކިއެވެ. އިނގިލި ދިއްކޮށް އިންޒާރުގެ ބަސްތައް ރައްދު ކުރަމުން ދިޔައެވެ. މޫނުމަތީގައި ވަނީ ރުޅިވެރިކަމެވެ. ހަޤީޤަތުގައިވެސް ވަރަށްބޮޑު ހައިރާންކަމެއް ގެނުވިއެވެ. ހިތަށް އެރިއެވެ. އަނެއްކާ ކިޔުނީ ކީކޭ ބާވައެވެ. އަދި ދެރަވެސް ވިއެވެ. އެއީ އެތަނުން ފެނުނު ބައެއް އަޚުންނަކީ ޢިލްމީ މަޖްލިސްތަކުންނާއި މާތް ﷲ ގެ ގެކޮޅުން ބައްދަލުވާ ވުމުގައި ރައްޓެހި ގާތްގުޅުމެއް އުފެދިފައިވާ ﷲ ޓަކައި އެކަކު އަނެކަކުދެކެ ލޯބިވާ ކުދިން ކޮޅެކެވެ. އެ ހާލަތުގައި އަޅުގަނޑަށް އެންމެ ކައިރިން ރައްކާތެރިކަންދީ ޙިމާޔަތް ކުރަންވެސް ތިބީ ހަމަ އެއަޚުންނެވެ. މީގެ ކުރީން މިފަދަކަމެއް ޙަޔާތުގައި ދުވަހަކުވެސް ތަޖުރިބާ ކޮށްފައެއް ނުވެއެވެ. ވަަރަށް ތަފާތު ޝުޢޫރުތަކެއް އެދުވަހު ވެރިވެގެން ދިޔައެވެ.\nރާއްޖޭގެދީނުގެ ދަޢުވަތުގައި މަސައްކަތްކުރާ ފަރުދެއްގެ ޙައިސިއްޔަތުން އެންމެހާ ޒުވާނުންނަށް ދޭން ބޭނުންވާ ނަޞީޙަތަކީ ކުދިންނޭވެ. ޢިލްމުގެ މައިދާނުގައި ޙަރަކާތް ތެރިވަމުންދާ ތިކުދީންގެ ލޮބުވެތި ޝައިޚުންނަށް އިތުބާރު ކުރާށެވެ. އެބޭފުޅުންނަކީ ރާއްޖޭގައި މިބުރަ މަސްއޫލިއްޔަތު އުފުލައިގެން އެކިއެކި މައިދާންތަކުގައި މަސައްކަތް ކުރައްވާ ބޭފުޅުންނެވެ. ސިޔާސީ މި ހަލަބޮލި ދުވަސްވަރުގައި ދީނީ ދަޢުވަތަށް އެޅެމުންދާ އެކި ހުރަސްތަކުގައި އެންމެބޮޑެތި ގޮންޖެހުންތަކާ ކުރިމަތިލަނީ ހަމަ އެބޭފުޅުންނެވެ. އެހެންކަމުންް ދީނަށްޓަކައި ހިންގޭ އެންމެހާ ޙަރަކާތްތަކަކީ އެބޭފުޅުން ފުރިހަމަ ލަފާއާއި އިރުޝާދުގެ މަތީން ކުރިއަށް ގެންދެވޭ ޕްރޮގްރާމް ތަކެއްގެ ގޮތުގައި ހަދާށެވެ. އޭރުން އިންޝާﷲ އަހަރެމެންގެ ސަފުތައް އެކުވެ އެއް ޤިޔާދަތެއްގެ ދަށުން ކުރިއަށް ދާނެވެ. އަދި ފިތުނަ ފަސާދަ އުފައްދަން މަސައްކުރާ މީހުންގެ ފިތުނައިން ސަލާމަތް ވާނެއެވެ. ޤިޔާދަތެއް ނެތި ޖޯޝާއި ފޯރީގައި ކުރެވޭ އެންމެ ކަމަކުން ދީނީ ދަޢުވަތުގެ މައިދާނަށް އެއްވެސް ކަހަލަ ހުރަހެއް އެޅޭކަށް ހަމަ އެއްވެސް އަޚަކު ބޭނުން ނުވާނެކަން ގައިމެވެ. އެކަން އިނގެނީ އަހަރެމެންގެ ގޯތި ގެދޮރަށް ވަދެލީމައެވެ. އަވައްޓެރީންގެ ޙާލަތު ފެނުނީމައެވެ. ޒުވާނުން ފިރިހެން ކުދީންނާއި އަންހެން ކުދީންގެ ޙާލަތު ފެނުނީމައެވެ. ސްކޫލުތަކާއި ކްލާސް ރޫމްތަކުގެ ޙާލަތު ފެނުނީމައެވެ. މަގުމައްޗާއި ގޯޅިގޯޅި ޙާލަތު ފެނުނީމައެވެ. ވަށައިގެންވާ މުޖަތަމަޢަށް ފުންކޮށް ވިސްނާލުމުން ދީނީ ދަޢުވަތުގެ މުހިއްމުކަން ތިޔަ އެންމެހާ ލޮބުވެތި އަޚުން ޤަބޫލު ކުރާނެއެވެ.\nނިމިދިޔަ މުޒާހަރާއަށްފަހު އަޅުގަނޑުގެ ޢަބުރަށް އަރައިގަނެ ދޮގު ވާހަކަަތަކެއްވަނީ ބަޔަކު މީހުން ފަތުރާފައެވެ. އަދި އަޅުގަނޑު އެތަނަށް ދިޔައީ ސަރުކާރުން ފޮނުވައިގެންކަމަށް ބުނެ އަޅުގަނޑުގެ ބޮލުގައި އެތައް އިލްޒާމުތަކެއް އެޅުވި ފަރާތްތަކަށް ބުނެލަން ބޭނުންވަނީ މާތް ﷲ އަށް ތަޤްވާވެރިވާށެވެ. އެއިލާހުގެ ދަރުބާރުގައި ޢަމަލްތަކުގެ ފަތް ހުޅުވާލެވޭ ދުވަހަށް ބިރުވެތިވާށެވެ. އަޅުގަނޑުގެ ހިތުގައި އެ ޢަމަލް ހިންގި އެއްވެސް ފަރާތަކަށް ހިތްބުރަ ކަމެއް ނެތެވެ. ނަމަވެސް އެފަދަ ޢަމަލެއްގެ ސަބަބުން މުޅި މުޖްތަމަޢަށް ވިސްނާއިރު ލިބިގެންދާނެ ގެއްލުމަކާމެދު ބުނާނެއް އެއްޗެއް ނެތެވެ. މާތް ﷲ އަޅަމެން އެންމެންގެ ފާފަ ފުއްސަވާ ރަޙްމަތް ލައްވާށި ! އާމީން\n17 ސެޕްޓެމްބަރ, 2012 | 12:50\nމިކަންތައް ސަކަރާތް ޑޮޓުންނާއި ހެދިޔޭ ނުވަތަ ޕާޓީއަކާ ހެދިޔޭ ކިޔާފަ ނިންމާލެވޭކަށް ނެތް..އަހަރުމެންގެ މައްސަލަތަކެއް ހުރިކަން ޤަބޫލް ކުރަން ޖެހޭ..މިކަހަލް ސިޗުއޭޝަން ހޭންޑްލް ކުރާކަށް ނޭންގޭ އަދި!\n17 ސެޕްޓެމްބަރ, 2012 | 1:43\nޝޭޙްގެ ތި އަސަރުންފުރިގެންވާ ލިއުން މި ކިޔާނިންމާލީ ހަމައެހާމެއަސަރާއެކީގައެވެ. ޝޭޙް އެ މުޒާހިރާގެ އެންމެއެތެރެއަށް ވަންނަންދިޔައިރު އަޅުގަނޑާދިމާވިއެވެ. އަޅުގަނޑު ޝޭޙްކާއިރީ ބުނިން މިހާރުއެދާމިސްރާބް ރަނގަޅުނޫންކަމަށް އެހެންވީމާ އަޅުގަނޑު ދަނީކަމަށް އެކަމުޝޭޙްގެ ވާހަކަ ކޮޅުއަޑުއިވުނީމަ މަޑުކޮށްލީމެވެ. މަޑުކޮށްލިކަމުން އެނގުނީ ގަސްތުގަބަޔަކު އެކަންހަލާކްކުރަންއައިސް ތިބިކަމެވެ. ޝޭޙްބުނުއްވިހެން ބަލާބެލުމަށް\nސުއްނަތުގެ އެންމެއުސްމިންތަކުގަވާމީހުންނެވެ. އެމީހުންގެ އެނުބައިއަމަލުގެ ސަބަބުން އެތައްބަޔަކު މާޔޫސްކޮށްލިއެވެ. އެއްބަޔަކު ދިޔައީ އުފާކުރަމުންނެވެ. އެއީ އެމީހުންގެ މަގުސަދުހާސިލްވީމައެވެ. އެކަމު ދެންއެފުރުސަތުނުދޭނެވާހަކަބުނަމެވެ. އިންޝާ ﷲ …..\n17 ސެޕްޓެމްބަރ, 2012 | 1:55\nއެދުވަހު ޝެއިހު ނުދައްކާ ވާހަކަ އެބަ ބަޔަކު ދައްކާ މީސްތަކުންގެ މެދުގައި ޝެއިހްއާއި ދެތެރޭ ރުޅިވެރިކަން އުފެއްދުމަށްޓަކާ އެގޮތުން މިބައި މީހުންދައްކާ ވާހަކައަކީ ޝެއިހް އެދުވަހު އެތާތެރޭގައި ބުނިކަމަށް އެތަނަށް ދިޔަމީހުންނަކީ ނަމާދު ނުކުރާ މީހުންނޭ. މިވާހަކަ އަކީ މިބައިމީހުންގެ ކަންފަތް ތަކުގައި މައްސަަލަ އުޅޭތީ އިވިފައިވާ ވާހަކައެކޭ އަޅުގަނޑު ބުނާނީ! އެދުވަހު މިބައި މީހުން އަޑުގަދަ ކުރަމުންގެން ދިޔާމައި ޝެއިހް ބުނި ވާހަކައަކީ މާތްﷲގެ ވަހީބަސްފުޅުގައި އޮވޭ ނަމާދުކުރާ މީހުންނަށް ހަލާކު ހުރިވާހަކަ ދެން މިހިސާބަ އަޑުހާފައި ހުއްޓާލީމައި ދެންވާނީ ކިހެނަކުންތޯ؟. ހަމަ ހުވާކޮށްފައި އަޅުގަނޑު އަޑުއެހީ މިފަދައިން ޝެއިހުގެ ދުލުން ބުނާތީ ތަކުރާރުކޮށް އާދޭސް ކޮށްފައި ވައްﷲއަޢުލަމް. އެދުވަހު އެތަނަށް އެއްވި ގިނަމީސްތަކުން ތެރެއިން މަދުބަޔަކު އެތަނުގެ މަސްލަހަތު ނަގާލީ މިބައި މީހުންގެ އަމަލުތައް ހުރިގޮތުން އަޅުގަނޑަށް ދޭހަވީ އެއްކަމަކީ އެމީހުން ބޭނުވީ ޔޫއެން ބިލްޑިންގަށް ހަމަލާދޭން އެކަމަށް ފުލުހުން ހުރަސް އެޅިމަ ފުލުހުން ކާފަރުވެފާބައެއް ކަމަށްބަލާ ފުލުހުންނަށް ވެސްހަމަލާ ދެވިދާނެކަމަށް އެކަން ނުވީ އެތަނަށް އެއްވެފައި ގިނަމީހުން އެކަމާއި ދެކޮޅުހަދާ އެކަން އެބައި މީހުންނަށް ވިޔަނުދިނުމަށް ޓަކާ މަސައްކަތް ކުރީމައި. އަދި މިކަމުގެ ތެރޭގައި ޖޯސްގައި ބައެއް ރަނގަޅު އަޙުން ޖެހިގެން ދިޔަތަން އަޅުގަނޑުވެސް ދުށިން އެހެނަމަވެސް އަޅުގަނޑު ގަބޫލުކުރާހިތް އޮތީ މިއަޙުން މިކަމާ ދެރެވެ ޝެއިގެ ކިބައިން މާފަށް އެދޭނެކަމަށް.\n17 ސެޕްޓެމްބަރ, 2012 | 2:00\nްަަްއައްސަލާމް އަލައިކުމް، މި ވާހަކަ ތަކަކީ މުޅިން ދޮގު ވާހަކަ ތަކެއް ނޫން، އެކަމަކު ބުނެލަން އޮތީ އަނެއް ސައިޑަށް ވެސް ވިސްނާލައްވާށޭ، އެތާގައި އެވަގުތު ސަރުކާރަށް މަރު ދަން ޖެހޭ ބަޔަކު ތިބި، އަދާލަތަށް މަރު ދަން ޖެހޭ ބަޔަކު ތިބި، ޝެއިޚުން ބުނެފިއްޔާ އެއީ ހައްޤޭ ، އެއްވެސް މައްސަލައެއް ނޫޅޭނޭ ބުނާ ބަޔަކު އުޅުނު، އެހެންކަމުން މިސާލަކަށް ޝަހީމު ވިދާޅުވިއޭ ހިތް ތިރި ކުރުމަށް، މިހެން މީހަކު އައިސް ބުނުމުން ، ހަޤީޤަތް އެނގޭ މީހުން ރުޅި އަންނާނީ، އެއީ ޝަހީމު އަކީ ޑިމޮކްރަސީ އާއި އިސްލާމްދީން ގުޅުވަން އުޅޭ މީހެއް، ޑިމޮކްރަސީ ތެރެއިން ހައްލު ހޯދަން އުޅޭ މީހެއް، މިސަރުކާރު ގެ ބޮޑެތި މީހުން ތެރޭގައި އެތައް މައްސަލަތަކެއް އުޅޭ އިރު އަގައިން ނުބުނެ ހުންނަނީ މި ސަރުކާރަށް ބައިއަތު ހިފައިގެން، މި ކަންތައް މިއީ ބައެއް އަޚުންނަށް ޤަބޫލު ކުރެވޭ ކަމެއް ނޫން، ޑިމޮކްރަސީ ތެރެއިން ކަމެއް ރަނގަޅު ވި ތަނެއް އަދި ނުފެނޭ އެއްވެސް ޤައުމަކުން، އަދި ޔާމީނު، ތަސްނީމު، މައުމޫނު، އަންނި، މާރިއާ މި ކަހަލަ މީހުންނާއި ގުޅިގެން އެއްވެސް ހައްލެއް އިސްލާމްދީނަކަށް ދުވަހަކު ވެސް ނާންނާނެ، އެހެން ކަމުން އެތާ ތިބި ބައެއް އަޚުންނަކީ ޑިމޮކްރަސީ ޤަބޫލު ކުރާ ބައެއް ނޫން، އެމްޑީޕީ ވިއަސް ޑީއާރުޕީ ވިއަސް އަދާލަތު ވިއަސް ޑިމޮކްރަސީ އަށް ތާއީދު ކުރަންޏާ ރުޅި އަންނަ އަޚުން އެތާ ތިބި، އަދި އެމެރިކާ އާއި އިދިކޮޅަށް ފުރާނައިން ޖިހާދު ކުރަން ޖެހޭނެ ކަމަށް ޤަބޫލު ކުރާ އަޚުން އެތާ ތިބި، އަދި ޝަހީދު ވުމަށް އިންތިހާ އަށް ލޯބި ކުރާ އަޚުން އެތާ ތިބި، އެހެންކަމުން މިހުރިހާ ކަމެއް އެތާ އޮތް އިރު ، އަދި މިވީހާ ތަނަށް ޝެއިޚުން މުޒާހަރާ ތަކުގައި ފުރޮންޓް ލައިން ގައި ނުފެންނަ ހިނދު، ޝެއިޚް ތޮއްޔިބު ފުރަތަމަ އައިސް ދެއްކި ވާހަކަ ރަނގަޅެއް ނޫން، އެމެރިކާ ކުށްވެރި ކުރަން ވާހަކަ ދެއްކީ ކުޑަކޮށް ، ދެން ދެއްކީ އެތާ ތިބި އަޚުން ގެ މައްސަލައިގެ ވާހަކަ، އަދި ކުއްފާރުންނަށް މައާފު ދޭން ޖެހޭ ވާހަކަ، މައްކާ ފަތަޙަ ކުރެއްވި ދުވަހު ރަސޫލާ ސައްލަﷲ އަލައިހި ވަސައްލަމް ، އެކަލޭގެފާނަށް ފުރައްސާރަ މަލާމަތް ރައްދު ކުރި ފަސް ކާފަރަކު ގެފުޅުގެ އުރަކޮޅުގައި އެލިގެން އޮތަސް ޤަތުލު ކުރުމަށް އަމުރު ކުރެްވި ވާހަކަ އެއް ނުބުނެ ބުނީ މައާފު ގެ ވާހަކަ. ޝެއިޚް ތޮއްޔިބު އައިސް ބުނަން ޖެހޭނީ، އަޅުގަނޑު މިހިރީ ތިޔަ އަޚުންނާއި އެކު އިސްލާމްދީނަށް ނަސްރު ދޭންށޭ،އެވަރު ބުނެލި ނަމަވެސް އެއްވެސް މައްސަލައެް ނުޖެހޭނެ. ޝެއިޚް ކުރައުޑް މައިތިރި ކުރަން މަސައްކަތް ކުރީމަ ބައެއް އަޚުންނަށް ހީވީ މި މި އެމެރިކާ އަށް ބައިއަތު ހިފައިގެން ހުރި ސަރުކާރުގެ ވެރީން ފޮނުވައިގެން އައި މީހެއް ކަމަށް، އެއީ މިސް އަންޑަސްޓޭންޑިންގްއެއް، އެކަމަކު އެ މިސްއަންޑަސްޓޭންޑިންގް ނައީސް ޝެއިޚުން މިސްކިތް ތަކުގައި ޑިމޮކްރަސީ ގެ ކުފުރު ވާހަކަ ދައްކާނަމަ، ޝެއިޚުން ގެ ފަރާތުން ތަޤުވާ އާއި ޒުހުދު ވެރިކަމާއި ވަރާ ވެރކަން ފެންނަނަމަ، އަދި ބަންގި ގޮވާ އިރު ނަމާދަށް އެރުމުގެ ބަދަލުގައި ޕީޓޭސް ނުވަތަ ކެފޭ ތަކުގައި ނުތިބޭނަމަ، އަދި ޖިހާދު ގެ މަތިވެރި ކަމުގެ ވާހަކަ ދައްކާނަމަ، އެމެރިކާ އާއި އިޒްރޭލު ގެ ނުބައި ވާހަކަ ދައްކާނަމަ، ޒަޔަނިސްޓުންގެ މަކަރުވެރި ކަމުގެ ވާހަކަ ދައްކާނަމަ، ތައުހީދަށް ގޮވާލަން ޖެހޭ ގޮތަށް ގޮވާލާނަމަ، އިލްމަށް އަމަލު ކުަރަން ގޮވާލާނަމަ، މި މިސްއަންޑަސްޓޭންޑިންގް ތައް ނައީސް ކަން ޔަޤީން، ޝެއިޚް އަދި ވެސް މި ލިޔުމުގައި ވެސް ކުށްވެރި ތިޔަ ކުރަނީ އެތާ ތިބި ބައެއް އަޚުން، ޤަބޫލު ކުަރަން ޖެހޭނެ ހުރިހާ އެންމެން އެއްގޮތް ނުވާނެކަން، އެންމެން ދީން ދެކެ ލޯބި ވާވަރު އެއްވަރު ނުވާނެކަން، އެންމެން ގެ އީމާން އެއްވަރު ނުވާނެކަން، އެންމެން ދެކޭ ގޮތް އެއްގޮތް ނުވާނެކަން، އެތާ އެފެނިގެން ދިޔައީ އެކަންތައް..ﷲ އަހަރުމެން އެންމެންނަށް ހެޔޮ ވިސްނުން ދެއްވާށި، އަދި ރަނގަޅު ތަޤުވާވެރި އަދި އަދުއްވުން ނާއި ޑިމޮކްރަސީ ދެކެ އިންތަހާ އަށް ރުޅިއަންނަ، އިސްލާމީ ޝަރީއަތަށް ގޮވާލާ، ޖިހާދަށް ލޯބި ކުރާ އިލްމުވެރިން މިރާއްޖެއިން ނެރުއްވާށި. އާމީން\n17 ސެޕްޓެމްބަރ, 2012 | 6:03\nއަހުމަދަށް ބުނެލަންއޮތީ ހީ އަކީ ކަޑައެޅިގެންދޮގެއް ޔަގީންކުރަންވާނެ…………….\n17 ސެޕްޓެމްބަރ, 2012 | 6:25\nޢަލީގެ ފާނާ ދިމާލަށް ވެސް ޚަވާރިޖުން ގޮވަމުން ދިޔައީ ﷲ ގެ ޙުކުމަށް ޙުކުމް ކުރާށޭ! ވަރަށް ރަނގަޅު ބަހެއް ނަމަވެސް އެބަހުގެ އަޑިގައި ފޮރުވިފައިވަނީ އަނިޔާވެރިކަމާއި ޖާހިލުކަން އަދި އެއީ ސަޙާބީއެއް ދެން ރާއްޖޭގައި އުޅޭ ދީނީ ޝޭޚުންނަށް ކިހާވަރއް ކޮށްލާނެ!! މިއަދު ރާއްޖޭގައިވެސް މިފަދަ ފިކުރެއް އުޅޭ ސަމާލުވެ ތިބުން މުހިއްމު !\nމުޙައްމަދު ފަތުހީ/މާމިގިލި :\n18 ސެޕްޓެމްބަރ, 2012 | 12:46\nއައްސަލާމް އަލައިކުމް ލޮބުވެތި އަޙުންނޭ! ޝޭހް އަށް ﷲ ތައާލާ ހެޔޮދަރުމަ ދެށްވައި ކެށްތެރިކަން ދެށްވާންދޭ. ސޭހް މިދުނިޔޭ ގައި އުޅޭއިރު އިމްތިހާނު ތަކާއި ދިމާވާނެ! ސައިތޯނާގެ ބަހަށް ހެއްލި މަޒީއަށް ބަލާ ދީނީ ކަން ކަމުގައި ފަސްނުޖެހޭތި. އިންސާ ﷲ ރަގަޅުވާނެ. ޔާﷲ އަޅަމެން ނީ ސުވަރުގެ ވަންތަވެރިން ކަމުގައި ލަށްވާށި(އާމިން)\nއިބްނު ޙުސައިން :\n18 ސެޕްޓެމްބަރ, 2012 | 11:50\nކީރިތި ރަސޫލާ ޞައްލައްﷲ ޢަލައިހި ވަޞައްލަމްއަށް ފުރައްސާރަކޮށް އުފެއްދި ފިލްމާއި ދެކޮޅު ހަދާ އަޑުއުފުލުމަކީ މުސްލިމުން ކުރަންޖެހޭނެ ކަމެއް ކަމަށް ދެކި އެފަދަ ފުރުޞަތެއް ލިބުނު ކަމަށްޓަކައި ﷲއަށް ޙަމްދު ކުރާ ޙާލު އަޅުގަނޑުވެސް އެދުވަހުގެ އެއްވުމަށް ދިޔައިން. މީގެ ކުރިން އ.ދގެ އިންސާނީ ހައްޤުތަކާއި ބެހޭ ސަފީރު އިސްލާމީ ޙައްދުތަކާއި އިދިކޮޅަށް ރާއްޖޭގައި ދެއްކިވާހަކަތައް ކުށްވެރިކުރުމަށް ދީނަށް ލޯބިކުރާ އަޚުންތަކެއް ހަމަ އެ ޔޫ.އެން ބިލްޑިންގް ކައިރިއަށް ދިޔަ ފުރަތަމަ ފަހަރުވެސް އެކަމުގައި ބައިވެރިވުމުގެ ފުރުޞަތު ﷲގެ ރަޙްމަތްފުޅުން އަޅުގަނޑަށް ލިބުން. އެހެން ނަމަވެސް ޕިއްލޭގެ މައްސަލާގައި ނުކުތް އަޚުން ފުލުހުންގެ ސަފުތައް ހުރަސްކޮށް ގަދަ ބާރުން އެތަނަށް ދާކަށް މަސައްކަތެއް ނުކުރޭ. އޭގެ ބަދަލުގައި އެއަޚުން އެދުނީ އެވަގުތު އެތާނގައި ހުރި ފުލުހުންގެ އިސްވެރިޔާ ކައިރީ ޔޫ.އެން ބިލްޑިންގ ކައިރިއަށް ދިއުމުގެ ފުރުޞަތަކަށް. އެކަމަށް ތަކުރާރުކޮށް އެއަޚުން އެދުނު. ފަހުން ހުއްދަވެސް ލިބުނު. އެއީ ޔޫ.އެން ބިލްޑިންގްގެ ކަންމައްޗަށް (ބުރުޒު މަގާއި ވީ ފަޅީން) ދިއުމަށް. އެހުއްދަ ލިބުމުން ހުރިހައި އަޚުންވެސް އަމީނީ މަގުން ލާފައި އަޙްމަދިއްޔާ ސްކޫލާއި އެސްކޫލްގެ އިރުން އޮންނަ ޕާރކާއި މެދު އޮންނަ ގޯޅިގަނޑުން ލާފައި ބުރުޒުމަގުން އިރަށްގޮސް ޔޫ.އެން.ބިލްޑިންގ ކަންމަތީގައި ހުއްޓުނީ. މާތްﷲ ގަންދީ ހުވާކޮށްފަ ބުނަން. އެންމެ ފަހުން ޔޫ.އެން ބިލްޑިންގް ކައިރިއަށް އެއްވިއިރު ހިންގިފަދަ ވިޔާނުދާ ޢަމަލުތަކެއް އެއެއްވުމަކުން އަޅުގަނޑަކަށް ނުފެނުނު. އެއެއްވުމުގައި ޕޮލިހުންނާއި ދިމާއަށް ކާފަރޭ، ޠާޣޫތެކޭ ނުގޮވާ. ޢިލްމުވެރިންގެ މަހެއް ނުކައި. ޔޫ.އެން ބިލްޑިން އަށް ޙަމަލާ ދޭން މަސައްކަތެއް ނުކުރޭ. އޭރު ވެރިޔަކަށް ހުރި ރައީސް ނަޝީދާއި އިސްލާމިކް މިނިސްޓަރ ޑރ.މަޖީދުގެ އިސްތިއުފާއަކަށް ނުގޮވައި. އެބައިމީހުން ދިވެހި ސަރުކާރުގެ ކިބައިން އެދުނީ ޕިއްލޭ ދެއްކި ވާހަކަތައް ކުށްވެރިކޮށް ސްޓޭޓްމެންޓެއް ނެރެދިނުމަށް. އެހެންނަމަވެސް އެންމެ ފަހުން ޔޫ.އެން ބިލްޑިންގ ކައިރިއަށް އެއްވި އެއްވުމުގައި ބައެއް އަޚުން ޢަމަލުކުރި ގޮތުގެ ސަބަބުން އެއެއްވުން ނިމިގެން ދިޔައިރު ނަޞްރުލިބުނީ ދީނަކަށް ނޫން. ޝައިޠާނާއަށް. އެއަޚުންނަށް މާތްﷲ ހެޔޮ ވިސްނުން ދެއްވުން އެދި ދުޢާ ކުރަން. އަދިވެސް ބުނެލަން. އެއެއްވުމުގައި ދައްކަންޖެހޭ ވާހަކަތައް ބަހައްޓާފައި ދެކެވުނީ އެހެން ވާހަކަތަކެއް. އަޅުގަނޑުމެން ފަދަ މުސްލިމް އަޚުންތަކަކަށް (ފުލުހުންނަށް) އެބައިމީހުން ހަލާކުކުރެއްވުމަށް އެދި ދުޢާ ކުރެވުނު އަޑި އަޅުގަނޑުގެ ދެކަންފަތުން އަޑު އެހިން. ޝައިޚް ޠައްޔިބަކީ މުނާފިޤެކޭ ގޮވުނު އަޑު އަޅުގަނޑުގެ ކަންފަތުން އެހިން. އަޅުގަނޑުމެން އެތަނަަށް އެއްވި މަޤްޞަދު ކޮބައިބާ؟؟ އެންމެ ކުޑަމިނުން ރަސޫލާ ޞައްލައްﷲ ޢަލައިހި ވަޞައްލަމްއަށް ފުރައްސާރަކޮށް ފިލްމު އުފެއްދި މީހުންގެ ތަފްޞީލް ހާމަ ނުކުރެވޭ. އެވާހަކައެއް މާބޮޑަށް ނުވެސް ދެއްކޭ. އެފަދަ ތަނެއްގައި އިނގިރޭސިން ވާހަކަ ދެއްކުން މުހިއްމު ކަމުގައި ވާއިރު އެތަނުގައި ވާހަކަ ދެއްކި އިނގިރޭސި ދަންނަ އަޚަކު ލައުޑް ސްޕީކަރުން އަޅުގަނޑު ކައިރީ ހުރެފަ ބުނީ “އޮބާމާ ޔޫ ސަން އޮފް ދަ ބިޗް. އޮބާމާ ޔޫ ސަން އޮފް ދަ އޭސް” ސުބްޙާނަﷲ. މިއީތޯ މާތް ނަބިއްޔާގެ ޝަޚްސިއްޔަތަކީ. ދުލުން ހުތުރު އެއްޗެއް އިނގިރޭސިބަހުން ބުނުން އިސްލާމްދީނުގައި ހުއްދަވަނީތޯ؟؟ އެއަށް ވުރެ މާރަގަޅު ވާނެ ކަމަށް އަޅުގަނޑަށް ފެނޭ މުޅި ދުނިޔެއާއި މުޚާތަބްކޮށް ބުނަން.(އިނގިރޭސި ބަހުން) “ޢީޞާގެފާނަށް ފުރައްސާރަކުރެވުނަސް މޫސާގެފާނަށް ފުރައްސާރަކުރެވުނަސް މުސްލިމުންގެ ލޭ ހޫނުވާނެއޭ. މުސްލިމުންނަކީ ރަސޫލުބޭކަލުންގެ މެދުގައި ތަފާތު ކުރާ ބައެއް ނޫނޭ. މުސްލިމުން ޢީޞާގެފާނަކީ ރަސޫލެއްކަމަށް އީމާންވެއޭ. އަދި މޫސާގެފާނަކީ ރަސޫލެއްކަމަށްވެސް އީމާންވެއޭ. އަދި މުސްލިމަކު ދުވަހަކުވެސް މިއިން ރަސޫލުބޭކަލަކަށް ފުރައްސާރައެއް ނުކުރާނެއޭ. ބަދުބަހެއް ނުބުނާނެއޭ. ފިލްމެއް ނުއުފައްދާނެއޭ. ކާރޓޫނެއް ނުކުރަހާނެއޭ…” މިފަދަ ދަނޑިވަޅެއްގައި މުޅިދުނިޔެއަށް ހާމަކޮށްދެން ޖެހެނީ ކީރިތި ރަސޫލާގެ މަތިވެރި ޝަޙްސިއްޔަތު. އެއީ އެޝަޙްސިއްޔަތެއްގެ މަތިވެރިކަން ފެނި އެތަކެއް ކާފަރުންނެއް އިސްލާމްވެފައިވާ އަދި އިސްލާމްވަމުން އަންނަ ޝަޙްސިއްޔަތެއް.\nޖިހާދަށް ލޯބި ކުރާ ޒުވާނެއް :\n18 ސެޕްޓެމްބަރ, 2012 | 4:28\nއަޙްމަދުގެ ވާހަކައިން ބޮޑަށް ބުރަވެވެނީ ޝޭޚް އާޔަތް ކިޔުމުން އެކަމާ ތަނެއްދޮރެއް ނުބަލައި ޖޯޝް ދެއްކުމުގެ ގޮތުން ތެދުވި އަޚުން ދިފާޢުކުރާން މަސައްކަތް ކުރާހެން. އަހަރެމެންނަކީ ވެސް ޖިހާދަށް ލޯބި ކުރާމީހުން.. އަހަރެމެންނަށް މިތާނގައި ހަމަ އެކަނި ފެންނަނީ ދެއްކުންތެރިކަމުގެ މަންޒަރުތަކެއް. ކޮބާ މިތާ ބުދު ބެހެއްޓި އިރު ޖިހާދަށް ލޯބި ކުރި މީހުން؟ މިތާ ޣައިރު ދީނަށް ހިއްލަތުމެން ރެލީ ބޭއްވި އިރު އެމީހުންނަށް ދިނީ ގޮން ގެއްލުމެއް؟ ރަސޫލާ ސައްލައްﷲ ޢަލައިހި ވަޞައްލަމަ އަށް ނިސްބަތް ކޮށް ފިލްމު ހެދި މީހުން އެތިބީ އަރާމްގައި، މިތާ ރާއްޖޭގައިވެސް ދީނަށް ފުރައްސާރަ ޢާއްމު ކަމެއް ދުވަހަކު އެމީހުންނާ ދިމާލަށް ނިކުމެ އަމިއްލަޔަށް މުޒާހަރާ ކޮށްފައެއެ ނެތް، ބަޔަކު ހެޔޮ ގޮވާލުމަކަށް ނިކުންނަ ގަޑީ ބައެއް އަޚުން ދެއްކުންތެރިވުމުގެ ގޮތުން ތަން ފަސާދަކުރަން ނިކުންނަނީ ޢޭ ހަމަ ބުނެވެން އޮތީ! ކުރިން އުޅުނު ޢަލީޖަލީލި ކިޔާ މީހަކުވެސް ޖިހާދަށް ފަތުވާދީދީފައި، ފަހުން ޖިހާދަށޭ ކިޔާފައި ދިޔަތަން ފެނުނީ ބައްޕަ ވަލީ ނުދެނީސް އަންހެން ކުއްޖަކު ގޮވައިގެން ލަންކާ އަށް ކައިވެނި ކުރާން..މިފަދަ ކަންތަކާ ހުރެ ޝޭޚުންވެސް މިރާއްޖޭގައި ބަދުނާމު ވަނީ، ފުރަތަމަ މިވަނީ މިކުދިންގެ އުޅުން އިސްލާމްދީނާ އެއްގޮތައް އިސްލާހް ކުރަން. ދެން މިދައްކަނީ ޑިމޮކްރަސީ ގެ ވާހަކަ . މީ ހުރިހާ ޝޭޚުންވެސް ކިޔާ އެއްޗެއް. ތަފާތަކީ ޑިމޮކްރަސީ ގެ ޤާނޫނު ހިނގާރާއްޖޭގައި ތިބި ބަޔަކު އޭގެ ދަށުން އުޅޭންވާ ގޮތަކީ ކިހިނެއްކަމާމެދު ޟޭޚުންނާ، އިންޓަރނެޓް މުފްތީންނާ ދެެމެދު ހުރި ތަފާތު ނޭނގުން.\n18 ސެޕްޓެމްބަރ, 2012 | 4:36\nއެތާނގައި ލީޑް ކުޅެފައިވަނީ ޑޮޓުން ބުނެފިއްޔާ އެއީ ޙައްޤު ކަމުގައި ޤަބޫލުކުރާ ކުދީން. އެމީހުންގެ ޢަމަލަކާ ބަހަކާ ދިލަެއް ނުވޭ. ޚާއްސަކޮށް ކީރިތި މާތް ރަސޫލާ )ސ.އ.ވ( ގެ އަޚްލާގަކާ އެއްވެސް ގޮތަކަށް އެކުދީންގެ އަޚްލާޤް ދިމަލެއް ނުވޭ! ވީމާ އެއީ ޙައްޤަކަށް ނުވާނެކަން ޔަޤީން\n18 ސެޕްޓެމްބަރ, 2012 | 11:37\nއަޅުގަނޑުމެންގެ ދީނީ ފިކުރު ތަފާތުވެ، ކާފިރުންނަށްވުރެ އަޅުގަނޑުމެންގެ އަޚުން އެއް ބަޔަކު އަނެއްބަޔަކު ނުބައި ކުރުމަކީ ވަރަށް ހިތާމަހުރިކަމެއް، އެއިރުން ހިއްވަރު އެދެވެނީ ކާފިރުންނަށް، އެއިރުން ވާނީ ކާފިރުން، މުސްލިމުންނާއިދެކޮޅަށް ކުރަމުންދާ ފިކުރީހަނގުރާމައަށް ލިބުނު ކާމިޔާބަކަށް! ޚިޔާލު ތަފާތުވުމަކީ މައްސަލައެއްކަމަށް ދެކިގެން ނުވާނެ، އަޅުގަނޑުމެން އެއްބަޔަކު އަނެއްބަޔަކަށް ލޯބިވެވޭނީވެސް އަދި ރުޅިއާދެވޭނީވެސް ﷲއަށް ޓަކްއި، އަޅުގަނޑުމެންނަކީ އެއްބަނޑު އެއްބަފާ އަޚުންތަކެއްކަމުގައި ލައްވާ، އިސްލާމްދީނަށް ނަސްރުދޭ ﷲގެ އަޅުންތަކެއްކަމުގައި ލައްވާށި، އާމީން!\nއަހުމަދު ބިން ޢަމްރު :\n19 ސެޕްޓެމްބަރ, 2012 | 12:37\nއަސަލާމްއަލައިކުމް، އަޅުގަނޑު އެދުވަހުމުޒާހަރާ އަށްދިޔައީ ރަސޫލާސައްލައްﷲ އަލައިހިވަސައްލަމައަށް އެމެރިކަގައި ފުރައްސާރަކޮށްހެދި ފިލްމާއި ދެކޮޅުހަދާ އެކަން މަނާކުރުމަށް އަޑުއުފުލުމަށް ޓަކައި އަދި އާޅުގަނޑަށް ގެންދެވުބަޔަކު އާޅުގަނޑުގެ އަޚުންގެތެރެއިންވެސް ގެންދިޔައިން.މުޒާހަރާގައި ރަނގަޅަށް ހިނގަމުންއައިސް ފަހުންފަހުން ފުލުހުންނާއިބެހި ފުލުހުންނާއި ދިމާލަށް ތާޢޫތަށްގޮވައި ފެންފުޅިއުކާހެދުމުން މުޒާހަރާގެ އަސްލު ބޭނުމާއި މެދުއަޅުގަނޑަށް ސުވާލުއުފެދުނެވެ.ހަމައެހެންމެ އެތަނަށް އެއްވި ހުރިހާމީހުނަކީ އެފިލްމާއިދެކޮޅަށް ނިކުންމީހުންކަމުގައި ވާނެކަން ދައްނަންވާނެ އެވެ އެމީޙުންގެ ނިޔަތް ދެނިވޮޑިގެންވާނީ ﷲ ސުބްހާނަހޫ ވަތައާލާއެވެ. ނަމވެސް ހިތާމަހުރި ކަމަކީމުޒާހަރާ ވަކިގޮތަކަށް މުޒާހަރާ ބައްޓަން ކުރަންބަޔަކު މަސައްކަތް ކުރިކަމެވެ.އެކަމުގެ ނަތީޖާ ނިކިކުތީ ވަރައްވެސް ހިތި ހަމައެހެންމެ އެތަނަށް އެއްވި ގިނަ އަޚުންހިއްދަިކުރުވި ލޮލުންކަރުނަ ހިލިގެންދިޔަ ކަމެއްކަމުގައެވެ.ދެންމިފަދައެއްވުމަކަށް ނިކުތުމަށް ގިނަބަޔަކު ފަސްޖެހޭ ފަދަގޮތަކަށެވެ. ވަކިބަޔަކު ދީނަށް މާލޯބިކުރާކަމަށް ޖަޖު ކުރުމަކީ އެބައެއްގެ އިލްމުގެމަދުކަމާއި ޖާހިލުކަންމެނުވީއިތުރު ކަމެއްނޫންކަންކަށަވަރެވެ.\n22 ސެޕްޓެމްބަރ, 2012 | 11:24\nމިލިޔުމުގަ އަލީޖަލީލް އޭ ކިޔާފަ އޮތުމުން ވަރަށް ދެރަ ކަމެއް، މީހަކު އުޅޭގޮތެއްނުން ބަލަންވީ އަމިއްލަ އަށް ރަގަޅުކުރަންވީ ކަންތަށް،\n23 ސެޕްޓެމްބަރ, 2012 | 1:47\nއެދުވަހު އަޅުގަނޑު ވެސް ދިޔައިން. ބައެއް އަޚުން ވަރަށް ހަޑި ބަސްތައް ބޭނުން ކުރި. ޝޭޚް ނަސޭޙަތް ދެއްވަމުން ގޮސް އާޔަތެއް ކިޔުއްވާފައި އެއާޔަތުގެ މާނަ ރަނގަޅަށް ނުނިމެނީސް އެއާޔަތުގެ މާނައިން ތަންކޮޅެއް ނަގައިގެން ކުއްލިއަކަށް ހޫނުވީ. އެ މައްސަލަ ހޫނުވީ ރަނގަޅަށް އަޑު ނޭހުމުން ކަމަށް ފެންނަނީ. އަދި އަޅުގަނޑަށް ފެންނަ ގޮތުގައި އެކަންތައް ދިމާވީ ނަސޭޙަތް ނިންމަން އުޅެނިކޮށް. އެ އާޔަތަކީ: محمد رسول الله والذين معه أشداء على الكفار رحماء بينهم\n(سورة الفتح 29)


SunOnline: 239 million rufiyaa ge cheque thah havaalu kuree adeebaa: Ziyath\nއަބްދުﷲ ޒިޔަތު ކްރިމިނަލް ކޯޓަށް ހާޒިރު ކުރަނީ --- ސަން ފޮޓޯ/ އިހްތިޝާމް މުހައްމަދު\n239 މިލިއަން ރުފިޔާގެ ޗެކުތައް ހަވާލު ކުރީ އަދީބާ: ޒިޔަތު\nއެމްއެމްޕީއާރުސީން ކުއްޔަށް ދޫކުރި ދެ ފަޅަކާއި، ހަ ރަށަކުން އެމްއެމްޕީއާރުސީއަށް ލިބެން ޖެހޭ 239 މިލިއަން ރުފިޔާގެ ޗެކުތައް ހަވާލު ކުރީ، އޭރުގެ ޓޫރިޒަމް މިނިސްޓަރު އަހްމަދު އަދީބު އަބްދުލް ގަފޫރާ ކަމަށް އެ މައްސަލާގައި ޚިޔާނާތުގެ ދައުވާ ލިބޭ އަބްދުﷲ ޒިޔާތު ވިދާޅުވެއްޖެ އެވެ.\nކްރިމިނަލް ކޯޓުގައި ޒިޔަތުގެ މައްޗަށް އުފުލާފައިވާ ޚިޔާނާތުގެ 15 ދައުވާއެއްް މިއަދު ހެނދުނު 10:00 އަށް ތާވަލުކޮށްފައިވެ އެވެ. އެ މައްސަލާގައި މިއަދު ކުރިއަށް ގެންދިޔަ އަޑުއެހުމުގައި އޭގެ ތެރެއިން އަށް ދައުވާއެއް އިއްވާފައިވެ އެވެ.\nމިއަދުގެ އަޑުއެހުމުގައި ދައުލަތުން ވަނީ އަށް ދައުވާ ވަކި ވަކިން އިއްވައިފަ އެވެ. އެގޮތުން އެ އަށް ދައުވާގައި ވަނީ ސަރުކާރުގެ ބެލުމުގެ ދަށުގައި އޮތް ދެ ފަޅަކާއި ހަ ރަށެއް ކުއްޔަށް ދޫކޮށްގެން ލިބުނު ފައިސާއަށް ޒިޔަތު ހިޔާނަތްތެރިވެފައިވާ ކަމަށެވެ.\nޒިޔަތަށް ކުރި ދައުވާގައިވާ ރަށްތަކާއި ފަޅުތައް އަދި، އެތަންތަން ދޫކުރި އަގު:\nމާލެ އަތޮޅު ފަޅެއް (1.6 މިލިއަން ޑޮލަރަށް، ބޮޑުފަރު ބީޗް ރިސޯޓަށް)\nވ. ވަށުގިރި (2.3 މިލިއަން ރުފިޔާ އަށް، ވަށުގިރި ޕްރައިވެޓް ލިމިޓެޑަަށް)\nއއ. މަތިވެރި ފިނޮޅު (1.5 މިލިއަން ޑޮލަރަށް، އިންޓަނޭޝަނަލް ޓްރެވަލް ކޮންސަލްޓަންޓް ޕްރައިވެޓް ލިމިޓެޑަށް)\nމާލެ އަތޮޅު ފަޅެއް (1.6 މިލިއަން ޑޮލަރަށް، ރަދުން ރިސޯޓްސް އެންޑް އިންވެސްޓްމަންޓަށް)\nރ. އުތުރުމާފަރު (38.5 މިލިއަން ރުފިޔާއަށް، ސަން ފްރޮންޓް ޕްރައިވެޓް ލިމިޓެޑަށް)\nރ. ގެމަނަ (ތިން ލައްކަ ޑޮލަރަށް، ގެމަނަ ޕްރައިވެޓް ލިމިޓެޑަށް)\nނ. މެދުފަރު (ތިން މިލިއަން ޑޮލަރަށް، ހިލްސައިޑް ވިލާއަށް)\nނ. ރާފުށި (ފަސް މިލިއަން ޑޮލަރަށް، އޭސް ރިސޯޓްސް ޕްރައިވެޓް ލިމިޓެޑަށް)\nއެ ހުރިހާ ދައުވާ އަކަށް ވެސް ޒިޔަތު ވަނީ އިންކާރުކޮށްފަ އެވެ. އިންކާރު ކުރާ ސަބަބެއްގެ ގޮތުގައި ޒިޔަތުގެ ފަރާތުން އޭނާގެ ވަކީލު އަހްމަދު ޔާމީން ވިދާޅުވީ، އެ ޗެކްތަކާ ޒިޔަތު ހަވާލުވެ، ޓޫރިޒަމް މިނިސްޓްރީން އަންގާފައިވާ ގޮތަށް ޕްރޫފް އޮފް ޕޭމަންޓް ނުވަތަ ފައިސާ ލިބުނު ކަމުގެ ހެއްކެއްގެ ގޮތުގައި އެ ޗެކްތައް ވާނީ އަދީބާ ހަވާލުކޮށްފައި ކަމަށެވެ. އަދި އެ ޗެކްތައް ހަވާލު ކުރީ އެއްވެސް ހާލަތެއްގައި ޚިޔާނާތްތެރިވުމުގެ ނިޔަތުގައި ނޫން ކަމަށް ވެސް ދައުވާއަށް ޖަވާބުދާރީ ވަމުން ޒިޔަތުގެ ވަކީލު ވިދާޅުވި އެވެ.\nއޭގެ އިތުރުން ޔާމީން ވިދާޅުވީ، އެ ޗެކްތައް އެޑްރެސްކޮށްފައި އޮންނާނީ އެމްއެމްޕީއާރުސީ އަށް ކަމަށާއި، އެ ޗެކްތަކަކީ އެމްއެމްޕީއާރުސީގެ އެކައުންޓަށް ނޫން އެހެން އެކައުންޓަކަށް ޖަމާކުރެވޭ ހާލަތުގައި ހުރި ޗެކްތަކެއް ނޫން ކަމަށެވެ. އެހެން ނަމަވެސް އެ ޗެކްތަކުގައިވާ ފައިސާ ޖަމާވެފައި ވަނީ އެސްއޯއެފް ކުންފުނީގެ އެކައުންޓަށް ކަމަށް ޔާމީން ވިދާޅުވި އެވެ.\nމިއަދުގެ އަޑުއެހުމުގައި ދައުވާތައް ސާބިތު ކުރުމަށް ދައުލަތުން ވަނީ ކޮންމެ ދައުވާއެއްގައި ވެސް ހިމެނޭ ރަށް ނުވަތަ ފަޅާ ގުޅޭ އެއްބަސްވުންތަކާއި ޗެކްތައް އަދި ޗެކް ލިބުނު ކަމުގެ ސްލިޕްތައް ހުށަހަޅާފަ އެވެ. އޭގެ އިތުރުން ސިއްރު ހެކިން ވެސް ދައުވާ ސާބިތު ކުރުމަށް ހުށަހަޅާފައިވެ އެވެ.\nހެކިތަކުގެ މައްޗަށް ރިޔާއަތް ކޮށް ގާޒީ އަލީ އާދަމް ނިންމެވީ އެ ދައުވާތަކަކީ މަދަނީ ގޮތުން ކުރިއަށް ގެންދެވޭނެ ދައުވާތަކެއް ކަމަށެވެ. އަދި އެ މައްސަލާގައި ދައުލަތާއި ޒިޔަތުގެ ފަރާތުން ވެސް ޝަރީއަތުގެ ކުރިން ހުށަހަޅަން ޖެހޭ ކަންކަން ހުށަހެޅުމަށް ދެފަރާތުން ވެސް އެދުނު ފަދައިން ވަނީ 30 ދުވަހުގެ ފުރުސަތެއް ދީފަ އެވެ.\nގާޒީ ވިދާޅުވީ، ޝަރީއަތުގެ ކުރިން ހުށަހަޅަ ހުށަހެޅުންތަކާ ބެހޭ ގޮތުން ވާހަކަ ދެއްކުމަށް އަންނަ އަހަރުގެ ޖެނުއަރީ މަހުގެ ހަތް ވަނަ ދުވަހު އަޑުއެހުމެއް ބާއްވަވާނެ ކަމަށެވެ.\nމިއަދުގެ އަޑުއެހުން ދެ ދަންފަޅިއަކަށް ބަހާލައިގެން ކުރިއަށް ގެންދިޔަ ނަމަވެސް ދެވަނަ ދަންފަޅީގެ އަޑުއެހުމަށް ޒިޔަތު ހާޒިރުވެފައި ވަނީ ވަކީލަކާ ނުލަ އެވެ. އެކަމާ ގާޒީ ސުވާލު ކުރުމުން ޒިޔަތު ވަނީ ވަކީލު އެހެން ޝަރީއަތަކަށް ގޮސްފައިވާ ކަމަށާއި، އެހެން ނަމަވެސް މައްސަލަ ކުރިއަށް ގެންދަން ބޭނުން ވަނީ ވަކީލާ އެކުގައި ކަމަށް ވިދާޅުވެފަ އެވެ. ގާޒީ ނިންމެވީ އެ މައްސަލައިގެ ދެން އޮތް ބައި މިރޭ 7:00ގައި ބޭއްވުމަށެވެ.\nއެމްއެމްޕީއާރުސީ އަބްދުﷲ ޒިޔަތު އަބްދުﷲ ޒިޔަތުގެ ޝަރީއަތް\nކޮރެއާގައި ބޭއްވި ފަތުރުވެރިކަމުގެ އެއްވުމެއްގައި ރާއްޖެއިން ބައިވެރިވެއްޖެ4ހަފްތާ7ދުވަސް ކުރިން\nއެރެބިއަން ޓްރެވަލް މާކެޓް ދުބާއީގައި ފަށައިފި2މަސް4ހަފްތާ ކުރިން\nޗައިނާގައިި ކުރިއަށްދާ ސީއޯޓީޓީއެމްގައި ރާއްޖެއިން ބައިވެރިވެއްޖެ2މަސް4ދުވަސް ކުރިން\n74 މިލިއަނަށް ވުރެ ގިނަ ރުފިޔާ ހަތް ދުވަސް ތެރޭ ދައުލަތަށް ދައްކަން އަދީބަށް އަންގައިފި3މަސް2ހަފްތާ ކުރިން\nރަޝިއާގެ އެންމެ ބޮޑު ޓްރެވަލް ފެއާގައި އެމްއެމްޕީއާރުސީ އިން ބައިވެރިވެއްޖެ3މަސް 1 ހަފްތާ ކުރިން


'Inida out' dhivehin liyumah angaafaei nuvaane: Fuluhun - vNews.mv\n"އިންޑިއާ އައުޓް" ދިވެހިން ލިޔުމަށް އަންގާފައެއް ނުވާނެ: ފުލުހުން\nއައިޝަތު އިބްރާހީމް Male' | 07 January 2022, 15:46\nރާއްޖޭގައި ތިބި އިންޑިއާ ސިފައިން ބޭލުމަށް ކުރިއަށްގެންދާ "އިންޑިއާ އައުޓް" ހަރަކާތުގެ ތެރެއިން "އިންޑިއާ އައުޓް" ޓީޝާޓުތަކާއި ދިދަތަކުގައި ދިވެހިން ލިޔުމަށް ފުލުހުން އަންގާފައި ނުވާނެ ކަމަށް މޯލްޑިވްސް ޕޮލިސް ސާރވިސަސުން ބުނެފިއެވެ.\nރާއްޖޭގައި ތިބި އިންޑިއާ ސިފައިން ބޭލުމަށް ގޮވާލައި އިދިކޮޅުން ކުރިއަށްގެންދާ "އިންޑިއާ އައުޓް" ހަރަކާތުގެ ތެރެއިން "އިންޑިއާ އައުޓް" ޓީޝާޓުތަކާއި ދިދަތަކުގައި ދިވެހިން ލިޔުމަށް ފުލުހުން އެންގިކަމަށް ހާމަކޮށްފައިވަނީ އިދިކޮޅު ކޯލިޝަންގެ ތަރުޖަމާނު ހީނާ ވަލީދެވެ.\nހީނާ ވަނީ "ފުލުހުން އަންގަނީ އިންޑިއާ އައުޓް ޓީޝާޓް ލައިގެން ނުތިބެވޭނެ ކަމަށް. އަދި އިންޑިއާ އައުޓް ދިވެހިން ލިޔުމަށް" ފުލުހުން އެދޭކަމަށް ވިދާޅުވެފައެވެ.\nރާއްޖޭގަައި ތިބި އިންޑިއާ ސިފައިން ބޭލުމަަށް ގޮވާލާ ޕީޕީއެމް އާއި ޕީއެންސީން ގެންދަނީ ސިލްސިލާކޮށް އިހުތިޖާޖުތައް ކުރަމުންނެވެ.\nއިދިކޮޅުގެ ސަޕޯޓަރުން ކުރިއަށް ގެންދާ މަގުމަތީގެ ހަރަކާތްތަކާއި އެ ނޫން އެއްވުންތަކުގައި "އިންޑިއާ އައުޓް" ލިޔެފައިވާ ރަތް ކުލައިގެ ޓީޝާޓެއް އަންނަނީ ބޭނުން ކުރަމުންނެވެ.\nމި އެއްވުންތަކާއި ހަރަކާތްތައް ހުއްޓުވަން މަސައްކަތްކުރާ ފުލުހުން އާންމުންނަށް "އިންޑިއާ އައުޓް" ލިޔެފައިވާ ޓީޝާޓް ލައިގެން ނުތިބުމަށް އަންގަމުންދާކަމަށް ބުނާ ވާހަަކަތަކެއްވެސް އަންނަނީ އެކި ނޫސްތަކުގައި ފެންމަތިވަމުންނެވެ.\nމިކަމާއި ގުޅިގެން ފުލުހުންގެ އިދާރާއިން ބުނެފައިވަނީ އެފަދަ އެންގުމެއް އެއްވެސް ފަރާތަކަށް ފުލުހުން އަންގާފައި ނުވާނެ ކަމަށެވެ. އިދިކޮޅުން ކުރަމުން ގެންދާ ތުހުމަތުތަކީ ދޮގެއް ކަމަށާއި އެއީ ބަޔަކު ފަތުރަމުންދާ ހަގީގަތެއް ނެތް ވާހަކަތަކެއް ކަމަށް ބުނެފައެވެ.\n"އިންޑިއާ އައުޓް" ހަރަކާތަކީ ކުރީގެ ރައީސް އަބްދުﷲ ޔާމީން އިސްވެ ހުންނަވައިގެން ފެށްޓެވި ހަރަކާތެކެވެ. އަދި މިހަރަކާތް ވަނީ ރައީސް ޔާމިން މިނިވަންވުމާއި އެކީ އިތުރަށް ފުޅާކޮށްފައެވެ.\nއެގޮތުން މިހަރަކާތް މާލޭގެ އިތުރުން ރާއްޖޭގެ ރަށްތަކުގައިވެސް ވަނީ ކުރިއަށް ގެންގޮސްފައެވެ.\nރާއްޖެ މޯލްޑިވްސް ޕޮލިސް ސާވިސް ޕީއެންސީ ސިޔާސީ ޕާޓީ ސިޔާސީ ޕީޕީޕއެމް


Dhihdhoo Council Ge Raees Magaamun Dhurukuran Petition Ehgai Soi Kuranee\nދިއްދޫ ކައުންސިލުގެ ރައީސް އަލީ ހާޝިމް--\nދިއްދޫ ކައުންސިލުގެ ރައީސް މަގާމުން ދުރުކުރަން ޕެޓިޝަނެއް\nހއ. ދިއްދޫ ކައުންސިލުގެ ރައީސް އަލީ ހާޝިމުގެ އިތުބާރު ނެތް ކަމުގެ ވޯޓެއް ނަގައި އޭނާ މަގާމުން ވަކިކުރުމަށް ޕެޓިޝަނެއްގައި ސޮއިކުރަން ފަށައިފި އެވެ.\nއެ ޕެޓިޝަނުގައި ބުނީ، އިސްލާމު ދީނާއި ގުރުއާނާއި ރަސޫލާއަށް ފުރައްސާރަކޮށް ހަދަމުން އަންނަ ފަރާތްތަކަކީ "މޮޅު" ބައެއްގެ ގޮތުގައި ހާޝިމް އަންނަނީ ސިފަކުރަމުންނެވެ. އަދި އެ ފަދަ ފަރާތްތަކަށް އޭނާ ތާއީދުކުރާކަމީ ދިއްދޫ ރައްޔިތުންގެ ހިތްތަކުގައި އިސްލާމު ދީނަށް އޮތް ލޯތްބަށް އިހްތިރާމު ނުކުރާކަން ކަމަށް އެ ޕެޓިޝަނުގައި ބުނެއެވެ.\nއިސްލާމުދީނަށް ފުރައްސާރަ ކުރާ މީހަކު އެ މަގަމުގައި ހުރުމަކީ ދިއްދޫ ރައްޔިތުން ބޭނުންވާ ކަމެއް ނޫން ކަމަށް ޕެޓިޝަނުގައި ފާހަގަކޮށްފައިވާއިރު ޕެޓިޝަނުގައި ބުނާ ގޮތުގައި ހާޝިމް އެމަގާމުން ވަކި ކުރުމަކީ ކައުންސިލުގެ ދެން ތިބި ހަތަރު ކައުންސިލަރުންގެ ޒިންމާއެކެވެ.\nއެ ޕެޓިޝަނުގައި ރައްޔިތުން ސޮއި ކުރަން ފަށާފައި މިވަނީ އެމްޑީޕީގެ ކުރީގެ ރައީސް އިބްރާހީމް އިސްމާއީލް (އިބްރާ) ސޯޝަލް މީޑިއާގައި ދީނާއި ގުޅިގެން ދެއްކި ވާހަކައަކާއި ގުޅިގެން އޭނާގެ ދިފާއުގައި ހާޝިމް ނިކުތުންނެވެ. އެގޮތުން ރަސޫލާއާއި އެކަނލޭގެފާނުގެ އަނބިކަނބަލުންނަށް ނިސްބަތްކުރައްވާ އިބްރާ ދެއްކި އެވާހަކަތަކަށް ގިނަ ބަޔަކު ދަނީ ފާޑުކިޔަމުންނެވެ.


SunOnline: Roadha maheh ehen maheh noavey, miverin alert gai!\nރޯދަ މަހެއް އެހެން މަހެއް ނޯވޭ، މި ވެރިން އެލާޓްގައި!\nއައިމިނަތު ލުބާ 14 May 2019, 09:46\nއައިޖީއެމްއެޗްގައި މަސައްކަތްކުރާ ނަރުހެއް--- ފޮޓޯ/ މިޒްނާ\n"އަސްލު ވަރަށް ބުރަކޮށް ރޯދަމަހު ވެސް އުޅެންޖެހެނީ. ރޭގަނޑު ޑިއުޓީ ނަގާ ދުވަސް ދުވަހު ޑިއުޓީ ނިންމާފައި ގެއަށް އައިސް ކުދިންގެ ކަންތައްތައް ބަލަމުން ރޯދަ ވީއްލަން ތަކެއްތި ތައްޔާރުކުރަމުން. އެދުވަހު އަނެއްހެން އުޅެންޖެހޭނީ ހަމަ ނިދި ނުލިބި،" އައިޖީއެމްއެޗްގެ ނަރުހެއް ކަމަށްވާ އައިމިނަތު މިޒްނާ އޭނާގެ ރޯދަ މަސް ސިފަކުރަނީ މިގޮތަށެވެ.\nނަރުހުން ތިބެން ޖެހެނީ، އީދެއް ހަފްތާ ބަންދެއް އަދި ސަރުކާރު ބަންދު ދުވަހެއް ނެތި، 24 ގަޑިއިރުހެން އެހެން މީހުންގެ ހިދުމަތުގަ އެވެ.\nއެކަމަކު، ރޯދަ މަހަކީ ނަރުހުންނަށް އެންމެ ބުރަ އެއް މަހެވެ. ޝިފްޓް ޑިއުޓީ އަދާކުރަމުން ގޭތެރޭ ކަންތައްތައް ބަލަމުން ދަރިންގެ ކަންތައްތައް ކުރަމުން ހަޔާތުގެ ކަންކަން ތަރުތީބު ކޮށްލެވެނީ ހަމަ ކިރިޔަ ކިރިޔާ އެވެ. ގިނަ ފަހަރު ކިތަންމެ ކަމެއް އަތުން ދޫވެގެން ވެސް ދެ އެވެ.\nރާއްޖޭގެ މައި ހޮސްޕިޓަލް، އައިޖީއެމްއެޗްގެ ގައިނޮލޮޖީ ޑިޕާޓްމަންޓުގައި މަސައްކަތްކުރަމުން އަންނަ މިޒްނާ ބުނީ، އެހެނިހެން މަސް މަހު ތިން ޝިފްޓަކަށް ބަހާލައިގެން މަސައްކަތްކުރާއިރު ރޯދަ މަހު މަސައްކަތް ކުރަން ޖެހެނީ ހަތަރު ޝިފްޓަށް ކަމަށެވެ. ހަތަރު ޝިފްޓަށް ބަހާލުމުން އެކުގައި މަސައްކަތްކުރާ މުވައްޒަފުން މަދުވެ އެވެ. ނަރުހަކު އެދުވަހު ސަލާމް ބުނެފި ނަމަ އިތުރު ގަޑިއަށް ވެސް ނުކުންނަން ޖެހޭނެ އެވެ.\n"ކޮންމެ ދުވަހަކުހެން އެބަޖެހޭ 10 ޕޭޝަންޓް އަދި ބޭބީ ބަލަން. އެ މީހުންގެ ކަންތައްތައް ނިންމަމުން އެމީހުންނަށް ބޭސްދެމުން ސާފުކުރަމުން. އަނެއްކޮޅުން ގިނަ މީހުންނަށް ބޭސްވެސް ދޭންޖެހިފައި އިންނަ ގަޑިއަކީ އިރުއޮއްސި ހައެއްޖަހާއިރު،" މިޒްނާ ބުންޏެވެ. އެހެން ކަމުން ރޯދަ ވީއްލަން ވެސް ޖެހެނީ ހޮސްޕިޓަލްގަ އެވެ.\nބަންގި ގޮވާއިރު ވެސް ބަލި މީހުންނަށް ބޭސްދީ ވެސް ގިނަ ފަހަރަށް ނިންމައި ނުލެވެ އެވެ.\n"ނަރުހުން އެބަޖެހޭ ޕޭޝަންޓު ބޭސް ކަންދެން މަޑުކުރަން. އެއް ޕޭޝަންޓެއް ކައިރީ މަޑުކުރަންޖެހިދާނެ 15 މިނެޓަށްވެސް. އެކަމަކު އަހަރުމެންނަކަށް މިއީ މައްސަލައެއް ނޫން،" މިޒްނާ ބުންޏެވެ.\nއޭނާ ގަބޫލު ކުރާ ގޮތުގައި ނަރުހެއްގެ ވަޒީފާޔާ އޭނާ ހަވާލުވީ ގައުމަށް ހިދުމަތެއް ކޮށްދިނުމުގެ ޝައުގުގައި އެކަމަށް ހިތުގައި އަޒުލް ކަނޑައަޅައިގެން އެވެ. އެހެންވެ ރޯދަ މަހެކޭ އެހެން މަހެކޭ އިންސާނީ ހިދުމަތެއް ކޮށްދިނުމުގައި ތަފާތެއް ނޯންނާނެ ކަަމަށް މިޒްނާ ހުރީ ގަބޫލުކޮށްގެން އެވެ.\nބަންގި ގޮވާއިރު ބަލި މީހަކަށް ހިދުމަތްދޭން ހުރެއްޖެނަމަ އެކަން ހުއްޓާލާފައި ރޯދަ ވީއްލަންދެވޭނެ ޖާގައެއް ނޯވެ އެވެ. އެހެންވެ، މިޒްނާ ވެސް ގިނަ ފަހަރަށް ޖެހެނީ ފެންފޮދަކުން ރޯދަ ވީއްލައިގެން ބަލި މީހުންގެ ހިދުމަތުގައި ހުންނާށެވެ. އަނގަޔަށް ކާއެއްޗެއް ލެވެނީ ވެސް ހަތެއްޖަހާ ބޮޑުވެދާ ފަހުން ކަމަށް މިޒްނާ ބުންޏެވެ. އެކަމަކު އޭނާއަށް އޮތް ހިތްހަމަ ޖެހުމަކީ ބަޔަކަށް އިންސާނީ ހިދުމަތެއް ފޯރުކޮށްދެވޭތީ އެވެ.\n"ރޯދަ މަސް ކަހަލަ މަހެއްގައި މިކަހަލަ ހިދުމަތެއް ކޮށްދެވޭތީ މިއީ ވަރަށް ބޮޑު ހިތްހަމަ ޖެހުމެއް،" މިޒްނާ ބުންޏެވެ.\nރޯދަ މަހަކަސް ނަރުހުން ތިބެން މިޖެހެނީ އެލާޓްގަ އެވެ. މިޒްނާ ބުނި ގޮތުގައި، އެއް ޕޭޝަންޓް ޑިސް-ޗާޖްކުރުމަށް ފަހު އާ ޕޭޝަންޓެއް އެޑްމިޓް ކުރުމާ ހަމަޔަށް ލިބެނީ އެންމެ 15 ވަރަކަށް މިނެޓްގެ ވަގުތުކޮޅެކެވެ. އެ ވަގުތު ކޮޅު ތެރޭގައި އެނދު ތަން ސާފުކޮށް "ތަންމަތި"އަޅައި އެހެން ޕޭޝަންޓަކަށް އެނދުނު ހުންނަން ޖެހެނީ ތައްޔާރުކޮށްފަ އެވެ.\nހުސްބަޑާ ހުރެ ނަމަވެސް، ކިތަންމެ ބުރަކޮށް މަސައްކަތް ކުރަންޖެހުނަސް ނަރުހުން އެ ހިދުމަތް ކުރުން ނޫން ގޮތެއް ނޯންނާނެ އެވެ. ރޯދަ މަހަކަސް މީހުން ބަލިވެ ހޮސްޕިޓަލަށް އާދެ އެވެ. އެ އާދައަށް ބަދަލެއް ނާދެ އެވެ. އެހެން ވީމާ ނަރުހުން ޖެހޭނީ ރޯދަ މަހަކަސް އެލާޓްގައި ތިބޭށެވެ.\n"ވިހައިގެން އައި ޕޭޝަންޓެއް. ކުއްލިއަކަށް ދަންވަރު ގަޑީގައި ވަރަށް ގަދައަށް ބްލީޑްވާން ފެށީ. އެއީ އެމަޖެންސީއެއްދޯ. ދެން އޭނަ އަށް އަވަސް ފަރުވާ ދިނުމުގައި އުޅުނީ ހާރުދަމާ ޖެހެންދެން އުޅުނީ. އެރޭ ނުވި ހާރުކާކަށް އެއްވެސް ވަގުތެއް. ފެންފޮދެއްހާ ހިސާބުވެސް ނުބޮވުނު. އެއްވެސް އެއްޗެއް ނުކައި ނުބޮއެ އެދުވަހު ރޯދައަށް ހުރީ،" މިޒްނާ އޭނާގެ ތަޖުރިބާއެއް ހިއްސާކުރި އެވެ. ހިތައް އެރި އެވެ. މި މީހުން ހާދަވާހާ ހިތްވަރުގަދަ އެވެ.\nމިޒްނާ ބުނާ ގޮތުގައި ނަރުހުންގެ ވަޒީފާޔާ ކުރިމަތިލާން ވާނީ ވެސް ބިޒީވާނެކަން ވިސްނައިގެން އެވެ. ރޯދަ މަހު އަންނަ ބަދަލާ އެކު އެ ބިޒީކަން އެތައް ގުނައެއް ނަރުހުންނަށް މާބޮޑުވެގެންދެ އެވެ.\nއެހެން މަސްތަކެކޭ ތަފާތެއް ނެތި، ރޯދަ މަހު ވެސް ބަލި މީހުންގެ އުންމީދަކީ ނަރުހުންނެވެ. އެ މީހުން ބަރޯސާވަނީ ނަރުހުންގެ އޯގާތެރި ހިދުމަތަށެވެ. މިޒްނާ އެންމެ އުފާވެފައި ހުރީ އޭނާގެ ހިދުމަތް، ޕޭޝަންޓުން ޝުކުރާ އެކު ބަލައިގަންނާތީ އެވެ.\n"ބިޒީ ޝެޑިއުލްއެއް ނަމަވެސް އެންމެ ކުރާ ހިތްވާ ކަންތައް މިއީ. މިފަހަރު ލިބުނު ލޯކަލް ނާސް އޮފް ދަ އިޔާ އެވޯޑްވެސް. މިއީ މުޖުތަމައުއަށް ދެވޭ ހިދުމަތެއް. ނުހަނު ލޯބިން އަދާކުރާ ވަޒީފާއެއް. މިއީ އަބަދުވެސް ދެކުނު ހުވަފެނަކީ. ވަރަށް އުފާވޭ ޕޭޝަންޓުން ކުރާ މަސައްކަތް ބަލައިގަންނާތީ،" މިޒްނާ ބުންޏެވެ.\nގޭތެރެ ކިތަންމެ ބިޒީ ނަމަވެސް، ރޯދަ މަހުވެސް ނަރުހުން ބަލިމީހުންނާ ބައްދަލު ކުރާނީ އުފަލާ އެކު އެވެ. އެ މީހުންގެ މަސައްކަތުގައި ރޯދަމަހެއް އެހެން މަހެއް ވަކި ތަފާތެއް ނެތެވެ. އަބަދު އެ ތިބެނީ އެލާޓްގައި ބަލިމީހުންގެ ހިދުމަތުގަ އެވެ. މިއީވާ ހިތްވަރުގަދަ ބައެކެވެ.


SunOnline: China in hayyaru kuri professor6dhuvas fahun dhookollaifi\nޗައިނާއިން ހައްޔަރު ކުރި ޕްރޮފެސަރު ހަ ދުވަސް ފަހުން ދޫކޮށްލައިފި\nރުގިއްޔާ މުހައްމަދު މޫސާ 13 Jul 2020, 12:16\nޗައިނާއިން ހައްޔަރު ކުރި ޕްރޮފެސަރެއް ކަމަށްވާ ޝޫ ޒަންގްރަން ވަނީ އިއްޔެ ދޫކޮށްލާފަ -- ފޮޓޯ: ބީބީސީ ޗައިނީސް\nބެއިޖިން (ޖުލައި 13): ޗައިނާއިން މިދިޔަ ހޯމަ ދުވަހު ހައްޔަރު ކުރި އެގައުމުގެ ޕްރޮފެސަރެއް ކަމަށްވާ ޝޫ ޒަންގްރަން ހަ ދުވަސް ފަހުން ދޫކޮށްލައިފި ކަމަށް އޭނާގެ އެކުވެރިން ބުނެފި އެވެ.\nސައުތު ޗައިނާ މޯނިން ޕޯސްޓު ނޫހާ ވާހަކަ ދައްކަމުން ޝޫގެ އެކުވެރިޔަކު ބުނި ގޮތުގައި އިއްޔެ ހެނދުނު ޝޫ ވަނީ ގެޔަށް ގެންގޮސްފަ އެވެ. އަދި އޭނާގެ ހާލު ރަނގަޅެވެ.\nޗައިނާގެ ސަރުކާރަށް ތަކުރާރުކޮށް ފާޑު ކިޔާފައިވާ ޝޫ ހައްޔަރު ކުރި ސަބަބެއް އަދި ނޭނގެ އެވެ. ނަމަވެސް އޭނާ ހައްޔަރު ކުރި ފަހުން ޝޫގެ އަންހެނުންނަށް ގުޅި މީހަކު ވަނީ އޭނާގެ މައްޗަށް ފައިސާ ދީގެން ޖިންސީ ގުޅުން ހިންގި ކަމަށް ތުހުމަތުކޮށްފައިވާ ކަމަށް ބުނެފަ އެވެ. ނަމަވެސް ޝޫގެ އެކުވެރިން ބުނީ އެއީ ދޮގު ތުހުމަތެއް ކަމަށެވެ.\nޗައިނާގެ ޔުނިވާސިޓީއެއްގައި 20 އަހަރުވަންދެން ގާނޫނީ ދާއިރާގެ ޕްރޮފެސަރެއްގެ ގޮތުގައި މަސައްކަތް ކުރި ޝޫ ވަނީ މިދިޔަ އަހަރު އެ މަގާމުން ދުރުކޮށްފަ އެވެ. އަދި ޗައިނާގައި ރިޔާސީ ދައުރު އުވާލުމުން އެކަމަށް އޭނާ ފާޑު ކިޔުމާ ގުޅިގެން، އެކަން ތަހުގީގު ކުރަން ފެށީ އެ ދުވަސްވަރުގަ އެވެ.\nއޭގެ ފަހުން މިދިޔަ ފެބްރުއަރީ މަހު ޗައިނާގައި ކޮރޯނާވައިރަސް އެންމެ ބޮޑަށް ފެތުރެމުންދިޔަ އިރު ޝޫ އަނެއްކާވެސް ރައީސް ޝީ ޖިންޕިންގްއަށާއިި ސަރުކާރަށް ފާޑު ކިޔުމުން އޭނާ ގޭ ބަންދުގައި ބެހެއްޓި އެވެ. އަދި މިދިޔަ ހޯމަ ދުވަހު އޭނާ ހައްޔަރު ކުރީ ގޭ ބަންދުގައި ހުއްޓަ އެވެ.\nޝޫ ހައްޔަރު ކުރުމާ ގުޅިގެން އެމެރިކާގެ ސްޓޭޓް ޑިޕާޓްމެންޓުން ވަނީ ކަންބޮޑުވުން ފާޅުކޮށް، އޭނާ ދޫކޮށްލުމަށް ގޮވާލާފަ އެވެ.\nޓިކްޓޮކްގެ ރައްދު ޓްރަމްޕަށް: އެމެރިކާއާ ދުރަކަށް ނުދާނަން\nހޮންކޮންގްގެ 12 ކެންޑިޑޭޓެއް އިންތިހާބުގައި ވާދަކުރުން މަނާ\nޗައިނާއިން ރެކޯޑު އަދަދަކަށް މީހުން ޕޮޒިޓިވް ވެއްޖެ


SunOnline: Shamaalge thaureef Fire Fighterun ah\nޝަމާލްގެ ތައުރީފް ފަޔާ ފައިޓަރުންނަށް\nމުހައްމަދު އައުޒަމް 26 Sep 2019, 07:46\nމާލޭގައި ހިނގި ބިޔަ އަލިފާނުގެ ހާދިސާ: މި ހާދިސާގައި ހަތް ގެޔެއްގައި އަލިފާން ހިފި އިރު އެކެއްގެ ފުރާނަ ވެސް ވަނީ ގެއްލިފަ --- ސަން ފޮޓޯ/ އަހުމަދު އަވްޝަން އިލްޔާސް\nމިދިޔަ ހުކުރު ދުވަހު ހިނގި އަލިފާނުގެ ނުރައްކާތެރި ހާދިސާގައި އަލިފާން ނިއްވަން އުޅުނު ފަޔާ ފައިޓަރުން ދެއްކި ހިތްވަރާއި އެ މީހުންގެ މަސައްކަތަށް ޗީފް އޮފް ޑިފެންސް ފޯސް މޭޖާ ޖެނެެރަލް އަބްދުﷲ ޝަމާލު ތައުރީފު ކުރައްވައިފި އެވެ.\nއަލިފާން ނިއްވުމުގައި އެމްއެންޑީއެފްއިން ކުރިއަށް ގެންދިޔަ އޮޕަރޭޝަނާ ގުޅޭގޮތުން މައުލޫމާތު ދެއްވަމުން ޝަމާލް ވިދާޅުވީ އެ އޮޕަރޭޝަނާމެދު އެންމެ ބޮޑަށް ހިތްހަމަ ޖެހެނީ ސިފައިންގެ ފަޔާ ފައިޓަރުން އަލިފާން ނިއްވުމަށް ކުރި މަސައްކަތާ ދޭތެރޭ ކަަމަށެވެ.\n"ފަޔާފައިޓަރުން އަޅުގަނޑު އެތާ ކައިރިން ބަަލަން ހުރިއިރު ފަހުން އެ ލެޑާ ކައިރިކޮށްގެން މަސައްކަތް ކުރީ ހަތަރު ވަނަ ބުރިއާ ތިންވަނަ ބުރީގެ ތިބި މީހުން އިވެކުއޭޓްކުރަން. އެގޮތުން އެންމެ ފުރަތަމައިނުންވެސް މަސައްކަތް ކުރެވުނު. މިދެންނެވި ދެ މައިން ސަލާމަތްކުރުމަށްޓަކައި ވިސްނުނީ ހަރުގަނޑު ކައިރިކޮށްގެންނޭ ނެރެވޭނީ. އެހެންނަމަވެސް ހަރުގަނޑު ކައިރިކޮށްގެންވެސް ލަސްވާތީއާއެކު އަޅުގަނޑަށް ފެނުނީ މަޑުނުކޮށް އަޅުގަނޑުމެންގެ ފަޔާފައިޓަރުން ބިލްޑިންގްއަސް ވަދެގެން ދިޔަތަން،" ޝަމާލް ވިދާޅުވި އެވެ.\nއަލިފާނުގެ ތެރެއަށް އެގޮތަށް ވަތް ކޮންމެ ޓީމެއްވެސް 18 ވަރަަކަށް ފަހަރު އިމާރާތުގެ ތެރެއަށް ވަތް ކަމަށް ޝަމާލް ވިދާޅުވި އެވެ. އެގޮތުން އެ އިމާރާތުގެ ތެރެއަށް ކުޑަކުއްޖަކު ސަލާމަތްކުރުމަށް ވަތް ފަޔާ ފައިޓަރުވެސް ކުއްޖާ ނަގައިގެން ބޭރަށް ނުކުތުމާއެކު ވަގުތުން އަނބުރައިގަތްކަމަށްވެސް އޭނާ ވިދާޅުވި އެވެ.\n"ދެމައިން ނެރެންވެގެންވެސް ތިން ވަނަ ފްލޯގައި އަލިފާންގަނޑު ބޯކޮށް ސިޓިން ރޫމް ކުޑަދޮރާ ދިމާލުން ނުކުމެ އޮއްވާ ވެދެގެން ގޮސް އެމީހުން ސަލާމަތްކުރީވެސް. އެމީހުން ގައިގައި މާސްކާ އެއްޗެތި އަޅައިގެން ނެރުނީ،" ޝަމާލް ވިދާޅުވި އެވެ.\nޝަމާލް ވިދާޅުވީ މީހުން ސަލާމަތްކުރުމަށް އެތެރެއަށް ވެދެގެން އުޅުނުއިރު އޭސީތަކާއި އަދި ދޮރުތަކުގައި އަލިފާން ރޯވެގެން ވެއްޓެމުން ދިޔަ ކަަމަށެވެ.\nޝަމާލް ވަނީ އެ އަލިފާންގަނޑު ކޮންޓްރޯލް ކުރުމަށް އާންމުން ވެދިން އެހީއަށް ވެސް ޝުކުރު އަދާކުރައްވައިފަ އެވެ. އަދި މާލޭގައި އިމާރާތްތައް ކުރުމާއި އެހެން ވެސް ކަންކަން ކުރުމުގައި ސަލާމަތީ ގޮތުން ފުރިހަމަ ކުރަން ޖެހޭ މިންގަނޑުތަކަށް ތަބައާވުމަށް އެންމެހާ ފަރާތްތަކަށް ޗީފް އޮފް ޑިފެންސްފޯސް ގޮވާލެއްވި އެވެ.\nހުކުރު ދުވަހު ހިނގި އަލިފާނުގެ ހާދިސާގައި އެކަކު ވަނީ ފިހުމުގެ ސަބަބުން ނިޔާވެސްވެފަ އެވެ.


Bml ijuthimaaee zinmaage 100 project hingaifi\nބީއެމްއެލްއިން އިޖުތިމާއީ ޒިންމާގެ ދަށުން ހަދާފައިވާ ލައިބްރަރީއެއްގައި ކުދިން ފޮތް ކިޔަނީ- ފޮޓޯ: ބީއެމްއެލް\nގައުމީ ބޭންކް، ބޭންކް އޮފް މޯލްޑިވްސް އިން މި އަހަރުގެ މިހާތަނަށް އިޖުތިމާއީ ޒިންމާގެ 100 މަޝްރޫއެއް ހިންގިފައިވާ ކަމަށް ބުނެފި އެވެ.\nހޮޓެލް ޖެންގައި މީޑިއާތަކާއެކު ބޭއްވި ބައްދަލުވުމުގައި ވާހަކަ ދައްކަވަމުން، ސީއީއޯ އަދި މެނޭޖިން ޑިރެކްޓަރު ޓިމޮތީ ސޯޔާ ވިދާޅުވި ގޮތުގައި ބޭންކުގެ އަމާޒަކީ ބޭންކަށް ލިބޭ ފައިދާ އަނބުރައި ރައްޔިތުންނާ ހަމައަށް ގެނެސްދިނުން ކަމަށާ، މިގޮތުން މި އަހަރުތެރޭ 100 އަށްވުރެ ގިނަ ސީއެސްއާރު ޕްރޮޖެކްޓަށް އެހީތެރިކަން ފޯރުކޮށްދެވިފައިވާނެ ކަމަށް އޭނާ ވިދާޅުވި އެވެ.\n"ބޭންކް އޮފް މޯލްޑިވްސް ގެ މާލީ ހާލަތު އޮތީ ރަނގަޅު މިސްރާބެއްގައި ކަމަށާއި މިހާރު އެންމެ އިސްކަމެއްދެނީ މުޅި ރާއްޖެއަށް ބޭންކިންގެ ޚިދުމަތް ފޯރުކޮށްދިނުމާއި ކަސްޓަމާ ސާވިސް ރަނގަޅުކޮށް ވިޔަފާރިތަކަށްދޭ އެހީތެރިކަން އިތުރުކުރުމަށް،" ސޯޔާ ވިދާޅުވި އެވެ.\nސީއީއޯ ޓިމް އިތުރަށް ވިދާޅުވި ގޮތުގައި ވިޔަފާރީގެ މުހިއްމު ގިނަ ދާއިރާތަކުން ބޭންކުގެ އަމާޒުހުރީ ރަނގަޅު މިސްރާބުގައި ކަމަށެވެ. އެގޮތުން އާ ޓެކްނޮލޮޖީ ބޭނުންކޮށްގެން ބޭންކުގެ ހިދުމަތްތައް ޒަމާނީ ކުރުމާއި ކަސްޓަމާ ސަވިސަސް ރަނގަޅުކުރުމަށް މުހިއްމު ފިޔަވަޅު ތަކެއް އަޅަމުންދާ ކަމަށެވެ.\nބީއެމްއެލްއިން ވަނީ މި އަހަރު ސީއެސްއާރު މަޝްރޫއުތަކަށް އެތަށް މިލިއަން ރުފިޔާ ހޭދަކޮށްފަ އެވެ. މިގޮތުން އެ ކުންފުނިން ކޮންމެ ކުއާޓަރެއްގައި ވެސް ސީއެސްއާރުގެ 15 މަޝްރޫއެއް ކުރިއަށް ގެންދިޔައެވެ. މި މަސައްކަތްތަކުގެ ދަށުން ރަށްރަށުގައި އާއްމު ރައްޔިތުންނަށް ނުކުރެވި ހުރި ގިނަ މުހިންމު މަސައްކަތްތަކެއް ކުރުމަށް ބޭންކުން ވަނީ އެހީވެދީފަ އެވެ.


މަޤާމުގެ ނަންބަރު: J-310674\nމަޤާމަށް އެދެންވީ ގޮތާއި ސުންގަޑި: މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 26 އޮގަސްޓް 2019 ވާ ހޯމަ ދުވަހުގެ 13:00 ގެ ކުރިން، މި ހޮސްޕިޓަލުގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް ކުރައްވާނީ vmh.hr@igmh.gov.mv އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމުއްދަތު: މި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 01 ސެޕްޓެމްބަރ 2019 އާއި 12 ސެޕްޓެމްބަރ 2019 އާއި ދެމެދު މި ހޮސްޕިޓަލުގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3391019 އަށެވެ. އީ-މެއިލް ކުރާނީ vmh.hr@igmh.gov.mv އަށެވެ.\n09 ޛުލްހިއްޖާ 1440\nޕަބްލިޝްކުރި ތާރީޚު: 15 އޮގަސްޓް 2019\n- Vazeefa ah edhey form


MNDF Ge Gaumee Lava CD Ge 19 Vana Albam Nerefi - Vaguthu\nމޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް)ގެ ގައުމީ ލަވަ ސީޑީގެ 19 ވަނަ އަލްބަމު ނެރެފިއެވެ.\nއެމްއެންޑީއެފް އިން މި ލަވަ އަލްބަމް ނެރެފައި ވަނީ މިއަދު ފާހަގަކުރާ ގައުމީ ދުވަހާ ގުޅުވައިގެންނެވެ. އެމްއެންޑީއެފް އިން ނެރުނު ލަވަ އަލްބަމްގެ ނަމަކީ "ތެދުވެރިކަން - ގައުމިއްޔަތުގެ އަސްލު" އެވެ.\nއެމްއެންޑީއެފް އިން ހާމަކޮށްފައިވާ ގޮތުގައި ރާއްޖޭގައި ފުންނާބު އުސްކޮށް ހަރަކާތްތެރިވަމުން އަންނަ ލަވަކިއުންތެރިން ހިމަނައިގެން ހަދާފައިވާ މި އަލްބަމުގައި ޖުމްލަ އަށް ލަވައެއް ހިމެނެއެވެ.\nމި ލަވަތަކުގެ ޅެން ހަދާފައި ވަނީ އަމީނާ މުފީދު، ޕްރައިވެޓް މުޙައްމަދު މާހިދު (މާޓު)، އަލީ ޖައިޝާން އާމިރު، ކޮމާންޑް ސާޖަންޓް މޭޖަ އަބްދުﷲ ސައީދު، ޖައުފަރު އަބްދުލް ރަޙްމާނު، އަދި މުހައްމަދު އަބުދުލް ޣަނީ ކަމަށް އެމްއެންޑީއެފް އިން ވަނީ ވިދާޅުވެފައެވެ.\nމިއަހަރުގެ އަލްބަމުގައި ވެސް އެމްއެންޑީއެފް އިން ވަނީ ގައުމީ ވަންތަކަން ދައްކުވައިދޭ، ލެޔާ ކުޅެލާ ފަދަ ލަވަތަކެއް އަދި ޅެންތަކެއް ހިމަނާފައެވެ.\nމި އަލްބަމުގައި ހިމެނޭ ލަވަކިއުންތެރިންތަކުގެ ތެރޭގައި އިސްމާއީލް އައްފާނު، މުހައްމަދު ޝިއުޒު، މުޙައްމަދު މާހިދު (މާޓު)، ފަސްޓް ލެފްޓިނަންޓް ހުސައިން އަލީ، ވޮރަންޓް އޮފިސަރު 1 އަބްދުﷲ އިލްހާމް އިބްރާހީމް (އިއްލެ)، ޕްރައިވެޓް އައިމިނަތު އަނާނާ، އައިޝަތު ޖައިޝާ ވަހީދު، މުސާ ތޯރިގް، ޚަދީޖާ މުހައްމަދު (ރިޒޫ)، މުޙައްމަދު ސުހެއިލް، އަހްމަދު ޖައިލަމް (ބޭ)، ޑރ. ފާތިމަތު ޝިފްނާ (ޝިފޫ )، ޕ. މޫސާ ކަލީމް، އަދި ޝަލަބީ އިބުރާހިމް، މަރިޔަމް އަޝްފާ، މުޙައްމަދު އަބުދުލް ޣަނީ، ސައިނާ، ސަމާ، ޖައިޝާ، ހުސައިން ހަމްދޫން، ރާފިޔަތު ރަމީޒާ، އިބްރާހީމް ވަޙީދު (ބޮޑުބެ)، އިބްރާހީމް މަމްދޫހު (މަންޑޭ)، ޙަސަން ތޮލާގް، ނާޝިދާ އަހްމަދުގެ އިތުރުން މަރިޔަމް އުނޫޝާ ހިމެނެއެވެ.\nއެމްއެންޑީއެފް އިން މިފަހަރު ނެރުނު އަލްބަމުގައި ބައެއް ވީޑިއޯ ލަވަތައް ވެސް ވަނީ ހިމަނައިފައެވެ. މިހާރު އެމްއެންޑީއެފްގެ ޔޫޓިއުބް ޗެނަލަށް އެ ލަވަތައް ވަނީ އަޕްލޯޑްކޮށްފައެވެ.\nސިފައިންނަށް ލިބުނު އެންމެ ބޮޑު ކާމިޔާބީއަކި ސިޔާސީ ނުފޫޒުން އެއްކިބާކުރެވުން: މާރިޔާ\nސިފައިންގެ ހިދުމަތް ރަން ރިއްސާއި ޖަވާހިރުން އަގު ނުކުރެވޭނެ: ރައީސް\nއޮކްޓޯބަރ 18, 2020 13:16\nފިނދަނަތަކަށް ވާނެކަންކަން ތިކުރަނީ! ދެންކުރެވޭނެ ކަމަކީ ހުކުރު މާމިސްކިތެއްވަރު ބަތްތައްޓެއް އެޔާވާނެ ރިހައާއެކު ކެއުން! އިސްކޮޅުވަރު ދޮންކެޔޮގަނޑަކާ އެޔާވާނެ އަވެލި މޮޑެގެން ކައިގެން ހަތަރުދަމު ނިދުން!\nއޮކްޓޯބަރ 18, 2020 22:47\nގައުމީ ވަންތަ ކަމުންގޮސް ހީވާކަހަލަ މެޓަލިކާގެ އަލްބަމެއްގަ އުޅޭހެން.


SunOnline: Inthihaabu avas kuraa bill ge furathama kiyun ivvaifi, Bahus mimahu 17 gai\nއިންތިހާބު އަވަސް ކުރާ ބިލުގެ ފުރަތަމަ ކިޔުން އިއްވައިފި، ބަހުސް މިމަހު 17ގައި\nމުހައްމަދު މުޒައްޔިން ނާޒިމް 13 Jan 2021, 21:16\nމިރޭ ބޭއްވި މަޖިލީހުގެ ޖަލްސާގެ ތެރެއިން: އިންތިހާބު އަވަސް ކުރާ ބިލުގެ ފުރަތަމަ ކިޔުން ވަނީ އިއްވާފައި -- ފޮޓޯ/ މަޖިލިސް\nލޯކަލް ކައުންސިލް އިންތިހާބު އަވަސް ކުރުމަށް ގާނޫނަށް އިސްލާހު ގެނައުމުގެ ބިލުގެ ފުރަތަމަ ކިޔުން އިއްވުމަށްފަހު މިރޭ ބޭއްވި މަޖިލީހުގެ ޖަލްސާ ނިންމާލައިފި އެވެ.\nމަޖިލީހުގެ ދައުރުން ބޭއްވި މިރޭގެ ޖަލްސާގައި އޮތީ އެ ބިލުގެ ފުރަތަމަ ކިޔުން އިއްވުމެވެ. ބިލު މަޖިލީހަށް ހުށަހެޅުއްވީ، ސަރުކާރުގެ ފަރާތުން އެ ބިލު މަޖިލީހަށް ހުށަހެޅުއްވީ ހުޅުމާލެ ދާއިރާގެ މެމްބަރު އަލީ ނިޔާޒެވެ.\nޖަލްސާގެ ރިޔާސަތުގައި އިންނެވި މަޖިލީހުގެ ނައިބު ރައީސް އިވާ އަބްދުﷲ ވިދާޅުވީ، މިރޭ ބިލުގެ ފުރަތަމަ ކިޔުން އިއްވުމާއެކު އެ ބިލުގެ އިބްތިދާއީ ބަހުސް ބޭއްވުމަށް އޮންނާނީ މިމަހު 17 ވަނަ ދުވަހު ކަމަށެވެ.\n"އަޅުގަނޑު ގަސްތު ކުރަނީ 17 ޖެނުއަރީގައި ވާހަކަ ދައްކަވަން އެދިވަޑައިގަންނަވާ ހުރިހާ މެމްބަރުން ވާހަކަ ދައްކަވަންދެން ޖަލްސާ ކުރިއަށް ގެންދަވަން،" އީވާ ވިދާޅުވި އެވެ.\nއެހެން ކަމުން އިބްތިދާއީ ބަހުސް އެއް ދުވަސް ތެރޭ ނިންމާލެވޭނެއެވެ. އިބްތިދާއި ބަހުސަށްފަހު، ދެން ބިލު ދާނީ ކޮމިޓީ މަރުހަލާއަށެވެ. ކޮމިޓީ މަރުހަލާގައި ބިލު ދިރާސާކޮށް ގެންނަން ޖެހޭ ބަދަލުތަކާއެކު ދެން ފޮނުވާނީ މަޖިލީހުގެ ތަޅުމަށެވެ. ކޮމިޓީ މަރުހަލާއަށްފަހު ތިން ދުވަސް ދޭން ޖެހެއެވެ. އެއަށްފަހު މެމްބަރުންގެ އިސްލާހުތަކާއެކު ބިލު ވޯޓަށް އަހާނެއެވެ.\nމިއަދުގެ މަޖިލިސް ޖަލްސާގައި އިދިކޮޅު ބައެއް މެމްބަރުން އަޑުގަދަ ކުރާ އަޑުވެސް އިވުނެވެ. އެހެން ނަމަވެސް އެއްވެސް މެމްބަރެއްގެ ނަން ނުއިއްވައެވެ.\nއިންތިހާބު ވީހާވެސް އަވަހަކަށް ބޭއްވުމަށްޓަކައި ބިލު ފަރުމާކޮށްފައިވަނީ އިންތިހާބާ ގުޅިގެން ކުރަން ޖެހޭ ބައެއް ކަންކަމުގެ މުއްދަތު ކުރުކޮށެވެ. އެގޮތުން ވޯޓާސް ލިސްޓަށް ޝަކުވާ ހުށަހެޅުމާއި ކޯޓަށް މައްސަލަތައް ވެއްދުމުގެ މުއްދަތުތައް ވަނީ ކުރުކޮށްފައެވެ.\nމިހާރު އިންތިހާބު ބޭއްވުމަށް އިލެކްޝަންސް ކޮމިޝަނުން މަސައްކަތް ކުރަމުން އަންނަނީ އެޕްރީލް ހަތަރެއްގައެވެ.


Theluge agu minus ve ganna meehunah faisaa dhey hisaabah\nތެލުގެ އަގު މައިނަސްވެ ގަންނަ މީހުނަށް ފައިސާ ދޭ ހިސާބަށް\nއެމެރިކާގައި ތެޔޮ ފީފާއެއްގެ އަގު ވަނީ މައިނަސް 37.63 އެމެރިކާ ޑޮލަރަށް ވެއްޓިފައި -- ފޮޓޯ: ރޮއިޓާސް\nކޮވިޑް-19 އާ ގުޅިގެން އެމެރިކާގައި ތެލުގެ އަގު ފުރަތަމަ ފަހަރަށް މައިނަސްވެ، ތެޔޮ އުފައްދާ ކުންފުނިތަކުން ގަންނަ ފަރާތްތަކަށް ފައިސާ ދޭންޖެހޭ ހިސާބަށް ޑިމާންޑް ދަށްވެއްޖެ އެވެ.\nއެއާއެކު ތެޔޮ ރައްކާ ކުރެވޭނެ ގޮތެއްނެތި، ތެޔޮ އުފައްދާ ކުންފުނިތަކުން ގަންނަ ފަރާތްތަކަށް ފައިސާދީގެން ސްޓޮކް ދަށްކުރަން ވަނީ މަޖުބޫރުވެފަ އެވެ.\nއެގޮތުން، މެއި މަހުގެ ތެރޭގައި ގިނަ ކުންފުނިތަކަށް އިތުރަށް ރައްކާ ކުރެވޭނެ ގޮތެއް ނޯންނާނެ ކަމަށް ވަނީ ބުނެފަ އެވެ. އެގޮތުން، އިތުރު ވެފައިވާ ސަޕްލައި، ޓޭންކަރުތައް ކުއްޔަށް ހިފައިގެން ރައްކާ ކުރަންޖެހުމުގެ ސަބަބުން، އެމެރިކާގައި ތެޔޮ ފީފާއެއްގެ އަގު ވަނީ ނެގެޓިވްވެފަ އެވެ.\nތެލުގެ ވިޔަފާރި އާއްމު އުސޫލުގެ ދަށުން ކުރަނީ މުސްތަގުބަލުގައި ތެލުގެ އަގު ހުންނާނެ އަންދާޒާއެއްގެ މައްޗަށެވެ. އެގޮތުން، މެއި މަހުގެ ކޮންޓްރެކްޓުތައް މިއަދުގެ ވަގުތެއްގައި ހަމަވާނެ އެވެ. އެހެންކަމުން، ގިނަ ކުންފުނިތަކުން ބޭނުންވީ، މިހާރު ހުރި ސްޓޮކް އަވަހަށް ހުސްކުރުމަށެވެ.\nއެގޮތުން، ޖޫން މަހު ތެލުގެ އަގު ވެއްޓިފައިވީ ނަމަވެސް، ފީފާއެއްގެ އަގު އަދި ހުރީ 20 އެމެރިކާ ޑޮލަރުގަ އެވެ. ނަމަވެސް، އެ ހިސާބަށްވެސް ދުނިޔޭގެ ގިނަ ހިސާބުތަކެއްގައި އަޅާފައިވާ ލޮކްޑައުން ދެމިއޮވެއްޖެނަމަ، ޖޫން މަހުގެ އަގުވެސް އިތުރަށް ވެއްޓިގެންދާނެކަމަށް ތަޖުރިބާކާރުން ވަނީ އިންޒާރުދީފަ އެވެ.\nކޮވިޑް-19 އާ ގުޅިގެން ތެލަށް އޮންނަ ޑިމާންޑު ދައްވެ، އަގުތައް އިންތިހާއަށް ދަށަށް ދިއުން ހައްލު ކުރުމަށް، ތެޔޮ އުފައްދާ މިންވަރު ކުޑަ ކުރުން އޯޕެކްގެ ގައުމުތަކުގެ މެދުގައި މިދިޔަ މަހު ވަނީ ތާރީހީ އެއްބަސްވުމަކަށް އައިސްފަ އެވެ.\nނަމަވެސް، އަދިވެސް ދުނިޔޭގައި މިވަގުތަށް ތެލުގެ ޑިމާންޑަށް ވުރެ، ސަޕްލައި އަދިވެސް އިތުރުކަމަށް ވަނީ ބުނެފަ އެވެ. އެމެރިކާގައި އެކްސެސް ސަޕްލައިގެ މައްސަލަ ހައްލުކުރަން، އެމެރިކާ ގައުމީ ތެލުގެ ރިޒާވުން ތެޔޮ ގަންނަ މިންވަރު އިތުރުކުރައްވާނެކަމަށް ރައީސް ޑޮނަލްޑް ޓްރަމްޕް ވަނީ ދާދި ފަހުން ވިދާޅުވެފަ އެވެ.\nނަމަވެސް، ސަޕްލައި އިންތިހާއަށް އިތުރުވެ، ތެޔޮ ބޭނުންކުރާ މިންވަރު ދަށްވެފައިވާތީ، ތެޔޮ ރައްކާކުރެވޭނެ ކެޕޭސިޓީއެއް ނުހުންނާނެކަމަށްވެސް މާހިރުން ވަނީ ލަފާކޮށްފަ އެވެ.\nއެމެރިކާ ތެލުގެ އަގު ކޮވިޑް-19


Gohraalhuge dhevana trailer habaeys!\n"ގޮށްރާޅު"ގެ ދެވަނަ ޓްރެއިލާ ހަބޭސް!\nދިވެހި ސިނަމާގެ އެންމެ ނުފޫޒުގަދަ ޕްރޮޑަކްޝަން ހައުސް، ޑާކްރެއިން އެންޓަޓެއިންމަންޓްސް އިން ގެނެސްދޭ ފިލްމު "ގޮށްރާޅު"ގެ ފިލްމު ޕްރިމިއާ ކުރަން ދެހަފްތާ އަށް ވެފައި ވަނިކޮށް ދެވަނަ ޓްރެއިލާ އެއް ބެލުންތެރިންނަށް ދައްކާލައިފި އެވެ. މި ޓްރެއިލާ އާއެކު މިފަހަރު ސިނަމާއަށް ނުގޮސް ނުވާނެ ވަރު ކޮށްލައިފި އެވެ.\nގޮށްރާޅުގެ ދެވަނަ ޓްރެއިލާ\nފެބްރުއަރީ ހަތަރެއްގައި އަޅުވަން ހަމަޖެހިފައިވާ މި ފިލްމުގެ ޓްރެއިލާ އެއް މިއަދު ބެލުންތެރިންނަށް ދައްކާލައިފި އެވެ. އެއް މިނެޓާއި ވިހި ސިކުންތުގެ ކުރު ޓްރެއިލާ އެއް މިއަދު ދޫކޮށްލިއިރު މޫނުގައި ސުވާލުމާކެއް ޖަހައިގެން އިންދާ ޓްރެއިލާ ނިމިއްޖެ އެވެ. ޓްރެއިލާ ނިމި، ޕްރޮޑަކްޝަން ޓީމުގެ ނަން އެރުމުންވެސް ބޭނުންވީ ދެންވާނީ ކިހިނެއްތޯ ބަލާލުމަށެވެ. ޓްރެއިލާވެސް މާ ބޮޑަށް ކުރު ވީ އެވެ. ޑާކްރެއިން ޓީމުން މި ބުނަނީ މި ސުވާލު މާކު ފިލުވާލުމަށް ފިލްލު ބަލަން ސިނަމާއަށް ދާށޭ ދޯ އެވެ؟\nޓްރެއިލާ ފަށަނީ ފިލްމުގައި މުހިއްމު ރޯލަކުން ފެންނާނެ އައިޝަތު ތަސްނީމާ (ޒައިނާ) މާލޭ އިމާރާތެއް މަތީ ހުރެ އަމިއްލަ އަށް ފުއްމާލާ ތަނުންނެވެ. "ސޫސައިޑް" އަކުން ޓްރެއިލާ ފެށީ ކީއްވެ ކަމެއް ނޭނގި ހުއްޓާ ދެން ފެންނަނީ އަނިޔާވެރި ކަމާއި މާރާމާރީގެ މަންޒަރު ތަކެކެވެ. ޑްރަގްސް އާއި ޕާޓީ ކުރުމުގައި މަސްތުވެ އުޅޭ ޒުވާނުންތަކަކުން ގޮސް ޓްރެއިލާ ނިންމާލަނީ މޯލްޑިވިއަން އައިޑަލް އަށް ލަވަކިޔަން އެރި ޒަކިއްޓޭ ޖުމައްޔިލްގެ ބޮލުގައި ރަހުމުކުޑަ ގޮތަކަށް ޖަހާ ވައްޓާލާ މަންޒަރުންނެވެ. މި ކުރު ޓްރެއިލާ ނިންމާލާ އިރު މިއީ ރާއްޖޭގެ ސިނަމާގައި އާއްމުކޮށް ނެރޭ ފިލްމުތަކާ ގާތް ކުރާ ވަރުގެ ފިލްމެއްވެސް ނޫންކަން ޑާކްރެއިން އިން ޔަގީންކޮށްދެ އެވެ.


Jangiyaa Therein Gina Adhadheh Ge Faisaa Aai Eku Majilis Member Aku Hayyaru Koffi - Vaguthu\nޖަންގިޔާ ތެރެއިން ގިނަ އަދަދެއްގެ ފައިސާއާއި އެކު މަޖިލިސް މެމްބަރަކު ހައްޔަރުކޮށްފި\nޖަންގިޔާ ތެރެއިން ގިނަ ޢަދަދެއްގެ ލާރިއާއި އެކު ބްރެޒިލްގެ މަޖިލިސް މެމްބަރަކު ހައްޔަރުކޮށްފި އެވެ. ބްރެޒިލްގެ ކަމާބެހޭ އިދާރާތަކާއި ހަވާލާދީ ބޭރުގެ ނޫސްތަކުން ރިޕޯޓުކޮށްފައިވާގޮތުން މަޖިލިސް މެމްބަރު ހައްޔަރުކުރީ ކޮވިޑާއި ގުޅިގެން ލިބުނު ފަންޑުތައް ނަހަމަ ގޮތުގައި ބޭނުންކުރާތީ ފުލުހުން ހިންގި ހާއްސަ އޮޕަރޭޝަނެއްގައި ކަމަށެވެ.\nބްރެޒިލްގެ ރޮރައިމާ ސްޓޭޓް ތަމްސީލުކުރައްވާ މެމްބަރު ޗިކޯ ރޮޑްރިގުއެސް ހައްޔަރުކޮށްފައި ވަނީ އޭނާގެ ގޭގައި ހުއްޓައެވެ. އޭނާ ވަނީ އޭނާގެ މައްޗަށް ކޮށްފައިވާ ތުހުމަތުތައް އިންކާރު ކޮށްފައެވެ.\nއެޤައުމުގެ ސުޕްރީމް ކޯޓުން ނެރުނު އަމުރާއި އެއްގޮތަށް މަޖިލިސް މެމްބަރު ދިރިއުޅޭ ގެ ފުލުހުން ބަލާފާސްކޮށް ވީޑިއޯވެސް ކޮށްފައި ވެއެވެ. އަދި އެ މެމްބަރު ޖަންގިޔާ ތެރެއަށް ލާރި ލާތަންވެސް ފެނިފައިވާކަމަށް މީޑިޔާއިން ބުނެއެވެ.\nބްރެޒިލްގެ ފުލުހުންނާއި ހަވާލާދީ މީޑިޔާއިން ބުނެފައި ވަނީ މަޖިލިސް މެމްބަރުގެ ގެއިންނާއި ޖަންގިޔާތެރެއިން 5،800 ޑޮލަރު ހޯދާފައިވާ ކަމަށެވެ. ބުރާސްފަތި ދުވަހު ކޯޓުން ވަނީ 90 ދުވަހަށް އޭނާ ސަސްޕެންޑު ކޮށްފަ އެވެ.\nA Brazilian senator was allegedly caught with huge amounts of cash hidden in his underwear duringaFederal Police raid on Wednesday,acourt order says — part ofawider ongoing probe into the possible misuse of funds for the Covid-19 pandemic response https://t.co/duBFdvSwOp\nމީޑިޔާއަށް ދިން އިންޓަވިއުއެއްގައި ރޮޑްރިގުއެސް ބުނީ އޭނާގެ މައްޗަށް ކުރާ ތުހުމަތަކީ އޭނާގެ އަގުވައްޓާލަން ބަޔަކު ކުރާ ކަމެއް ކަމަށެވެ. ރޮޑްރިގުއެސް ބުނީ އޭނާ މައްޗަށް ކުރެވޭ ތުހުމަތުތަކަކީ ދޮގު ތުހުމަތުތަކެއް ކަން އޭނާ ޔަގީންކޮށްދޭނެ ކަމަށެވެ.\nކޮވިޑުގެ އަސަރު ކުރި ދުނިޔޭގެ ބޮޑެތި ޤައުމުތަކުގެ ތެރޭގައި ބްރެޒިލްވެސް ހިމެނޭއިރު އެޤައުމުން މިހާތަނަށް5މިލިއަނަށްވުރެ ގިނަ މީހުން ވަނީ ފައްސި ވެފައެވެ. އަދި އެއްލައްކަ ފަންސާސްހާހަށްވުރެ ގިނަ މީހުން ވަނީ ބަލި ޖެހިގެން މަރުވެފަ އެވެ.\nހޫނު ތެޔޮ ތާހެއްގެ ތެރެއަށް އަތްލުމުން ވެސް މި އަންހެންމީހާއަށް ތަދު އިހުސާސެއްނުވޭ\nކަރަން ޖޯހަރުގެ ޕާޓީގައި ޑްރަގް ބޭނުންކޮށްފައިނުވާކަމަށް ފޮރެންސިކްއިން ބުނެފި\nތުންފަތުގައި ހީނާ ޖެއްސި ބްލޮގާއަށް މީހުންގެ ފާޑުކިޔުންތައް އަމާޒުވެއްޖެ\nއޮކްޓޯބަރ 17, 2020 17:02\nއަދި ރާއްޖެ މިހިސާބަކަށް ނުދޭ ދޯ....\nއޮކްޓޯބަރ 17, 2020 23:08\nއަނެއްކާ ޑިފެންސް މިނިސްޓަރ ގެކޮޅުން ފިސްތޯލަ ނެގުން ކަހަލަ ކަމެއްބާ..\nއޮކްޓޯބަރ 18, 2020 05:49\nއޮކްޓޯބަރ 18, 2020 08:36


Overdraw 2.5 billion rufiyaa ah kuda koh, muddhathu ithurukuran committee in faaskoffi | Mihaaru\nވިޔަފާރި / މަޖިލީހުގެ މާލިއްޔަތު ކޮމިޓީ\nއޯވަޑްރޯގެ އަދަދު 2.5 ބިލިއަން ރުފިޔާ އަށް ކުޑަކޮށް، މުއްދަތު އިތުރުކުރަން ކޮމެޓީން ފާސްކޮށްފި\n17 ނޮވެމްބަރ 2021 - 20:47\nމަރުކަޒީ ބޭންކް، އެމްއެމްއޭ އިން ފައިސާ އިތުރަށް ޗާޕުކުރަން ނުވަތަ ޕަބްލިކް އެކައުންޓުން އޯވަ ޑްރޯ ކުރުމުގެ ހުއްދައިގެ މުއްދަތު އެއް އަހަރަށް އިތުރުކޮށް، އޯވަޑްރޯގެ ލިމިޓް 2.5 ބިލިއަން ރުފިޔާ އަށް ކުޑަކުރަން މާލިއްޔަތު ކޮމިޓީން ފާސްކޮށްފި އެވެ.\nމަޖިލީހުގެ މާލިއްޔަތު ކޮމިޓީގައި މިއަދު ބޭއްވި ބައްދަލުވުމުގައި މިކަން ފާސްކޮށްފައި ވަނީ ކޮމިޓީގައި ބައިވެރިވި މެންބަރުންގެ އިއްތިފާގުންނެވެ. އޯވަޑްރޯގެ މުއްދަތު އިތުރުކުރަން ފިނޭންސް މިނިސްޓްރީން މަޖިލީހަށް ފޮނުވީ 3.5 ބިލިއަން ރުފިޔާގެ ލިމިޓެއް ކަނޑަައަޅައިފަ އެވެ. އެހެން ނަމަވެސް ހަނިމާދޫ ދާއިރާގެ މެންބަރު އަބްދުލް ގަފޫރު މޫސާ ވަނީ އޯޑީގެ ލިމިޓް 2.5 ބިލިއަން ރުފިޔާ އަށް ކުޑަކުރަން ހުށަހަޅުއްވައިފަ އެވެ. އެއަށް ތާއީދުކުރެއްވީ ކުޅުދުއްފުށި އުތުރު ދާއިރާގެ މެންބަރު ޔާސިރު އަބްދުލް ލަތީފެވެ. އެ އަދަދު އޯވަޑްރޯ ކުރަނީ 0.1 ޕަސެންޓުގެ އިންޓްރެސްޓް ރޭޓެއްގަ އެވެ.\nއޯވަޑްރޯ ކުރުމާ ގުޅޭ ގޮތުން މިއަދު ގަވަރުނަރު ވިދާޅުވީ، މި ވަގުތު އޯޑީ ފެސިލިޓީގެ އިންޓްރެސްޓް ރޭޓު 0.1 ޕަސެންޓްގައި އިނުމަކީ އިންޓްރެސްޓް ރޭޓެއް ނުނެގުން ކަހަލަ ކަމެއް ކަމަށާއި މިހާރަށް ވުރެ ބޮޑަށް މާލީ ކަންކަން ޒިންމާދާރުކުރަން އެއަށް ވުރެ ބޮޑު އިންޓްރެސްޓް ރޭޓެއް ކަނޑައަޅަން ޖެހޭ ކަަމަށެވެ.\nގަވަރުނަރު ވިދާޅުވީ، އިންޓްރެސްޓް ރޭޓެއް ކަނޑައަޅަން ނިންމީ ހަރަދުތައް ހަމަޖެއްސުމުގައި ދައުލަތް ޒިންމާދާރުކުރުމަށް ކަމަށެވެ. އެމްއެމްއޭ އިން ވަނީ އިންޓަރެސްޓަކާ ނުލައި 4.4 ބިލިއަން ރުފިޔާ، އޯޑީ ފެސިލިޓީއެއްގެ ގޮތުގައި މިދިޔަ އަހަރު ހުއްދަ ދިން ފަހުން، އެ ހުއްދައިގެ މުއްދަތު މިދިޔަ އޭޕްރީލް މަހު އިތުރުކޮށްދީފަ އެވެ. އޭރު އެމްއެމްއޭ އިން ވަނީ އިތުރަށް އޯވަޑްރޯގެ މުއްދަތު އިތުރު ނުކުރަން ލަފާދީފަ އެވެ.\nއެމްއެމްއޭ އިން މިހެން ބުނި ނަމަވެސް ފިނޭންސް މިނިސްޓްރީން ބުނަނީ އޯވަޑްރޯ ނުކޮށްފި ނަމަ، އަންނަ އަހަރުގެ ބަޖެޓު ކުޑަކޮށް މަޝްރޫއުތައް މަދުކޮށް، ސިވިލް ސާވިސްގެ މުވައްޒަފުން ވެސް މަދުކުރާ ހާލަތަށް ހިނގައިދާނެ ކަމަށެވެ.\nފިނޭންސް މިނިސްޓްރީ ދައުލަތުގެ ބަޖެޓް މަޖިލީހުގެ މާލިއްޔަތު ކޮމިޓީ ގަވަރުނަރު އަލީ ހާޝިމް\nއެމްއެމްއޭ ގާނޫނުގެ 1-6 : ބޯޑުގެ މަސައްކަތްތަކާއި ބާރުތައް- ބޯޑުގެ މަސައްކަތްތަކާއި ބާރުތައް ތިރީގައި އެވަނީއެވެ. )1 )މަނިޓަރީ ސިޔާސަތުތައް އެކަށައަޅައި ފާސްކުރުން؛ މަނިޓަރީ މަޤްޞަދުތަކާއި، މައިގަނޑު އިންޓްރެސްޓް ރޭޓްތަކާއި، ދިވެހިރާއްޖޭގައި ފައިސާ ލިބެންހުންނާނެ ގޮތް ހެދުމާއި، އެކަންކަމާ ގުޅޭގޮތުން އެއިރަކަށް އެކަށީގެންވާ ނިންމުންތައް ކަނޑައެޅުން މުތުލަގުކޮށް ގާނޫނުގަ އޮތް ބާރެއް، މަޖިލީހަށް އަމިއްލައަށް ނަގާފަ މިއޮތީ މާލިއްޔާ ލޫޓުވާލަންތޯ؟\nދައުލަތް ބަނގުރޫޓުވެއްޖެ ދެންބުނާނެ އެއްޗެއް ނެތް\nބަޖެޓު ކުޑަކޮށް މަޝްރޫއުތައް މަދުކޮށް، ސިވިލް ސާވިސްގެ މުވައްޒަފުން ވެސް މަދުކުރާ ހާލަތަށް ދިޔަތާ ވީދުވަހެއް ވެއްޖެ. މިކަން ކުރަންވެއްޖެ އެއްނު. ގައުމަށް އެކަށީގެންވާ ދަރަނިތަކެއް ނޫނޭ ތިއީ. ކޮންތާކުން ކިޔަވައިގެން އައި ފިނޭންސް މިނިސްޓަރެއްތަ؟ ކިރިޔަކިރިޔާ ފާސްވީތަ؟\nމުދަލުގެ އަގު މައްޗަ އަރާ ރައްޔިތުންނަ އަތް ނުފޯރާހިސާބަށް ދިޔުމުގަ މަޖިލީސް މެންބަރުން ޒިންމާވާންޖެހޭނެ.\nއެމީހުން ޒިންމާވެގެން އެތިބީނު. ޑޮލަރުގެ ކަޅުބާޒާރުވެސް އަދި ހަމަ ފޯރީގައި. ލޯ ހުއްޓަސް ފެންނަ މީހަކު ނެތްފަދަ.